🌟🌟Fathisthari Vaahaka🌟🌟: ފޯންކޯލް - 66 ވަނަ ބައި\nއެހެންކަމުން އޭނަގެ ގެއިން، އޭނަގެ ކޮޓަރި ތެރެއިން އެގޮތަށް ނަވީން ފެނުމަކީ މިހާރު އޭނައަށް ވަރަށް އާއްމު ކަމެކެވެ. ނަމަވެސް މިފަހަރު ނަވީން އެއައީ އޭނަގެ ހާލު ބެލުމަށްވުރެ ބޮޑަށް ނަވީންގެ އަމިއްލަ ހާލު އޭނަ ލައްވާ ބަލުވަން ހެން ލީނާއަށް ހީވީ ކޮޓަރިއަށް ވަންގޮތަށް ވަދެފައި އޭނަގެ އެނދުމައްޗަށް ހުރަހަށް ނަވީން ވެއްޓިގަތުމުންނެވެ.\n"ނަވީން.........ކަމެއް...." ލީނާ ބުނަން އުޅުނެވެ. އިންތަނުން ތެދުވަމުންނެވެ.\n"ޕްލީޒް............ގެއަށް ނުވަދެ މިއައީވެސް މަންމަ އެކި އެކި ސުވާލުކުރާނެތީ.......އިހަށް ރެސްޓެއް ނެގިޔަދީ.......މަންމަ ކައިރީ ނުބުނާތި އަހަރެން މިގޭގައި އޮތް ވާހަކަ. އެހެންނޫނީ މިގެއަށްވެސް މަންމަ އަންނާނެ. " ނިތްކުރިމަތީގައި އެއް އަތުން ބާރަށް ހިފަހައްޓާލަމުން އެ އޮތްގޮތަށް އޮވެ ނަވީން ބުނެލިއެވެ.\nލީނާ އެއްޗެއް ނުބުނެއެވެ. ނަމަވެސް އައިސް އެނދުކައިރީގައި ނަވީނާއި ދިމާލަށް ބަލަހައްޓައިގެން އިރުކޮޅަކު ހުރެލެވުނެވެ. ލޯމަރާލާއިގެން ނަވީން އޮތް ގޮތުން ކޮންމެވެސް ކަމަކާ ނަވީންގެ ބޮލަށް ވަރަށް ފިކުރުބޮޑުވެފައި އޮތްކަން އެނގެއެވެ.\n"އެހެންވެއްޖިއްޔާ ތިހެން ނޯވެ ރީތިކޮށް އޮށޯންނަންވީނު....." ނަވީން ކައިރީގައި އެނދުގައި އިށީނދެލަމުން ލީނާ ބުނެލިއެވެ. ނަވީންއަށް ވެގެން އުޅެނީ ކީއްކަމެއް އަދި ނޭނގުނު ނަމަވެސް، މިހާރަކަށް އައިސް ނަވީން ހުންނަނީ ކޮންމެވެސް ކަމެއްގެ ބޮޑު ވިސްނުމެއްގައިކަން އެނގޭތީ ނަވީންގެ އެ ހާލުގެ މައްޗަށް ލީނާއަށް ހަމްދަރްދީ ވެވުނެވެ.\nލީނާ އެއްޗެއް ބުނިހެނެއްވެސް ނަވީނަށް ހީނުވެއެވެ. ހަމަ ކުރިންވެސް އޮތްގޮތަށް ނަވީން އޮތީއެވެ. ލީނާއާއި ދޭތެރޭ ނަވީންގެ އެއްވެސް ސަމާލުކަމެއް ނެތްކަމުގެ ރޭކާވެސް ލީނާއަށް ނުލާތީ، އޭނަގެ ގެއަށް އައިސް، އޭނަގެ އެނދުގައި އެގޮތަށް ނަވީން އޮތްތަން ފެނުމުން ލީނާއަށް ލިބުނީ ބުނަންވެސް ނޭނގޭފަދަ ޔަގީންކަމެކެވެ. އޭނަގެ ރީތި އިނގިލިތަކުގައި ޖަވާހިރުގެ އަނގޮޓިއެއްފަދައިން ނަވީން އަޅުވާލެވިދާނެކަމުގެ ޔަގީންކަމެވެ.\nނަވީން އެދުނުހެން އަރާމުކޮށްލަން ވަގުތުކޮޅެއް ނަވީނަށް ދީފައި މޭޒުމަތީގައި އޮތް ވިދާބަބުޅާ ކުޑަ އަތްދަބަސް ނަގައިގެން ކޮޓަރީގެ ދޮރު ލައްޕާލާފައި މަޑުމަޑުން ލީނާ ނުކުމެއްޖެއެވެ. ކުރިން ނިންމާފައި އޮތީ ރައްޓެހި ކުދިންނާއެކު ގޭގައި ވަގުތުކޮޅެއް ހޭދަކޮށްލަން ކަމުގައިވިޔަސް، މިހާރު ލީނާގެ ހިތް ބަދަލުވެއްޖެއެވެ. މިހާރު އޭރާ މުޅިން ތަފާތު ވެއްޖެއެވެ. މިހާރު ނަވީން އެބައޮތެވެ. އޭނަގެ އެނދުގައެވެ. އޭނަގެ ހިމާޔަތުގައެވެ. ޕާސް ނަގައިގެން ކޮޓަރިން ނުކުތީ އެހެންވެގެންނެވެ. ރައްޓެހި ކުދިންނަށް ނަވީން ފެންނަންވެސް ލީނާ ބޭނުން ނުވަނީއެވެ. ފެނިއްޖެނަމަ އޭނަގެ އެ ހެޔޮ ނަސީބަށް އެ ކުދިންގެ އެސްފީނާ ޖެހިދާނެތީ ލީނާ ބިރުގަތެވެ.\nއަނގައިގެ ދަތް ހަލާކުވިތާ މާ ގިނަ ދުވަހެއްވެސް ނުވާތީ، ލީނާއަށް މާ ގަޔާވެގެނެއް ނުވެސް ކެވުނެވެ. ލީނާއަށް ބޮވުނީ ހޫނު ޗޮކްލެޓްތައްޓެއް އެކަންޏެވެ. ލީނާގެ ރަހްމަތްތެރިން ހީކުރީ ލީނާ އަދިވެސް ފިޓް ނުވަނީ ކަމަށެވެ. ނަމަވެސް އެއީ ހަމަ އެކަނި ހީއެކެވެ. ލީނާއަށް ނުކެވުނީ އެހެންވެގެނެއް ނޫނެވެ. އޭނައަށް ނުކެވުނީ އޭނަގެ ހިތް އަވަސްވެފައި ހުރިވަރުންނެވެ. ގެއަށް ދާހިތުންނެނެވެ. ލަސްވާތީއެވެ. ނަވީން ކައިރިއަށް ދާހިތުންނެވެ. ނަވީން އޮންނާނީ އޭނަގެ އެނދުގައި ނިދާފައިކަން އެނގޭތީ އެތަން ދުށުމަށް ދާހިތުންނެވެ.\nރައްޓެހި އަނެއް ތިން ކުދިންނާއެކު އައިސް ލީނާގެ ގޭގެ ދޮރުމައްޗަށް ކާރު މަޑުކޮށްލުމާއެކު ލީނާ އަވަސް އަވަހަށް ފޭބިއެވެ.\n"ހާދަ އަވަސް އަރުވާލާފަ...." ކިހިނެއްވީ އަނެއްކާ....ލީން........" ލީނާގެ ރަހްމަތްތެރި ފައިހާ އަހާލިއެވެ.\n"ކަމެއްނުވޭ....ހަމަ ވަރުބަލިވާތީ......" ލީނާ އަވަސް އަވަސް ކޮށްލާފައި ގޮސް ގެއަށް ވަދެއްޖެއެވެ. ދޮރާށި ލައްޕާފައި އެނބުރުން ވީ ލަހެވެ. އަތްދަބަހުގައި އޮތް ފޯން ރިންގުވާން ފެށިއެވެ. ލީނާ ހީކުރީ ފައިހާމެން ގުޅަނީކަމަށެވެ. އެހެންކަމުން އަވަސް އަވަހަށް ދަބަސްތެރެއިން ފޯން ނަގައިގެން ބަލާލިއެވެ. ނޫނެކެވެ. އެއީ ފައިހާމެންނެއް ނޫނެވެ. އެއީ މިގަޑީގައި އެންމެ ނުގުޅާންވީ މީހާއެވެ. ޒިޔާދުއެވެ. އޭނަގެ ޒިޔާދުއެވެ.\n"ވެލްކަމް ބެކް...........ހައު އާރ ޔޫ......." ފޯން ނަގާފައި ޝައުގާއިއެކު ލީނާ އަހާލިއެވެ. އެބަހުގެ ފުރިހަމަ އަސަރު ލީނާގެ އަޑުން ފުރިހަމައަށް ފާޅުވެއެވެ.\n"މިއުޅެނީ ހަމަ.........ދިއްލީ ކިހިނެއް....؟؟" ޒިޔާދު ކުރި ސުވާލަކަށް ލީނާ ޖަވާބު ދިނެވެ.\n"ނޫނޭ ދިމާވާންވާނެ.....އެކަމަކު މިރެއަކު ނޫންކަންނޭނގެ.......ތަންކޮޅެއް ބަލިކޮށް މި އުޅެނީ......" ދިމާވާން ކިތަންމެ ބޭނުންވިޔަސް އެކަހަލަ އެއްވެސް ކަމަކާ މިހާރަކު ނޫޅެވޭނެއެވެ.\n"އާނ. ތަންކޮޅެއް ލަސްކޮށްލާފަ ދެވިދާނެ......." ވާހަކަ ދައްކަމުންވެސް ލީނާއަށް ބަލާލެވެނީ ގޭތެރެއަށެވެ.\nބައްޕަވީ ސިންގަޕޫރުގައި....." ނަވީން ނިކުމެދާނެ ކަމުގެ ބިރުގައި ހުރެވެސް ލީނާއަށް ޒިޔާދު އާއި ވާހަކަ ނުދައްކައެއް ނުވެސް ބޭއްވުނެވެ.\nދޭތެރެއަކުން މައްސަލަ ޖެހި، ދުވަސްކޮޅަކަށް ގުޅުން ކެނޑިފައި ވިޔަސް، އެ ދެމެދުގެ ގުޅުމަކީ މި ފާއިތުވި ހައެއްކަ އަހަރުތެރޭވެސް ބަދަލެއް ނައި ގުޅުމެކެވެ. އެކަކު އަނެކެއްގެބޭނުން ޖެހޭ ކޮންމެ ހިނދެއްގައިވެސް ގޮވާލުމުން އަނެކާ އެދޭތަނަކަށް ވަގުތުން ހާޟިރު ވުމަކީ އެ ދެމީހުންގެ ގުޅުމުގެ އެންމެ ޚާއްޞަ އެއް ސިފައެވެ. ފަހަރެއްގަ އެ ގުޅުމުގަ ހުރި ހަމަ އެކަނި ސިފަ ކަމަށްވެސް ވެދާނެއެވެ.\n"އާނ....ދިހަގަޑިބައި އޯކޭ....." ލީނާގެ ހިތުގައި ނަވީން އާއި އެކުގައި ވަގުތުކޮޅެއް ހޭދަކޮށްލަން ބޭނުންވާއިރުވެސް ޒިޔާދު ދެކިލާހިތުންވެސް އޭނައަށް އުނދަގޫ ވަނީއެވެ.\n"ޔެސް...އައި ވިލް ކަމް....ލަވް ޔޫ....." މިހެން ބުނެފައި އެކޮޅުން ލިބުނު ޖަވާބާއެކު ހިތްފުރިގެން އައިސް ހުރި ހިނިތުންވުމަކުން އުޖާލާވެ ރަތްކުލަ އަރާފައިވާ މޫނަކާއެކު ފޯނަށް ބަލަހައްޓައިގެން އިރުކޮޅަކު ހުރެލާފައި ފޯންގެ ރިންގު ކެނޑުމަށްފަހު އަތްދަބަހަށް ފޯން ލާފައި ގޭތެރެއަށް ވަދެގެން ހިނގައިގަތެވެ.\nއޭނަގެ އަމިއްލަ ކޮޓަރީގެ ދޮރު މަޑުމަޑުން ހުޅުވާލެވުމުން ލީނާއަށް ހުއްޓުމެއް އައެވެ.\nއޭނައަށް ދެވުނީ ބޮކިވެސް ނުދިއްލާ ވީމަ ކޮޓަރިތެރެއަށް ވަނީ އަނދިރިކަމެވެ. އެހެންނަމަވެސް އެގޭގެ ފުރަގަހުގައި ހުރި އަޒީޒާއްތަމެންގޭގެ ތިންވަނަ ބުރީގެ ބެލްކަނީގައި ދިއްލާފައިވާ ހުދުއަލީގެތެރެއިން ފުދޭވަރެއްގެ ރަނގަޅު އަލިކަމެއް އޭނަގެ ކުޑަދޮރުގެ ދެވަނަ ފަރުދާ ފޫއަޅުވާލަފައި އެކޮޓަރިތެރެއަށް ވެރިވެފައި ވެއެވެ. މީހަކު އެނދުގައި އޮތްކަން ދުރުން އެނގެއެވެ.\nއެހެންވެސް ނަވީން އޮތްތަން ފެނުމުން އޭނައަށް ހިތް ހަމަޖެހުނެވެ. ވަދެ ދޮރުލައްޕާފައި ބޮކި ޖައްސަން އަތްދިއްކުރިއެވެ. އެހެންނަމަވެސް އެ ހިސާބުން ހުއްޓާލައިފިއެވެ.\nމި ވަގުތުކޮޅު އޭނަގެ އަތުން ހަލާކުކޮށްލަންވީ ކީއްވެހެއްޔެވެ؟ އޭނަގެ ކޮޓަރީގެ ނިދާބޮތްކަކީ މަޑު ރަތްކުލައިގެ އައްޔެކެވެ. އެއީ ގަދަ ކުލައެކެވެ. އޭނަ ނުދިއްލާނެއެވެ. ނަވީން އޮންނަން ބޭނުންވާހާ އިރެއްވަންދެން އޭނަގެ އެނދުގައި ނަވީން މިރޭ އޭނަ ބާއްވާނެއެވެ.\nއެ ފަނޑު އަލީގައިވެސް ދުރުން މިވަރަށް ފެންނަންޏާ ކައިރިން މާ ރީތިކޮށް ފެންނާނެކަން އޭނައަށް ޔަގީނެވެ.\nވައަތް ބަނޑުމަތީގައި ބާއްވައިގެން، ފައިމަތީގައި ކަނައަތް އޮތްގޮތުން، އޭނަ ދިޔައީއްސުރެންވެސް މިވީ ދޮޅުގަޑިއިރުތެރޭ ނަވީން ގުޑާލާފައިވެސް ނުވާކަން ނަވީނަށް ބަލާލުމުން ލީނާއަށް އެނގުނެވެ.\nނަވީނާއި ދިމާލަށް ބަލަން ހުރެ މޫނުބަލާ ލޯގަނޑުކައިރީގައި ދަބަސް ބަހައްޓާފައި ގަޑި ބަލާލިއެވެ. އަދި ކިރިޔާ ނުވައެއް ޖެހީއެވެ. އަދި ލައްކަ ވަގުތު އެބައޮތެވެ.\nމަޑުމަޑުން ލީނާ އައިސް ނަވީން އޮތް އެނދުކައިރިއަށް ހުއްޓިއްޖެއެވެ.\nކިހާ ރީތި ސޫރައެއް ހެއްޔެވެ. ކިހާ ފުރިހަމަ ފިރިހެންވަންތަ ސިފަތަކެއް ހެއްޔެވެ. ކުޑައިރުއްސުރެން، ޒުވާންވީއްސުރެން އޭނައަށް އެދެވިފައި ވަނީ މި އިންސާނާގެ ލޯތްބަށެވެ. އެއެއް އޭނައަށް ނުލިބެއެވެ.\nނޫނެކެވެ. އޭނަ ދެކެ ނަވީން ލޯބިވެއެވެ. އެކަމަކު އެއީ އިޝްގީ ލޯތްބެއް ނޫނެވެ. އެއީ އާއިލާގެ އެކަކު އަނެކަކަށް އޮންނަ ފަދަ ލޯތްބެކެވެ. އޭނަ އާއި ދޭތެރޭ ނަވީން އަބަދުވެސް ދެކެމުން އަންނަނީ އެފަދަ ގޮތަކަށް ކަންނޭނގެއެވެ. ފަހަރެއްގަ އެއީ ނަވީންގެ މަންމައަށް އޭނަވެސް މަންމަ ކިޔާތީ ކަންނޭނގެއެވެ. ފަހަރެއްގަ އެއީ އަބަދު ގޮސް އޭނަ އެ ގޭގެ ކުއްޖެއްހެން އެގޭގައި އުޅޭތީކަކްނޭނގެއެވެ. އެހެން ގެއެއްގައި، މާ ދުރު ހިސާބެއްގައި އުޅެން އޭނައަށް ލިބުނު ނަމަ، އެ ދެމެދުގައި އާއިލީ ގުޅުމެއް ނޮއޮތީހެވެ. އެހެން ނޫންނަމަ އޭނަ ބޭނުންވާ ކަހަލަ ލޯތްބެއް ނަވީންގެ ފަރާތުން ހޯދުމަށް އޭނައަށް ފަސޭހަ ވީސްކަންނޭނގެއެވެ.\nއެކަމަކު ކުރާނީ ކީއްހެއްޔެވެ؟ އޭނައަކަށް ނަވީންގެ އެފަދަ ލޯތްބެއް ނުލިބުނެވެ. މިހާރު ދެން އަމުދުން ނުލިބޭނެއެވެ. މިހާރު މިއީ މީހެއްގެ ފިރިއެކެވެ. އޭނައަށްވުރެ އެތައް ހާސް ގުނައެއް ރީތި ރާނީއެއްފަދަ އަންހެންކުއްޖެއްގެ ފިރިމީހާއެވެ. އޭނަގެ ނެތް އެތައް ރަނގަޅު ސިފައެއްވެސް އިނާގެ ވާނެއެވެ. ނަވީން ލޯބިވާނީ އެފަދަ އަންހެންކުއްޖެއް ދެކެކަން އޭނައަށް ކުރިންވެސް އެނގެއެވެ.\nއެކަމަކު އެއްވެސް މީހަކަށް އޭނައާއި ނަވީންގެ ދެމެދަށް އާދެވިގެން ނުވާނެއެވެ. އިނާއަށް ނަވީން ދީގެން އޭނައަކަށް ނުހުރެވޭނެއެވެ. އިނާ ކައިރީ ނަވީންގެ ދަރިއަކަށް އޭނަ ބަލިވެއިންކަމަށް އިނާ ކައިރީ ވާހަކަ ދައްކަން ޖެހުނީވެސް އެކަމަށް އޭނައަށް ކެތް ނުކުރެވޭތީއެވެ. އެދެމީހުންގެ ދެމެދަށް ދަރިއަކު އައުމުގެ ކުރިން އެ ދެމީހުން ދުރުކުރުވިއްޔާ ނޫނީ އެކަން ނުވާނެކަން އޭނަ ގަބޫލުކުރާތީއެވެ. ޚުދު ނަވީންގެ މަންމަވެސް އޭނަގެ އެ ޚިޔާލަށް ތާއީދު ކުރިއެވެ.\nއޭނައަށް ވެވުނު ވަރަކުން އެ ދެމީހުން ދުރުކުރުވަން އޭނަ މަސައްކަތް ކުރާނެއެވެ. އޭނަގެ މަރު ދުވަހާއި ހަމައަށްވެސް ނަވީން ހާޞިލް ކުރުމަށް އޭނަ މަސައްކަތް ކުރާނެއެވެ. އެއްގެއެއްގައި ، އެކަކަށް މަންމަ ކިޔައިގެން އުޅުމުން އޭނައަށް ވާންވީ އުނދަގުލެއް ނޫނެވެ. ނަވީން ހާޞިލް ކުރުމަށް އޭނައަށް ވާންވީ ފަސޭހައެވެ. އޭނައަށް އެކަން ކުރަންވީ ގޮތަށް ކުރަން ނޭނގެނީއެވެ.\nނޫނެކެވެ. ނޭނގެނީކީ ނޫނެވެ. އޭނައަށް އެ ފުރުޞަތުވެސް މީގެ ކުރިން ނުލިބެނީއެވެ.\nއެކަމަކު މިއީ ފުރުޞަތެވެ. އޭނައަށް މިހާރު އެކަމަށް މި އޮތީ މަގުފަހިވެފައެވެ. މިހާރު ނަވީން މިހިރީ މާލޭގައެވެ. މިވަގުތު މިއޮތީ އޭނަގެ ކޮޓަރީއެވެ. އޭނަގެ އެނދުގައެވެ. އޭނަގެ ކައިރީގައެވެ.\nއޭނަ ނަވީން ދެކެ ވާ ލޯބި މިވަގުތުގެ ބޭނުން ހިފައިގެން ނަވީނަށް އޭނަ އިހްސާސްކޮށްދޭނެއެވެ. އޭނަ ނަވީނަށް އެދޭ މިންވަރު އޭނަ ބުނާނެއެވެ. އޭނަ ނަވީން އަށްޓަކައި ވާނެ ގުރުބާނީތައް ނަވީނަށް ކިޔައިދޭނެއެވެ.\nއޭނައަށް ވަގުތު ގެއްލުމުގެ ކުރިންނެވެ. އިނާ ކައިރިއަށް ރަށަށް ނަވީން ފުރައިގެން ދިއުމުގެ ކުރިންނެވެ.\nއަނެއްކާ މިފަހަރު އައީއްސުރެން މާލޭގައި ނަވީން އެ ހުންނަނީވެސް ކީއްވެހެއްޔެވެ؟ ބޯހާސްވެ ރުޅިގަދަވެފައި ހުންނަނީވެސް ކީއްވެހެއްޔެވެ؟ ރަށަށް ނުދަނީ ކީއްވެހެއްޔެވެ؟\nއޮފީސް މަސައްކަތަކީ އެހާވެސް ނަވީނަށް ވޭންދެނިވި އެއްޗެކެވެ. ކޮންމެވެސް ބޮޑެތި ކަންތައްތަކެއް އޮފީހުގައި ހުރީ ކަމަށް ނޫނީ ނުވާނެއެވެ. މި މަސައްކަތްތައް ނިންމާފައި ނަވީން ފުރައިގެން އިނާ ކައިރިއަށް ދިއުމުގެ ކުރިން މި ފުރުޞަތުގެ ބޭނުން އޭނަ ހިފާނެއެވެ.\nއޭނަ ބޭނުންވާ ހަމައެކަނި މީހަކީ ނަވީންއެވެ. ޒިޔާދުއެއްވެސް ނޫނެވެ. އަދި އެފަދަ މުއްސަނދި އެހެން މީހެއްވެސް ނޫނެވެ. އޭނަ ބޭނުންވަނީ ނަވީން އެވެ. ޒިޔާދުއަކީ އޭނަގެ ފޫހިވަގުތުތަކުގެ ބައިވެރިޔާއެވެ. ޒިޔާދު ހިތުން ޒިޔާދު ދެކެ އޭނަ ލޯބިވިޔަސް، އަދި އޭނައަށްޓަކައި ޒިޔާދު މަރުދޭން ހުއްޓަސް އޭނަގެ މީހަކީ ނަވީންއެވެ. ނަވީން ލިބިއްޖެނަމަ އޭނައަށް އެހެން އެކަކުވެސް ބޭނުމެއް ނުވާނެއެވެ.\nލީނާ މަޑުމަޑުން އެނދުގައި އިށީނދެއްޖެއެވެ. ނަވީން އޮތީ އެނދުގައި ހުރަހަށް އޮތް އިރުވެސް ލީނާ އިން ފަރާތަށް މޫނު އަނބުރާލައިގެން ކަމުން ހުރަހަކާ ދަތިކަމަކާ ނުލާ ލީނާއަށް ނަވީންގެ މޫނު ފެނެއެވެ.\nއެއްއަތް އެނދުގައި ވިއްދާލައިގެން އެއްފައިމައްޗަށް އަނެއްފައިލައިގެން ނަވީން ގެ މޫނު ފެންނަ ގޮތަށް އެނބުރި އެނދުގައި އިށީނދެލައިގެން އިން ލީނާ، އެނދުގައި ވިއްދާފައި ހުރި އޭނަގެ އަތް މަޑުމަޑުން ކުރިއަށް ޖައްސަމުން ދިޔައެވެ. އެ އަތް އެއްކޮށް ކުރިއަށް ދެމި ނަވީންގެ މޫނު ފެންނަ ގޮތަށް އެއް އަރިއަކަށް އޮށޯވެވެންދެނެވެ. ނިދީގައި އޮތް ނަވީންގެ ނިންޖަށް އުނދަގޫ ނުވާގޮތަށް ލީނާ ބޭނުންވީ މަޑުމަޑުން އެތާ އޮވެލާށެވެ. ނަވީންގެ ކައިރީގައި އެ ރީތި މޫނަށް ބަލަހައްޓައިގެން އޮވެލުމަށެވެ. ނަމަވެސް އޭނައަށްވުރެ ނަވީންގެ އިސްކޮޅުން ދިގުވުމާއި، އޮވެވުނުލެއް ތިރިކަމުން، ކިރިޔަ ކިރިޔާ ނަވީންގެ މޫނު އޭނައަށް ފެންނަނީއެވެ.\nއެކަމަކުވެސް ބަލަމުން ދިޔައެވެ.\nއުމުރުދުވަހު ނުފެނި، ގެއްލިފަ ހުރި ލޯބިވެރިޔަކު ފެނުމުން ބަލާ ފަދައިން ބަލަހައްޓައިގެން ލީނާ އޮތެވެ.\nނަވީންގެ ހޭވިފައިވާ އިސްތަށިގަނޑާއި ނިތްކުރިއަށެވެ. ލޮލަށާއި ރީތި ބުމައަށެވެ. ރީތި ނޭފަތަށާއި ރީތި ތުންފަތަށެވެ. މީގެ ދެތިންދުވަހެއް ކުރީއްސުރެން ފަޅަން ފަށާފައިހުރި ތުނބުޅީގެ އިސްތަށިތަކަށެވެ. މަސައްކަތުގައި އަވަދިނެތި އުޅެންޖެހިފައިވާތީ، އަމިއްލަ ހަށިގަނޑަށްވެސް މާ ބޮޑު ފަރުވާލެއް ނަވީނަށް ނުދެވޭއިރުވެސް، އެ ސިފަތަކާއެކުވެސް ނަވީން ކިހާ ރީތި ހެއްޔެވެ؟ ކިހާ ފުރިހަމަ ހެއްޔެވެ.\nގާތްކަމެއް އުފައްދަން އޭނަ މަސައްކަތް ކުރާ ކޮންމެ ފަހަރަކު އޭނައާއި ހަރުކަށި ބަސްތަކަކުން ވާހަކަ ދައްކާ އެ ނަވީން މިވަގުތު އެއްވެސް އާރެއް ބާރެއް ނެތްފަދައެވެ. އެކަމަކުވެސް ދަމާބާރަކާއެކު އޭނަގެ ހިތް އޭނައާއި ދިމާލަށް އޮޔާގޮސް ނިމެނީއެވެ. ނަވީން އޮތީ ގަދަ ނިދީގައިކަން ލީނާއަށް އެނގެއެވެ. އެހެންކަމުން މިވަގުތުގެ ބޭނުން ހިފައި އެންމެ ފަހަރަކުވިޔަސް ބީހިލުމުގެ ނިޔަތުގައި، ނަވީންގެ ބަނޑުމަތީގައި އޮތް ނަވީންގެ އަތްތިލަ މަތީގައި ލީނާ އޭނަގެ އަތްތިލަ މަޑުމަޑުން ބޭއްވިއެވެ.\nނަވީނަކަށް އިހްސާސްވެސް ނުވެއެވެ. ނިދީގައި އޮތީމައެވެ.\nއެކަމާ ލީނާ އުފާކުރިއެވެ. އެހެން ނޫންނަމަ ހަމަ ވަގުތުން ފޮޅުވާލާނެއެވެ. އޭނައާއި ދިމާލަށް ހަޅޭއްލަވާނެއެވެ. ވައިސޫރިއެއްހެން ރުޅިއައިސްގެން އެގެއިންވެސް ނުކުމެގެން ދާނެއެވެ.\nނަސީބެކެވެ. މިފަދަ ފުރުޞަތެއް އޭނައަށް ދުވަހަކުވެސް ނުލިބެއެވެ.\nލީނާ އޮތީ އޭނަގެ އަތް ނަވީންގެ އަތްމަތީގައި ބާއްވައިގެން ނަވީންގެ މޫނަށް ބަލަހައްޓައިގެން މަޑުމަޑުންނެވެ. އެ ވަގުތުކޮޅު ގަރުނުތަކަކަށް ދެމިގެން ދިއުމަށް ލީނާގެ ހިތް އެދެމުން ދިޔައެވެ.\nއިރުކޮޅެއް ވެއްޖެއެވެ. ކުއްލިއަކަށް ނަވީންގެ އަތަށް ހަރަކާތެއް އައިކަން ލީނާއަށް އެނގުނެވެ. ގަތްބިރުން އަވަހަށް އަތް ނަގަން ލީނާ އުޅުނެވެ.\nނަމަވެސް ނަވީން އޭނަގެ ކަނައަތުން ލީނާގެ ކަނައަތުގައި ހިފައި ދެއަތުގެ އިނގިލިތައް މަހާލިއެވެ. އަދި ދެވަނަ ހިނދުކޮޅުގައި ނަވީން ކުރި ހަރަކާތެއްގެ ސަބަބުން ލީނާގެ އަތް އޮތީ ނަވީންގެ އަތާއެކު ގެންގޮސް ނަވީންގެ މޭގައި ޖެހިފައެވެ. ލީނާގެ ހިތުގެ ތެޅުން ބޭރަށްވެސް އަޑުއިވޭނެޔޭ ލީނާގެ ހިތަށް އެރިއެވެ. އެހާވެސް ކަންބޮޑުވެ ޖެހިލުންވިއެވެ.\nދެންވާނީ ކިހިނެއްބާއޭ ވިސްނަވިސްނާ ލީނާ އޮތްވާ ކުއްލިއަކަށް ނަވީން އޭނައާއި ދިމާލަށް އެއްކޮށް އެނބުރިލައިފިއެވެ. ނިދީގައެވެ. ނަވީންގެ އަތުތެރޭގައި އޮތް އޭނަގެ އަތްތިލައިގައި މަޑުމަޑުން ނަވީން ބޮސްދީފިއެވެ. މިފަހަރު ލީނާއަށް ހީވީ ލީނާގެ ހިތް ހުއްޓެން ދާހެންނެވެ. އެކަމަކުވެސް އެއްވެސް ހަރަކާތެއް ކޮށްލަން ނުކެރިފައި ލީނާ އޮތްވާ ނަވީން އަނެއްކާވެސް އޭނަގެ އަތްތިލަ ގެންގޮސް ނަވީންގެ އަމިއްލަ މޭގައި ފޮރުވައިފިއެވެ. އަމިއްލަ މިލްކެއް ފަދައިންނެވެ.\nލީނާގެ ހުރިހާ ހިއްސެއް ހޭލި ކަހަލައެވެ. ގައިންހީބިހިނަގައިގެން ދިޔައެވެ. ހިއްސުތަކަށް އައި އާވައްތަރެއްގެ ހަލަބޮލިކަމަށް ކެތް ނުކުރެވިގެން އޭނައަށް ގެނެވުނު ހަރަކާތަކުން ނަވީންގެ އަތުތެރޭގައި އޮތް އޭނަގެ އަތަށް ގުޑުމެއް އަރައިގެން ދިޔައެވެ. ނަވީން އަދިވެސް ބާރަށް އޭނަގެ އިނގިލިތަކާ ނަވީންގެ އިނގިލިތައް މަހާލިއެވެ. ހިނގައިދާނެތީ އުޅޭމީހެއްގެ އަތުގައި ހިފައިބާރުކޮށްލާހެންނެވެ.\nއަދި އެވަރަކުންވެސް ފުދުނީކީ ނޫނެވެ. އެއްއަތުން ލީނާގެ އަތުގައި ހިފައިގެން އޮވެ، އަނެއްއަތުން ލީނާގެ ހަށިގަނޑު ވަށާލައި، ގަޔާއި ކައިރިއަށް ލީނާ ލަފާލިއެވެ.\nލީނާއަށް ލިބުނީ ސިހުމަކާއި ހައިރާން ކަމެކެވެ. އެކަމަކު އެ ހައިރާންކަމުގައި މީރުކަމެއް ލީނާއަށް ހުއްޓެވެ. އޭނަ ބޭނުންވާ ހުރިހާ ގޮތަކަށް އެންމެ ފަހަރަކު ވިޔަސް ކަންތައް ވަމުން ދާތީއެވެ.\nލީނާ އާއި ނަވީންގެ ދެމެދުގައި ހުރީ، ނަވީންގެ މޭގައި ޖައްސައި ބާރުކޮށްގެން ނަވީން އޮތް ލީނާގެ އަތާއި ނަވީން އާއި ދެމެދުގައި ހުރި ދުރުމިނެކެވެ. ނަވީންގެ އަމިއްލަ އިޚްތިޔާރުގައި އޭނައާއި ގާތަށް ލީނާލަފާލުމުން، ލީނާއަށް ވަދެވިފައިވަނީ ގާތްގަނޑަކަށް ނަވީންގެ އުރުތެރެއަށެވެ. ކިރިޔާވެސް ބޯ އުފުލާލައިފިނަމަ އޭނަގެ ބޯ ނަވީންގެ ދަތްދޮޅީގައި ޖެހިފައި ހުއްޓޭހާ ހިސާބުގައެވެ. އުމުރުދުވަހު އެހެން އޮވެވޭނެނަމައޭ ލީނާގެ ހިތަށް އެރިއެވެ. އަދިވެސް އިތުރަށް ގާތްވެލާ ނަވީންގެ ގައިން ދުވާ މީރުސެންޓްވަހުގެ ތެރެއަށް ގެނބެން މަސައްކަތް ކުރަމުން ލީނާ ދިޔައެވެ.\n"ސޯ ސޮރީ ފޯރ އެވްރީތިންގ...." ނިދީގެ ތެރޭގައި އޮތް ނަވީންގެ އަނގައިން މި އަޑު އިވުމުން ލީނާއަށް ސިހުމެއް އައެވެ. ނަވީން އެއޮތީ ހޭލައެވެ. ޔަގީނެވެ. އެހެން ނޫންނަމަ......\nއެހެންނޫންނަމަ އޭނައަށް އިހަށްދުވަހު ނަވީންގެ ސަބަބުން ލިބުނު އަނިޔާއަށް މައާފަށް ނެއެދުނީހެވެ.\n"ސްޓެއި ވިތް މީ....ޕްލީޒް....." ނިދިބަރުވެފައިވާ އަޑަކުން ވަރަށް މަޑުމަޑުން ނަވީން އަނެއްކާވެސް މިހެން ބުނެލައިފިއެވެ.\nއެއީ އޭނައަށް ހީވި ހީވުމެއް ނޫނެވެ. ހަގީގަތުގައިވެސް ނަވީން އެ އެދެނީ އޭނައާ އެކުގައި ހުރުމަށެވެ.\nވިސްނަންވީ ކޮން ގޮތަކަށް ކަމެއްވެސް ލީނާއަކަށް ޔަގީން ނުވިއެވެ.\nއޭނައާއި އެފަދަ ގާތް ކަމެއް ބާއްވަން ބޭނުން ނުވާ ކަމަށް އަބަދާ އަބަދު ބުނަމުން އައި ނަވީން އޭނައާއެކު މިހާ ގާތްކަމަކާއި ގައިގޯޅިކަމެއް މިރޭ މި ބަހައްޓަނީ ކީއްވެހެއްޔެވެ؟\nނަވީންވެސް އޭނައެކޭ އެއްފަދައިން ވަގުތުގެ އުފާ ލިބިގަންނަނީއެވެ. ވާނީވެސް އެހެންނެވެ. ނަވީން އަކީވެސް ފިރިހެނެކެވެ. އޭނަ ފެންނަ ކޮންމެ ފިރިހެނަކުމެ އޭނަގެ ރީތި ކަމާއި ޒުވާންކަމުން އުފާލިބިގަންނަން އެދެމުން އަންނައިރު، އޭގެ ތެރެއިން ނަވީން ވަކި އިސްތިސްނާ ވާނެހެއްޔެވެ؟ ހިއްސުތައް ހަމައަށްހުރި ފިރިހެނަކަށް ނުހުރެވޭނެކަން އޭނައަށް ޔަގީނެވެ. ފުރަތަމަ ދުވަހުވެސް ނޫނެކޭ ބުނެވުނީތީ އެބަހުގައި ހުންނަން ވެގެން ނަވީންވެސް ހުންނަނީކަމަށް ނޫނީ ނުވާނެއެވެ.\nއެކަމަކު ލޭގެ ގުޅުމެއް އެއްގޮތަކަށްވެސް ނެތް އަންހެނަކާއި ދުރުގައި ފިރިހެނަކަށް އަބަދަކު ނުހުރެވޭނެއެވެ.\nއަނެހްނެކުއްޖަކާއި ފިރިހެންކުއްޖެއްގެ ރަހްމަތްތެރި ކަމަކީ ކޮންމެވެސް އެއް ދުވަހަކުން އެ ނޫން ގުޅުމަކަށް އެ ގުޅުން ބަދަހިވެގެން ދާނެ ކަމެކޭ މީހުން އެ ބުނަނީ އެއީ ހަމަ ހަގީގަތެކެވެ.\nނަވީންވެސް ކިތަންމެ ގޮތް ދައްކައިގެން ހުރި ނަމަވެސް، ޚުދު ނަވީންގެ ހިތްވެސް އެދޭނެއެވެ.\nމިއޮތީ އެކަން ޔަގީން ވެފައެވެ.\nފުން ނޭވައެއް ލާފައި ނަވީންގެ މޭގައި ލީނާ އޭނަގެ މޫނު ޖައްސާލިއެވެ. ނަވީން އޮތީ ނިދީގައި ކަމަށްވިޔަސް، ނަވީންގެ ފަރާތުން މިވަގުތުކޮޅުގައި ލިބެން އޮތް ހުރިހާ ގާތްކަމެއް ލީނާ ބޭނުމެވެ.\nނަތީޖާ ފެންނަންފެށީވެސް ލީނާގެ ހިތް އުފަލުން ފޮޅިގެން ދާނެ ގޮތަކަށެވެ.\nއެތަކެއް ޒަމާންވަންދެން ނުލިބިގެން ފެންބޮވައިގެންފައި ހުރި ލޯބި ލިބި، އެ ލޯބި ތާއަބަދަށް މިލްކް ވާނޭފަދައިން އެ ލޯބިވެރިޔާ އާއި ކައިވެނިކޮށްގެން ހުއްޓާ، ވީނުވީއެއް ނޭނގި އޭނަ ދޫކޮށް އެ ލޯބިވެރިޔާ ދިއުމުން، ފާއިތުވަމުންދާ ކޮންމެ ސިކުންތެއްގައިވެސް، އެ ލޯބިވެރިޔާ ދުށުމަށާއި އެ ލޯބިވެރިޔާއާއި ލޯބިކޮށްލާހިތުން ހުރި ނަވީންއަށް، ނިދީގެ ތެރެއިން ލީނާގެ އަތުގެ އިހްސާސް ކުރެވުމުން އެއީ އިނާކަމަށް ހީކުރެވުނީއެވެ. މައާފަށް އެދި ދޫކޮށްނުދާށޭ އެ އެދުނީ ޚުދު އޭނަގެ ކިބައިންކަމަށް ލީނާއަށް ހީކުރެވުނު ނަމަވެސް ހުވަފެނީ އާލަމުގައި ނަވީން ވާހަކަ ދައްކަމުން ދިޔައީ އިނާއާއެވެ. އޭނަ ދޫކޮށްދިޔަ އޭނަގެ ލޯބިވާ އިނާ އެނބުރި އައީއޭ ނަވީންއަށް ހީކުރެވުނީއެވެ. އެންމެ ގަދަ ނިދީގައި އޭނަ ވަނިކޮށްވެސް އިނާ އައިސް އޭނަގެ ކައިރީ އޮށޯވެއްޖެނަމަ، އޭނައާއި ގާތަށް އިނާ ގެނެސް، އިނާއަށް އޭނަގެ ލޯބީގެ އިހްސާސް ނިދީގައިވެސް އަންގައިދޭން ނަވީންއަށް އާދަވެފައިވާތީ، އެ ހަރަކާތްތައް ލީނާއާއިއެކު ކުރެވެމުން ދިޔައީ އިނާކަމަށް ހީކޮށެވެ. ރަނގަޅަށް ހޭނުލެވި އޮތުމުން، އޮވެވުނުތަނަކާއި އަތުތެރޭގައި އޮތީ ކާކުކަން ނަވީނަށް އަދިއެއް ރޭކާނުލައެވެ. ލީނާ އަބަދުވެސް އެދެމުން އައިފަދަ ގާތްކަމަކާއި ގައިގޯޅިކަމެއް ނަވީންގެ ފަރާތުން ލީނާއަށް ދިޔައީ ލިބެމުންނެވެ.\n"އޯވހ....ހައު އައި މިސްޑް ޔޫ....." ނިދީގައި އޮތް ނަވީން ވާހަކަ ދައްކަމުން ދިޔައީ ނަވީން ހިތުން، އޭނަގެ އަތުތެރޭގައި އޮތް އިނާ އާއެވެ. އެއީ އިނާއަށް ނަވީން ދީފައިވާ މަގާމެއްކަމުގައިވިޔަސް އެ އަޑުއަހަން މިވަގުތު އެތަނުގައި، އޭނަގެ އަތުތެރޭގައި އިނާގެ މަގާމުގައި އޮތީ ލީނާއެވެ. ނަވީންގެ އަތުގެ ގައިދު ބާރުވެ، އެ ދެމެދުގައި އިތުރު ދުރުމިނެއް ނެތްވަރަށް ގާތްވަމުން ދާތީ ލީނާގެ ހިތް އުފަލުން ނަށަމުން ދިޔައެވެ. ޚާއްޞަކޮށް، ނިދިބަރުވެފައިވާ ވައި އަޑަކުން ނަވީންގެ އަނގައިން އެ ނިކުންނަ ލަފުޒުތައް ލީނާއަށްޓަކައި ރީތި މިއުޒިކަކަށްވުރެންވެސް ހިތްގައިމެވެ.\nލީނާއަށް އިތުރަކަށް ކެތެއް ނުކުރެވުނެވެ. ނަވީންގެ އަތުގެ ތެރޭގައި އޮވެމެ، ކުޑަކޮށް މައްޗަށް ޖެހިލިއެވެ. ބޯއުފުލާލާފައި، ނަވީންގެ މޫނުގައި ހިފައި އޭނައާއި ދިމާލަށް ނަވީންގެ މޫނު ގެނައެވެ.\nލީނާ ބަލަން އޮތީ ހިނދުކޮޅަކުއެވެ. ނަވީންގެ މޫނާއި ދިމާލަށް އޭނަގެ އަމިއްލަ މޫނު ލީނާ ގެންދިޔައެވެ.\nމީހަކަށް ނުފެނުނު ނަމަވެސް، އަދި ތަނުގެ އަލިކަން ކިތަންމެ ފަނޑުނަމަވެސް، އޭނަ ކުރަން އެ އުޅެނީ ކުށެއްކަމެއް މިވަގުތަކު ލީނާގެ ހިތަށް ނައަރައެވެ. އަދި މިވަގުތު ނަވީން އޮތީ ނިދީގެ ތެރޭގައި ކަމަށްވިޔަސް، ނަވީނަށް ހޭލެވުނު އިރަކުން، މިހާރު އޭނަ ދެކެ އަންނަ ރުޅިއަށްވުރެ ބޮޑު ރުޅިއެއް އަންނާނެއެކޭވެސް ލީނާ ހިތަކަށް ނައަރައެވެ. މިކަހަލަ އެއްވެސް އަމަލަކަށް ނަވީން ދުވަހަކުވެސް މަރުޙަބާ ނުކިޔާނެކަމެއް ލީނާ ހަނދާން ނެތެވެ.\nނަވީންގެ ތުންފަތުގައި ބޮސްދިނުމަށް ލީނާ އޭނަގެ އަމިއްލަ މޫނު ގާތްކުރިއެވެ. ޖެހިލުމެއް ނެތިއެވެ. ތާއަބަދު ފެންބޮވައިގެންފައިހުރި އެދުމަށް އޭނަ އަމިއްލައަށް އިސްނެގީ ކޮންމެ ގޮތެއް ވިޔަސް ހެޔޮ ކަމަށެވެ.\nއެހެންނަމަވެސް ނާއުއްމީދުވާކަށް ލީނާއަށް ނުޖެހުނެވެ. ލީނާގެ އެ ހަރަކާތަށް ނަވީންވެސް މަރުޙަބާ ކިޔައިފިއެވެ. ލޯމަރައިގެން އޮތް ނަވީންވެސް އެއް އަތުން ލީނާގެ މޫނުގައި ހިފައި އުފުލާލިއެވެ. ލީނާގެ މޫނުގެ އެތަން މިތަން، ނަވީންގެ ބޮސްދިނުންތަކުން ފުރާލަދީފިއެވެ.\nދެމީހުންގެ ޙަރަކާތްމެ އެކުއެކުގައި ލާމެހިއްޖެއެވެ.\n"ލީނާ............!!!" މިއަޑުކޮޓަރިތެރެއަށް އިވިގެން ދިޔައީ ކުއްލިއަކަށެވެ.\nލީނާއާއެކު ލީނާގެ އެ ކުށުގައި ބައިވެރިވާން ހިމޭންކަމާއެކު ބަލަހައްޓައިގެން ހުރި ފާރުތައްވެސް ސިއްސައިގެންދާފަދަ އަޑަކުންނެވެ.\nކޯޗެއްކަން ނޭނގި އަތުތެރެއަށް އަލިފާން ބޯޅައެއް ލައިގެން ހުއްޓާ އެނގުމުން ދޫކޮށްލާ ފަދައިން ލީނާގެ ގައިން އަތްދޫކޮށް، ނަވީންއަށް ލީނާ ދުރަށް ކޮއްޕާލެވިއްޖެއެވެ.\nއަދި ހަމަ އެ ބާރުމިނުގައި ކުއްލިއަކަށް އެނދުންވެސް ތެދުވެއްޖެއެވެ.\nމިހެން މިކަން ވާނެކަން ކުރިންވެސް އެނގޭ ލީނާ އަދިވެސް އޮތީއެވެ. ފަތަޙައިގެ ހިނިތުންވުމެއް އޭނަގެ މޫނުމަތީގައި ދައުރުކުރަމުން ދެއެވެ. ލީނާގެ މޫނުގެ އެ ކުލަވަރު ފެންނަވަރަށްވުރެ ތަނުގައިވާ އަލިކަން ފަނޑެވެ. އެނދާއި ދިހަވަރަކަށް ފޫޓް ދުރުގައި، ކޮޓަރީގެ ހުރަސް ފާރުކައިރީގައި ހުރި ނަވީނަށް ހުރެވުނީ މިވީ ކިހިނެއްކަން ނޭނގިފައި ލީނާއާއި ދިމާލަށް ބަލަހައްޓައިގެންނެވެ. މިކުރެވުނީ އަޅެ ކީއްހެއްޔެވެ؟\nނަވީން ބަލަން ހުއްޓާ ލީނާ މަޑުމަޑުން އެނދުން ފައިބައިގެން ގޮސް ހުދުބޮކި އައްޔަކުން ކޮޓަރިތެރެ ދިއްލައިފިއެވެ.\nނަވީންއަކަށް ލީނާއާއި ހަތަރުކަޅި ހަމަކުރާކަށް ނުކެރުނެވެ. ނަވީން ހިނގައިގަތީ ކޮޓަރިން ނުކުތުމަށެވެ.\n"ޕްލީޒް ނަވީން......" ލީނާ އަވަސް އަވަހަށް ގޮސް ނަވީންގެ އަތުގައި ހިފިއެވެ. ކަންތައް މިވީގޮތުން ލިބިފައި ހުރި ޝޮކްގައި އަދިވެސް ހުރި ނަވީންއަށް ލީނާއާއި ދިމާލަށް އެއްޗެއް ނުބުނެވުނެވެ. އެނބުރިފައި ބަލަހައްޓައިގެން ހުރެވުނީއެވެ.\n"ޕްލީޒް ނުދޭ......" އެއްޗެއް ނުބުނެ ނަވީން ބަލަން ހުރުމުން ލީނާއަށް ފެހި ސިގްނަލް ލިބުނެވެ.\n"ނަވީންދެކެ އަހަރެން މިހާ ލޯބިވާއިރު ކީއްވެ ނަވީން ގަބޫލުނުކުރަނީ...." ކަރުއެލުވާލާފައި އާދޭހާއެކު ލީނާ އެހިއެވެ.\nނަވީންއަށް ބުނާނެ އެއްޗެއްވެސް ނޭނގުނެވެ. ބަލާލެވުނީ އޭނަގެ އަމިއްލަ މޭގައި ލީނާގެ އަތްޖައްސާފައި ހުރުމުން ލީނާގެ އަތަށެވެ.\nމިވަނީ ކީއްހެއްޔެވެ؟ އޭނައަށް މި ކުރެވުނީ ކީއްހެއްޔެވެ؟\nPosted on 2011-12-24 13:32:05 | Report this Comment\nއަޅެ ހާދަކުރޭ މިބައި....އަނެއްބައި ވ.އަވަހަށް ގެނެސްދޭނަން ދޯ!!!!!!!! މިބައިގަ ވ ދެރަގޮތެއްދޯމިވީ؟؟؟ އެހެންނޭ ވާނީ އިނާވެސް ބޯހަރުކަމުން.....ވ ވ ވ ވ ވ ވ ރީތި...\nފަތިސްތަރި: ދެރަތަ އެގޮތް؟ ލީނާ ހުރީ ލައްކަ އުފަލުންނެއްނު؟ ހެހެހެހ\nޝާމީ: ހޭ ޝާމީއަށް ދޯ މިފަހަރު ފަސްޓް ލިބުނީ.... ހީވެސް ނުކުރަން ފަސްޓް ލިބޭނެކަމަކަށް... ސޯ ހެޕީ އެހެން ވީމަ... ޝާމީބޭނުމެއްނޫނޭ ލީނާ ހެޕީ ކުރުވާކަށް... އިނާ އެންޑް ނަވީން ހެޕީކޮޢް ހުރެފަ ލީނާ ރޯތަން ދެކެން ބޭނުން ވަނީ... ދެން އަވަހަށް އަނެއްބައި ގެނެސްދީބަލަ...ކިޔާހިތުން ކެތްމަދުވެއްޖެ މިހާރު.....\nފަތިސްތަރި: ތެނެކްސް ޝާމީ.....ތީ ސޮފާ މި މުރާސިލްގަ ލިޔުނު ފުރަތަމަ ވާހަކަ "ބޮޑާނަފްސު" އަށް ފުރަތަމަކޮމެންޓް ކުރި ނަން. ޝާމީގެ ނަން އިރާދަކުރެއްވިއްޔާ ދުވަހަކުވެސް ސޮފާގެ ހިތަކުން ނުފޮހެވޭނެ. އެ ދުވަހުން ފެށިގެން މިއަދާއި ހަމައަށްވެސް ޝައުގުވެރިކަމާއެކު ސޮފާގެ ވާހަކަ ކިޔައި، ވާހަކައާއި ދޭތެރޭ ދެކޭގޮތް އަންގަމުން ޝާމީ ތި އަންނަނީ. ސޮފާ ލިޔާ ކޮންމެ ވާހަކައެއްގައި ޝާމީގެ ނަން ހިމަނާނީ ޝުކުރުވެރިކަމާއެކު. ދަ ފަސްޓް ކޮމެންޓް އައި އެވަރ ގޮޓް ވޯޒް ފްރޮމް ޔޫ. ތެންކްސް އަ ލޮޓް.\nޝާމީ: ވާއު... މި ކޮމެންޓް ކިޔާފަ ހަމަ އަސްލުވެސް ފެންކަޅިވެއްޖެ..... ދެން ނޭގެ ބުނާނެ އެއްޗެއްވެސް... ރިއަލީ ..އައިމް ވ ވވވ ވ ވ ހެޕީ.... ލަވްޔޫ އަ ލޮޓްސް 3> 3>\nPosted on 2011-12-24 14:05:12 | Report this Comment\nމިބައި ވ ހަޑި. ދެން އެލީނާ ބޭޒާރުކުރަން ނުވޭތަ. އަވަހަށް ބޭޒާރު ކޮށްލަބަ.\nފަތިސްތަރި: ލީނާ ހަޑިކޮށް އުޅުނީމަ ދޯ ހަޑިވީ....އަދި ރަނގަޅުވާނެ އިނގޭ.\nPosted on 2011-12-24 14:29:16 | Report this Comment\nއައުޗް!! ޔޫ އާ ސޯ ފާސްޓް.. ލަވް ދިސް ޕާޓް. ކީޕް އަޕްޑޭޓިން.. 100000000 ސްޓަރސް.\nފަތިސްތަރި: އޯވހ ކަމޯން އައްމި....މިތާގަވެސް އެބައުޅެމުތަ؟ އައްމިގެ ކޮމެންޓް ފެނުނީމަ ހާދަ ހެވެއޭ ސޮފާއަށް....ތޭންކްސް އިނގޭ .....ހޯޕް ޓު ސީ ޔޫ ސޫން.\nPosted on 2011-12-24 15:13:18 | Report this Comment\nވަރަށްރީތި.. ތޭންކްސް އެލޮޓް ފޯ ދި ފެބް އެޕިސޯޑް.. ވިޑް އެވްރިތިން ޔުއަރ ގޮއިން ތުރޫ.. ކީޕް އަޕް!\nފަތިސްތަރި: ތެންކްސް ......ވިލް ޓްރައި މައި ބެސްޓް...!!!\nPosted on 2011-12-24 16:31:42 | Report this Comment\nމިބައި ވ ރީތި. ދެން އެލީނާ ބޭޒާރުކުރަން ނުވޭތަ. އަވަހަށް ބޭޒާރު ކޮށްބަލަ\nފަތިސްތަރި: ވަރަށް މަޖާވެފަދޯ ތިހިރީ.....\nPosted on 2011-12-24 16:38:39 | Report this Comment\nއެހާ ދުވަސް ކޮށްލާފަ ހަދަ ހުތުރު ކޮށް ކަންތަށް ތި ކުރީ. ނަވީނަށް ވ.ހަމްދަރުދީ ވެވިއްޖެ. ކީއްވެ ލީނާ އަށް އަބަދު ކާމިޔާބު ލިބެންވީ. މި ފަހަރު އިނާ ރަށަށް އަންނައިރު ބަނޑުން އެނގޭނެ ދޯ ޕްރެގް ކަން. އަވަހަށް އަނެއްބައި އަޕްލޯޑް ކޮށްދެއްޗޭ ޕްލީޒް\nފަތިސްތަރި: ޝުކުރިއްޔާ ފާތުން.....އާނ ތިބުނިހެން ލީނާ ވަރަށް ހުތުރުކޮށް އެ އުޅެނީ ދޯ. ހިނގާ ބަލަމާ އޭނައަށވެސް ވަނީ ކިހިނެއްތޯ؟ ބަނޑުން އެނގޭނދޯއޭ.....ހެހެހެހެ....ވަރަށް ބޮޑަށް ވާހަކައިގެ ތެރޭގަ ދޯ ތި އުޅެނީ....އުފާކުރަން ތި ބަހައްޓާ ޝައުގަށް އިނގޭ.\nPosted on 2011-12-24 19:47:35 | Report this Comment\nހިތް ހަމަ ޖެހިއްޖެ މިހާރު... އެކަމަކު ހިތަށްއަރަނީ ދެން ވާނީ ކިހިނެއް ބާއޭ...؟ ސޮފާ، ހިންޓެއްވެސް ނެތްތަ؟ އަނެއް ބައި ވަރަށް ކިޔާ ހިތްވޭ އެބަ މިހާރު... އެހާ ލަސް ނުވާނެ ކަމަށް މާޝާ ހީކުރަން... ވަރަށް ރީތި މިބައިވެސް...\nފަތިސްތަރި: މާޝާ ވަރެއް ހަމަ ނެތް އިނގޭ....ދެ ދުވަހަކު ދެ ގޮތެއް ނުވަމު....އަބަދުވެސް އެބަ ހުންނަމު.....ތޭންކްސް މާޝާ....ޔޫ އާ އެ ފްރެންޑް ވިތު ނޯ ކަންޑިޝަން....ތެންކްސް އަ ލޮޓް.\nމާޝާ: ތެންކްޔޫ ފްރެންޑް!!! ރަކިވެސް ވެއްޖެ...!!!\nPosted on 2011-12-24 20:58:44 | Report this Comment\nއަޅެ ވަރަށް ކިޔާހިތްވެއްޖެ ނެކްސްޓް ޕާރޓް.. އަވަސް އަވަސް/ ސަޅި ވަރަށް މިޕާޓް\nފަތިސްތަރި: ޝޫކުރިއްޔާ ހުދާ.....ނެކްސްޓް ޕާޓް....ވަރަށް އަވަހަށް އިރާދަކުރެއްވިއްޔާ އަޕްކޮށްދޭނަން އިނގޭ. ތެންކްސް ވަންސް އެގެއިން.\nPosted on 2011-12-24 23:36:24 | Report this Comment\nމިހާރު ފޫހިވޭ މިވާހަކަ ކިޔަންވެސް، އެހާ ލަހުން އަޕްލޯޑް ވަނީވެސް\nފަތިސްތަރި: ސޮފާގެ އުއްމީދަކީ ތޯތާވެސް ކިޔާހިތްވާ ކަހަލަ ވާހަކައަކަށް މި ވާހަކަ ވުން. ސޮފާގެ ފަރާތުން ކުރަން އޮތް ކަމެއްވެއްޖިއްޔާ ކުރާނަން އެކަން ރަނގަޅު ވޭތޯ. ޝޫކުރިއްޔާ .\nPosted on 2011-12-24 23:52:30 | Report this Comment\nވަރަށްރީތި! އެކަމަކު އެއުޅޭ ލީނާއަށް ހުރިހާ ހިތްހަމަޖެހުމަކާއުފަލެއް! ވަރަށްފޫހިލީނާގަޑެއް! ދެން އިނާއާއި ނަވީންއެކީ އުފަލުން އުޅެނީ ކޮންއިރަކުންތަ! ގެއަށްދާތަނުންހުރިހާކަމެއް މިފަހަރު ނަވީނަށް ފަޅާއަރާނެދޯ! ސަޅިއިނގޭ!!!!!!!!!!\nފަތިސްތަރި: ލީނާ ދޯ؟ ވަރަށް ކަންތައް ބޮޑު މީހެއް އެއީ. ހިނގާ ދޯ ބަލަމާ އިނާއަށްތޯ ލީނާއަށްތޯ އުފާވެރިކަން އޮތީ. ހެހެހެހެ...........ޝުކުރިއްޔާ އިނގޭ މިންމި.\nPosted on 2011-12-25 00:12:05 | Report this Comment\nއާހް!!!! އެންމެ ދަހިކޮށްލާފަ ނިންމާލީ ދޯ ތި.. ނޮޓް ފެއަރ އިނގޭ.. އަނެއްބައި އަވަސް.. ކެތް މަދުވެފަ.. ދަހިވޭ އިނގޭ.. ލީނާ އަކީ ވާ ނުބައި އިންސާނެތް ދޯ .. އެންމެފަހުން އޭނައަށް ވާގޮތް ބޭނުން ބަލާލަން.. ލަވް ޓުޑޭސް ޕާރޓް ޓޫ..\nފަތިސްތަރި: ހެހެހެހެ..............ތެނެކްސް މަރިޔަމް.........ތެންކްސް އަ ލޮޓް\nPosted on 2011-12-25 02:24:46 | Report this Comment\nޜީތި ............................. އެބައުލެން\nފަތިސްތަރި: އަނހަ މުސޭ.........ކޮންތާކު ތި އުޅެނީ. އަޑުއެހިން މާލެ ބަދަލުވި ވާހަކަ. ކޮންއިރަކުން ދިމާވަނީ. އަންނައްޗޭ އިނގޭ މިގެއަށް. ބައިދަވޭ. ޝުކުރިއްޔާ...\nPosted on 2011-12-25 07:46:24 | Report this Comment\nއަޅެ ނަވީންއަށް އެހެންނަހަދަބަލަ ފަތިސްތަރި ހާދަ ދެރައޭ ނަވީން ލައްވާއެކަހަލަ ކަންތައްނުކުރުވާށޭ މަގޭހިތަކަށް ކެތެއްނުވޭ :( ދެން އުޅޭ އެ ލީނާ ބަސްޓްކޮށްލަން އޭނައަށް ކުޅި ކުޅެވިއްޖެތާ ދޯ ، އިނާ ކޮބާތަ މިހާރު؟\nފަތިސްތަރި: ނަވީން ލައްވާ ކުރުވީ ލީނާއޭ....ހެހެހެހެ......ހުރެބަލަ ލީނާގެ ވަގުތުވެސް ޖެހެންދެން. އިނާ ވެސް އަންނާނެ އަދި.\nPosted on 2011-12-25 07:49:27 | Report this Comment\nފަހުބައި ގައި ވަމުން ދިޔަ ގޮތުން ވ ކަޑަ ވެފަ ހުރީ..އެކަމު ނިމުނު އިރު ނަވީންއަށް ހޭވެރިކަން ވީމާ ސޯ ހެޕީ... ވވ ސަޅި މިބައި ވެސް.. އެކަމު ދެން އިނާއއާއި ނަވީންގެ މެދުގައި މިއުޅޭ މިސްއަންޑަސްޓޭޑިންގ ފިލާ ލީނާގެ ހަގީގަތް ފަޅާއަރުވާލަން ހިނގާބަ ސޮފާ....ހެހެހެހ\nފަތިސްތަރި: ހިނގާބަލަ ދޯ ތި ކަމާ އުޅެން. ޝިފާއަށް ތާއީދު. މި މަސައްކަތް ކުރަނީ ތިކުދިން ތި ބުނާ ބައި ގެނެސްދެވޭތޯ. ތެންކްސް.\nPosted on 2011-12-25 08:09:44 | Report this Comment\nފަތިސްތަރި: ޑޯންޓް ބީ. ސޭޑްނެސް ވިލް ނޮޓް ލާސްޓް ލޯންގ. ޖަސްޓް ލައިކް ހެޕިނެސް އޯލްސޭ ގެޓްސް ރިޕްލޭސްޑް އާފްޓަރ އެ ވައިލް.\nPosted on 2011-12-25 12:18:33 | Report this Comment\nމިބައިވެސް ވަރަށް ރީތި ސޮފް.. އެ ލީނާ އެއުޅޭ ވައްތަރެއް ދޯ؟ ސޮފް ކޮންމެވެސް މޮޅު ގޮތެއް ހަދާބަ ލީނާ އަށް.، ހާދަ ފޫހިމީހެކޭ.. ކޮންއިރަކުން އިނާ މާލެ އައްނަނީ..\nފަތިސްތަރި: އޯ މަގޭ ރިއު....ކިހާ ދުވަހެއް ވެއްޖެތަ ދިމާ ނުވާތާ. އައި މިސްޑް ޔޫ އަ ލޮޓް އިނގޭ. ލީނާ އުޅެނީ އެކަހަލަ ހުރިހާ ކުދިންވެސް އުޅޭގޮތަކަށްނު؟ ލީނާއަށް ވާ ގޮތް ބަލައްޗޭ ދެން އަންނަ ބައިން އިނގޭ. ޔަގީން ރިއު ހޭނެ.\nPosted on 2011-12-25 14:42:16 | Report this Comment\nއަޅޭ.... ހާދަ ފޫހި ގޮތެކޭ މިވީ... ކީއްވެތަ އަބަދު އެ ލީނާ ބޭނުންވާގޮތަށް ހުރިހާ ކަމެއް ވަނީ >_< އިނާ އާ ނަވީން މީޓްނުވެ ކިތަންމެ ދުވަހެއް ވިޔަސް މިކަހަލަ އެއްވެސް ކަމެއް އެ ލީނާ ގަނޑާ ނަވީން އާ ދެމެދުގަ ހިނގާކަށް ބޭނުމެއް ނޫން... ސޮފް އަވަހަށް ލީނާ ބަސްޓްކޮށްދީބަ... ދެން އޮތް ޕާޓަކަށް ކެތްތެރިކަމެއް ނެތި އިންތިޒާރު ކުރެވެނީ... ހޮޕްކުރަން ކޮންމެސް ރަނގަޅު ގޮތެއް ވާނެކަމަށް.. އަވަހަށް އަޕްކޮށްދެއްޗޭ....\nފަތިސްތަރި: އަސްލުވެސް ދޯ. ލީނާގެ ވަގުތުވެސް ދާދި އަވަހަށް ޖެހިދާނެ. ހިނގާ ބަލަމާ ދޯ. އިރާދަކުރެއްވިއްޔާ މާދަން އަޕް ކޮށްދޭނަން އިނގޭ.\nPosted on 2011-12-26 07:53:28 | Report this Comment\nALHEI ALHE KIYAA HITHUN INEEMA DHW NIMUNU IRU NUVES EGUNU.. KIHINEYTHA KIYUNTHERINGE HITHAA KULHEN DHASKUREE?? SHAKKO VES BEYNUN MIKAHALA VAAHAKA EY LIYAN :p\nPosted on 2011-12-26 13:04:16 | Report this Comment\nއަޅެ ޕްލީޒް ދެން އާބައެއް އަޕްކޮށް ދީބަލަ\nPosted on 2011-12-26 19:07:41 | Report this Comment\nދެން އާބައެއް އަޕްކޮށް ދީބަލަ\nPosted on 2011-12-27 19:39:03 | Report this Comment\nވާހަކަވަރަށްރީތި! ދެންކޮންއިރަކުންތަ ޢަބައެއް ގެނެސްދޭނީ! އުންމީދުކުރަން ވަރަށް އަވަސްވާނެކަމަށް!.


ރާއްޖެ-އެމެރިކާ / އެމެރިކާ\nއެމެރިކާގެ ހާރިޖީ ދާއިރާގެ އެވޯޑެއް ދިވެއްސަކަށް\nއެމެރިކާގެ ހާރިޖީ ދާއިރާގައި މަސައްކަތް ކުރާ ރަނގަޅު މުވައްޒަފުންގެ އަގުވަޒަން ކުރުމުގެ ގޮތުން ދޭ އެވޯޑެއް ދިވެއްސަކަށް ލިބިއްޖެ އެވެ.\nރާއްޖޭގައި މިހާރު ވެސް ހިންގާ އެމެރިކަން ސެންޓަރުގެ ޚިދުމަތްތައް ކުރިމަގުގައި ވެސް އެގޮތަށް ކުރިއަށް ގެންދަން އެމެރިކާ ސަރުކާރާ އެކު އެމްއޯޔޫ އެއްގައި މިއަދު ސޮއިކޮށްފި އެވެ.\nއެމެރިކާ ސަރުކާރުން ރާއްޖެއަށް ކަނޑައެޅި އާ ސަފީރު އަލައިނާ ޓެޕްލިޓްޒްގެ މަގާމުގެ ފަތްކޮޅު، ރައީސް އިބްރާހިމް މުހައްމަދު ސޯލިހް އަށް މިއަދު އަރުވައިފި އެވެ.\nNovember 07, 2018 40\nރާއްޖެއިން ގެއްލުނު ފައިސާ ހޯދަން އެމެރިކާ އެހީވާނެ\nރައީސް އަބްދުﷲ ޔާމީނުގެ ވެރިކަމުގައި ޚިޔާނާތުގެ ތެރެއިން ގެއްލިފައިވާ ކަމަށް ތުހުމަތުކުރެވޭ ފައިސާ ހޯދަން އެމެރިކާއިން ރާއްޖޭގެ އާ ސަރުކާރަށް އެހީވާނެ ކަމަށް އެމެރިކާގެ ލޮސް އެންޖެލިސް ޓައިމްސް ނޫހުން ބުނެފި އެވެ.\nއެމެރިކާ އިން ރާއްޖެ އަށް އާ ސަފީރެއް އައްޔަންކޮށްފި\nއެމެރިކާ ސަރުކާރުން ރާއްޖެ އާއި ސްރީ ލަންކާ އަށް އާ ސަފީރެއް ކަނޑައަޅައި އޭނާއާ އެ މަގާމު މިއަދު ހަވާލުކޮށްފި އެވެ.\nމިދިޔަ މަހު 23 ގައި ބޭއްވި ރިޔާސީ އިންތިޚާބުގައި ރައްޔިތުން ނިންމި ނިންމުން އެހެން ގޮތަކަށް ބަދަލު ކުރުމަށް ރައީސް އަބްދުﷲ ޔާމީން މަސައްކަތްޕުޅު ކުރައްވާ ކަމަށާއި ވެރިކަމުގެ ބާރުތައް ބަދަލުކުރުމަށް ކުރާ ކަންކަމަށް ހުރަސް އަޅައި، އެއްބާރުލުން ނުދޭ ނަމަ ފިޔަވަޅު އަޅަންޖެހޭ ކޮންމެ ބަޔަކަށް ވެސް ފިޔަވަޅު އަޅާނެ ކަމުގެ އިންޒާރު...\nJune 05, 2018 13\nތަފާތު އެކި މައްސަލަތަކުގައި، ޖަލަށް ލާފައިވާ އިދިކޮޅު ސިޔާސީ ބޭފުޅުންގެ އަނބިންނާ، އެމެރިކާ އިން ރާއްޖެ އަށް ކަނޑައަޅާފައި ހުންނަ ސަފީރު އަތުލް ކެޝަޕް މިއަދު ބައްދަލު ކުރައްވައިފި އެވެ.\nއެމެރިކާ އިން ރާއްޖެ އަށް އާ ސަފީރެއް ކަނޑައަޅަނީ\nރާއްޖެ އަށް ކަނޑައަޅާފައި ހުންނަ އެމެރިކާ ސަފީރުގެ މަގާމަށް އައު ބޭފުޅަކު އައްޔަން ކުރެއްވުމަށް އެމެރިކާގެ ރައީސް ޑޮނާލްޑް ޓްރަމްޕް ނިންމަވައިފި އެވެ.


Effas kurumuge Audit: Kudhi aabaadhee thakaa nubahdhalu tharahgeeah2guna haradhu\nއެއްފަސް ކުރުމުގެ އޮޑިޓް: ކުދި އާބާދީތަކާ ނުބައްދަލު ތަރައްގީއަށް ދެގުނަ ހަރަދު!\nހދ. ހަނިމާދޫގައި ބަރޯ އަކައް ފަންތަކެއް އަޅައިގެން އަންހެނަކު ދަނީ -- ފައިލް ފޮޓޯ: އަވަސް\nއެކި ސަރުކާރުތަކުން އެއްފަސް ކުރުމުގެ ހަރުދަނާ ސިޔާސަތެއް ނުގެންގުޅުމުގެ ސަބަބުން، ދެމެހެއްޓެނެވި ތަރައްގީ ހާސިލް ނުވެ، ކުދި އާބާދީތަކަށް ދައުލަތުން ދެ ގުނައަށް ހަރަދު ކުރަންޖެހޭ ކަމަށް އޮޑިޓް ރިޕޯޓެއްގައި ބުނެފި އެވެ.\nއާބާދީއާއި ތަރައްގީ އެއްފަސް ކުރުމާ ގުޅޭގޮތުން އޮޑިޓާ ޖެނެރަލްގެ އޮފީހުން ތައްޔާރުކުރި ޕަފޯމަންސް އޮޑިޓެއްގައި ބުނެފައިވަނީ ރާއްޖޭގެ އާބާދީ އާއި ތަރައްގީ އެއްފަސް ކުރުމުގެ ސިޔާސަތަކީ 1980 ވަނަ އަހަރުން ފެށިގެން އެކި ސިފަ ސިފައިގައި ގެންގުޅެމުން އައި ވިސްނުމެއް ކަމަށެވެ.\nނަމަވެސް، ސަރުކާރު ބަދަލުވާ ކޮންމެ ފަހަރަކު ދުރު ރާސްތާގެ ޕްލޭނުތަކެއް ނެތި، އެ ދައުރެއްގައި ތަފާތުއެކި މަޝްރޫއުތައް ރާވައި ހިންގަމުން ދާކަން، 2008 އިން ފެށިގެން 2018 ވަނަ އަހަރުގެ ނިޔަލަށް ސަރުކާރުން ރަށްތައް ތަރައްގީ ކުރުމަށާއި އެއްފަސް ކުރުމަށް ކޮށްފައިވާ ކަންކަމަށް ބަލައި އެ ރިޕޯޓުގައި ފާހަގަކޮށްފައި ވެއެވެ.\nއެ ދިރާސާގައި ބުނެފައިވާ ގޮތުން، ރާއްޖޭގައި މީހުން ދިރިއުޅޭ 188 ރަށުގެ ތެރެއިން 56 ޕަސަންޓް ރަށްތަކުގެ އާބާދީގައި 1،000 މީހުން ހަމައެއް ނުވެއެވެ. ނަމަވެސް، އެއްފަސްކުރުމުގެ ވިސްނުމެއްގެ ތެރެއިން 1985 އިން ފެށިގެން 2015 ވަނަ އަހަރުގެ ނިޔަލަށް އެހެން ރަށަކަށް މީހުން ބަދަލުކުރެވިފައި ވަނީ އެންމެ 15 ރަށުގެ ރައްޔިތުންނެވެ.\nދުރު ރާސްތާގެ ޕްލޭނެއް ނެތި ހިންގާ މަޝްރޫއުތައް\nއޮޑިޓުގައި ބުނެފައިވަނީ ސަރަހައްދީ ތަރައްގީއަށް އަމާޒު ކޮށްގެން މަޝްރޫއުތައް ހިންގުމުގެ ބަދަލުގައި ކުދި އަދި ބޮޑެތި އާބާދީގެ އެކި ރަށްރަށުގައި ގިނަ މަޝްރޫއުތަކެއް ހިންގާފައިވާ ކަމަށެވެ.\nއެގޮތުން، 2013 އިން 2017 އަށް 3،154 މަޝްރޫއު ހިންގަން 25.4 ބިލިއަން ރުފިޔާ ދައުލަތުން ވަނީ ހޭދަކޮށްފަ އެވެ. މި އަދަދުތަކުން ފެންނަ ގޮތުގައި، ވަކި ވަކި ރަށްތައް ތަރައްގީ ކުރުމުން ދިޔުމުގެ ސަބަބުން ދެމެހެއްޓެނެވި ތަރައްގީ ހާސިލު ނުވެ، ތަރައްގީއަށް ދައުލަތުން ކުރަންޖެހޭ ހޭދަ ދެ ގުނައަށް އިތުރުވެފައިވެ އެވެ.\nއއ.ގެ ދެ ރަށް ކަމައްވާ އުކުޅަސް އާއި ފެރިދޫއަށް ރައީސް އިބްރާހިމް މުހައްމަދު ސޯލިހު ކުރެއްވި ދަތުރުފުޅުގައި ރައީސަށް މަރުހަބާ ކިޔުމަށް ރައްޔިތުން އެއްވެފައި. -- މުހައްމަދު އަފްރާހް | އަަވަސް\nއޭގެ މިސާލެއްގެ ގޮތުން އެ ދިރާސާގައި ފާހަގަކޮށްފައި ވަނީ 2016 ވަނަ އަހަރު ދައުލަތުގެ ބަޖެޓުން ތަރައްގީއަށް ކޮށްފައިވާ ހޭދަ އެވެ. އެގޮތުން، އެ އަހަރު، އާބާދީ ބޮޑު ފަސް ރަށެއްގައި ހިމެނޭ ޖުމްލަ 27،935 މީހުނަށް 1.6 ބިލިއަން ރުފިޔާގެ މަޝްރޫއު ހިންގުމަށް ހިމަނާފައިވާއިރު، އެ އަތޮޅުތަކުގައި ބާކީތިބި 41 ރަށުގައި ހިމެނޭ 28،972 މީހުންގެ އާބާދީއަށް 3.25 ބިލިއަން ރުފިޔާ ހިމަނާފައިވާކަން ފާހަގަކޮށްފައި ވެއެވެ.\nތައުލީމާއި ސިއްހީ ހިދުމަތަށް އާބާދީއާ ނުބައްދަލު ބޮޑު ހަރަދެއް\nއެ ރިޕޯޓުގައި ބުނެފައިވަނީ ދައުލަތުގެ ބަޖެޓުން އެންމެ ބޮޑު ހަރަދެއް ކުރާ ދާއިރާތަކުގެ ތެރޭގައި ތައުލީމާއި ސިއްހީ ދާއިރާ ހިމެނެ އެވެ. އެގޮތުން މުޅި ރާއްޖޭގައި ޖުމްލަ 232 މަދަރުސާގައި ކިޔަވާދެމުން ދާއިރު، އޭގެ ތެރޭގައި 15 ދަރިވަރުން ވެސް ހަމަނުވާ މަދަރުސާތައް ހިމެނެ އެވެ. ނަމަވެސް، ކޮންމެ މަދަރުސާއަކަށް ވެސް ކުރަންޖެހޭ ޒަރޫރީ ހަރަދުތަކުގެ ސަބަބުން އެފަދަ މަދަރުސާތަކުގައި ކިޔަވައިދިނުމަށް ކުރަންޖެހޭ ހޭދަ ބޮޑުވެ އެވެ.\nމިގޮތުން، ތައުލީމީ ދާއިރާއިން 8،000 އަށް ވުރެ އާބާދީ ހިމެނޭ ދެ ރަށެއްގެ މަދަރުސާ ހިންގުމަށް ބޮލަކަށް 3،610 ރުފިޔާ ހަރަދުވާއިރު، 2،000 އާއި 3،000 ދެމެދުގެ އާބާދީ ހިމެނޭ ރަށްތަކުގެ ތެރެއިން ހަ ރަށުގައި ބޮލަކަށް 4،754 ރުފިޔާ ހޭދަކުރަންޖެހޭ ކަމަށް ބުނެފައިވެ އެވެ.\nމާލޭގައި 31،847 ދަރިންވަރުންނަށް 2،553 ޓީޗަރުން\nއަތޮޅުތަކުގެ ތެރޭގައި 56،289 ދަރިވަރުންނަށް 6،689 ޓީޗަރުން\nސިއްހީ ހިދުމަތަށް ބަލާއިރު، އައްޑޫ ސިޓީގެ 21،275 މީހުން ހިމެނޭ އާބާދީއަށް ބޮލަކަށް 3،970 ރުފިޔާ ޖެހޭއިރު، ވ. އަތޮޅުގެ 1،811 މީހުންގެ އާބާދީއަށް ބޮލަކަށް 7،336 ރުފިޔާ ޖެހޭކަމަށް އެ ދިރާސާގައި ފާހަގަ ކޮށްފައިވެ އެވެ.\nއިޖުތިމާއީ ކުޅިވަރާއި އިދާރީ ހިންގުން ވެސް ދެކޮޅު ނުޖެހޭ\n22،180 އާބާދީގެ ތިން ރަށުގައި ޒުވާނުންގެ މަރުކަޒާއި ސްޓޭޑިއަމް އެޅުމަށް -2މިލިއަން ރުފިޔާ\n21،743 އާބާދީގެ 22 ރަށުގައި ޒުވާނުންގެ މަރުކަޒާއި ސްޓޭޑިއަމް އެޅުމަށް - 15 މިލިއަން ރުފިޔާ\nއެ ދިރާސާގައި ބުނެފައި ވަނީ، އަހަރުން އަހަރަށް ރާއްޖޭގެ އާބާދީ އިތުރުވަމުން އަންނަ އިރު، އަސާސީ ހިދުމަތްތައް ފޯރުކޮށްދިނުމަށާއި، އުމްރާނީ ވަސީލަތްތައް ގާއިމުކުރުމަށް ދައުލަތުގެ ބަޖެޓުން ކުރަންޖެހޭ ހޭދަ އެތައް ގުނައެއް އިތުރުވެފައިވާ ކަމަށެވެ.\n19،541 އާބާދީގެ ހދ. އަތޮޅު ކައުންސިލް ހިންގުމަށް - ބޮލަކަށް 2،786 ރުފިޔާ\n1،811 އާބާދީގެ ވ. އަތޮޅުގެ އިދާރީ ހިންގުމަށް - ބޮލަކަށް 12،326 ރުފިޔާ\nއެގޮތުން، 2008 ވަނަ އަހަރު ދައުލަތުގެ ބަޖެޓު 11.9 ބިލިއަން ރުފިޔާގައި ހުރިއިރު، 2019 ވަނަ އަހަރު އެ އަދަދު 157 ޕަސަންޓް އިތުރުވެ، 30.6 ބިލިއަން ރުފިޔާއަށް އަރާފައިވާކަމަށެވެ.\nސީއެޗްއެސްސީގެ ދަރިވަރުންތަކެއް މަޑުކޮށްލައިގެން. -- ފައިލް ފޮޓޯ:\nދައުލަތުން މިހާ ބޮޑު ހޭދައެއް ކުރާއިރުވެސް، ދައުލަތަށް އެންމެ ހަރަދުކުޑަވާނެ ގޮތަކީ އެއްފަސްކުރުމުގެ ހަރުދަނާ ސިޔާސަތެއް ތަންފީޒުކުރަމުންދިޔުން ކަމަށްވީނަމަވެސް، ދައުލަތުގެ ހިންގުމުގެ ކަންކަން އެގޮތަށް ރޭވިފައިނެތްކަން އެ ރިޕޯޓުގައި ވަނީ ފާހަގަކޮށްފަ އެވެ.\nހަރަދާ އެއްވަރަށް ނަތީޖާއެއް ނުނެރެވޭ\nޕްލޭނެއްނެތި ކުދި ރަށްތަކަށްވެސް ހަރަދު ކުރަމުންދިޔުމުގެ ސަބަބުން، ސަރަހައްދީ ތަރައްގީ ނުގެނެވި، ރާއްޖޭގެ އާބާދީގެ ބޮޑު އިންސައްތައެއް ވެރިރަށް މާލެއަށް ހިޖުރަކުރަންޖެހިފައިވާކަމަށް އޮޑިޓުގައި ބުންޏެވެ.\nއަދި އެކަމުގެ ސަބަބުން، މާލެ ތޮއްޖެހި، ރައްޔިތުންނަށް ތަފާތު ގިނަ އިޖުތިމާއީ އަދި އިގުތިސޯދީ މައްސަލަތައް ކުރިމަތިވެފައިވާކަމަށް ބުނެފައިވެ އެވެ.\nއެ އޮޑިޓުގައި އިތުރަށް ބުނެފައިވަނީ ސަރުކާރުން ދުރުރާސްތާގެ ޕްލޭނެއް އެކުލަވާލައިގެން، އެއާ އެއްގޮތަށް ތަރައްގީގެ މަޝްރޫއުތައް ކުރިއަށް ގެންދެވޭނެފަދަ ގާނޫނީ އޮނިގަނޑެއްގެ ތެރެއިން ކުރިއަށް ގެންދެވޭނަމަ، މިހާރު ހިނގާ ހަރަދަށްވުރެ މާ ހަރަދުކުޑަކޮށް ދެމެހެއްޓެނެވި ގޮތެއްގައި ތަރައްގީ ގެނެވިދާނެކަމަށެވެ.\nއަދި އެއްފަސްކުރުމުގެ ހަރުދަނާ ސިޔާސަތެއް ތަންފީޒު ކުރުމަށް މިވަގުތު ބޮޑު ހަރަދެއް ކުރަންޖެހުނު ނަމަވެސް، ކުރިއަށްއޮތް ތަނުގައި އޭގެ ހަގީގީ މަންފާ ދައުލަތުގެ ބަޖެޓުގެ އިތުރުން ރައްޔިތުންނަށްވެސް ކުރާނެކަމަށް އެ ރިޕޯޓުގައި ދައުލަތަށްދީފައިވާ ލަފާގައި ހިމަނާފައިވެ އެވެ.\nރައީސް އިބްރާހިމް މުހައްމަދު ސޯލިހު އޮޑިޓާ ޖެނެރަލް އޮފީސް ދައުލަތުގެ ބަޖެޓް + ބޯހިޔާވަހިކަން އިގްތިސޯދު މިނިސްޓްރީ އޮފް ނެޝަނަލް ޕްލޭނިން ޖަޒީރާ ރާއްޖެ\nސަރުކާރު ދުވެލި ބަލާނީ ނަމްބަރުން!\nއެނދުގެ ފައިލާކޮޅު ނޫން ގޮތެއް ނެތް؟\nބަޖެޓް ފާސްކުރަން "ދިއްކޮށްލި" 200 މިލިއަން!


މުދައްރިސުންނަކީ މުހިއްމުބައެކެވެ . – Esfiya\nމުދައްރިސުންނަކީ ޤައުމު ބިނާކުރުމުގެ މޭސްތިރިންނެވެ. ޤައުމަށްބޭނުންވާ ޒުވާނުން ތައްޔާރުކުރުމުގައި އެންމެ މުހިއްމު ދައުރެއް އަދާކުރާބަޔަކީ މުދައްރިސުންނެވެ. މިކަން މުޖުތަމަޢުގެ ހުރިހާ ފަރުދުން ހެޔޮހިތުން ޤަބޫލުކޮށް ބަލައިގަނެއެވެ. އެބައިމީހުންނަށް އިޙްތިރާމާއި ލޯބިދެއެވެ. އެބައިމީހުންގެ ބޭނުންތެރިކަން ވިސްނެއެވެ.\nމުދައްރިސުން ކުދިންނަށް އަޅާލާ ކަމޭހިތާނީ ފަހުން އެމީހުންގެ ފަރާތުން ހެވެއްލިބޭނެކަމަށް އުއްމީދުކޮށްގެންނެއް ނޫނެވެ. ޤައުމީ ވާޖިބެއް އަދާކުރުމުގެ ބޭނުމުގައެވެ ޤައުމަށް އެކަމުގެ ސަބަބުން މަންފާކުރާނެކަމުގެ އުއްމީދުގައެވެ. މުޖުތަމަޢުގައި ތަޢުލީމީ ރޫޙް އުފެދިގެން ދާނެކަމަށް ހީކުރެވޭތީއެވެ. މިކަމުގެ ސަބަބުން ހަރުދަނާ މުޖުތަމަޢެއް ބިނާވެގެން ދާނެތީއެވެ. ސުލްޙަ މަސަލަސްކަން އުފެދި މިވެށީގައި ދިރިއުޅޭ އެންމެންނަށް ލާބަލިބިގެން ދާނެތީއެވެ. އަންނަންއޮތްޖީލުއިސްލާޙް ކުރުމުގައި އެމީހުންގެ ޙިއްސާ ފުރިހަމައަށް ލިބިގެން ދިއުމަށް އެދެވޭތީއެވެ.\nRagalhu vaahakaeh Thiya buni ekam mahsala akiy mudhahrisunnah kurevey kuhthah nufennaathiyve…. Dharivarun ge kuh ekanyey noon hunnaaniykiy…. BTW beynuntheri mauloomaathukolheh….. Kyp iu the gud work?????\nVarah reethi …masha allah …varahves thedhu vaahaka thakeh mi…but hama laalu bunifadhain teachers ge vaahaka ves himanaali nama … vaahaka ithurah furihama vees..\nVarah reethi mi vaahaka ves.. Varahves aguhuri liyumeh miyaky…… But laalu bunifadhain teachers menge kuhthakeh vx ithuru kohlinama vaahaka ithurah furihama vys… Still the story is very inspiring Masha allah ????❤❤???\nއެހެނިހެން August 4, 2016\nއެހެނިހެން ދީނީ ލޯބި June 5, 2018


Sri Lanka gai dhin bomuge hamalaa MDP in kuhverikoffi\nސްރީލަންކާގައި ދިން ބޮމުގެ ހަމަލާ އެމްޑީޕީން ކުށްވެރިކޮށްފި\nމި ހިތާމައިގައި އެމްޑީޕީ އޮތީ ލަންކާއާ އެކުގައި ކަމަށް ވަނީ ބުނެފައި\nމިއީ އިންޑިޔާ ކަނޑުގެ ސަލާމަތާއި ރައްކާތެރިކަމާއި ހަމަޖެހުމަށް ބުރޫއެރުމެއް ކަމަށް އެމްޑީޕީން ބުނޭ\nކ. މާލެ 21 އޭޕުރިލް 2019 | އާދީއްތަ 23:04 2,387\nސްރީލަންކާގެ ހޮޓެލެއް - ރާއްޖެއެމްވީ\nއާދިއްތަ ދުވަހު ސްރީލަންކާގެ ވެރިރަށް ކޮލޮމްބޯގެ ބައެއް ހޮޓާތަކަށާއި އަދި އެ ޤައުމުގެ އެކި ސަރަހައްދުތަކުގައިވާ އަޅުކަންކުރާ ތަންތަނަށް ދީފައިވާ ބޮމުގެ ހަމަލާ މޯލްޑިވިއަން ޑިމޮކްރެޓިކް ޕާޓީ (އެމްޑީޕީ) އިން ކުށްވެރިކޮށްފިއެވެ.\nމި ހަމަލާ ކުށްވެރިކޮށް އެމްޑީޕީން ނެރެފައިވާ ބަޔާނުގައި ވަނީ މި ހަމަލާދީފައި ވަނީ ގިނަ އަދަދެއްގެ ޓޫރިސްޓުން ތިބޭ ކޮލޮމްބޯގެ މަޝްހޫރު ތިން ހޮޓަލަކަށް ކަމަށް ވެފައި އަދި އާދިއްތަ ދުވަހަކީ ކްރިސްޓިއަނުން ފާހަގަކުރާ އީސްޓަރ ސަންޑޭ ކަމަށް ވެފައި ގިނަ އަދަދެއްގެ ކްރިސްޓިއަނުން އަޅުކަން ކުރަމުން ގެންދިޔަ ވަގުތެއްގައި އަޅުކަންކުރާ އެ ތަންތަނަށް ކަމަށް ވުމުން އެ ޙަމަލާއަކީ ރޭވިގެން ހިންގާފައިވާ ލާއިންސާނީ ޓެރަރިޒަމްގެ ޢަމަލެއް ކަމަށް އެޕާޓީން ދެކޭ ކަމަށެވެ.\nއަޅުކަންކުރާ ތަންތަނަށް ޙަމަލާދީ، އިންސާނިއްޔަތާ ޚިލާފު މިފަދަ ޢަމަލުތައް ހިންގުމުގެ ނަތީޖާއަކަށް ވާނީ މުޖްތަމަޢުގެ އެއްބައެއްގެ މެދުގައި އަނެއް ބަޔަކާ މެދު ނަފްރަތާއި ރުޅިވެރިކަން އުފެދި ސުލްޙަމަސަލަސްކަން ގެއްލި ދިޔުން ކަމަށް އެ ޕާޓީން ގަބޫލު ކުރާ ކަމަށް ބަޔާނުގައި ވެއެވެ. އަދި މިއީ އިންޑިޔާ ކަނޑުގެ ސަލާމަތާއި ރައްކާތެރިކަމާއި ހަމަޖެހުމަށް ބުރޫއެރުމެއް ކަމަށެވެ.\nއެމްޑީޕީން ބުނީ ސްރީލަންކާއަކީ ދިވެހީން އާންމުކޮށް ޒިޔާރަތްކުރާ އަވަށްޓެރި ޤައުމަކަށްވެފައި، ސްރީލަންކާގެ ރައްޔިތުންނަކީ ދިވެހީންނާ އެހާމެ ގާތް ގުޅުމެއް އަބަދުމެ އޮންނަ ރައްޔިތަކަށްވީ ހިނދު، އެ ޤައުމަށާއި ރައްޔިތުންނަށް ލިބިފައި އެވާ ފުން ހިތާމައިގައި އެމްޑީޕީ އޮތީ އެރައްޔިތުންނާ އެކުގައި ކަމުގައެވެ.\nއެޤައުމަށް ދިމާވެފައިވާ މި ހިތާމަވެރި ޙާލަތުން އަރައިގަތުމަށް މި ޕާޓީން ވެދެވެން ހުރި ހުރިހާ އެހީތެރިކަމެއް އެޤައުމުގެ ރައްޔިތުންނާއި ސަރުކާރަށް ވެދޭނެ ކަމުގައި ފުރިހަމަ ޔަޤީންކަން ވަނީ އަރުވާފައެވެ.\nމި ނާތަހުޒީބު ދަށުދަރަޖައިގެ ފިނޑި ޢަމަލަކީ، ކޮންމެ ބަޔަކު ކޮންމެ ކޮންމެ މަޤްޞަދެއް ޙާޞިލުކުރުމަށް ހިންގި ޢަމަލެއް ކަމުގައި ވިޔަސް، އެ ޢަމަލަކީ އެއްވެސް ޙާލަތެއްގައި އެޕާޓީ ބަލައިގަންނާނޭ ޢަމަލެއް ނޫން ކަމުގައި ބަޔާނުގައި ވެއެވެ.\nމި ހަމަލާގައި މިހާތަނަށް 160 އަށް ވުރެ ގިނަ މީހުން ވަނީ މަރުވެފައެވެ. އަދި 400 އަށް ވުރެ ގިނަ މީހުނަށްވަނީ އަނިޔާ ލިބިފައެވެ.


އާތިފް ހުސެއިން 30 މެއި 20160ކޮމެންޓް ރިޕޯޓް، އަތޮޅު ހަބަރު، މީހުން، ތިމާވެށި، ސިއްހަތު،\nމިއަދު އަޅުގަނޑުމެން ލޯހުޅުވާލި ކޮންމެ ދިމާއަކުން ފެންނަނީ ޤައުމުގެ އިޖުތިމާއީ ފޭރާން ވީދި ހަފުސްވަމުންދާ މަންޒަރެވެ. ރަށްރަށުގެ ތަރައްޤީގެ ދުވެލި ބާރުކޮށްލާނަމޭ ހިތާ ގިޔަރު މައްޗަށްޖައްސާލާ ކޮންމެފަހަރަކު ޤައުމުގެ އަސާސީ ގުނަވަންތައް ބިންދަ ބިންދައިގެން ދާ މަންޒަރެވެ. ވެރި ކަމުގެ އެންމެ މަތީ ފަންތީންފެށިގެން ގޮސް އެންމެ ދަށުފަންތިއާއި ހަމަޔަށްވެސް ކަންހުރީ މިބީދައިންނެވެ.\nއާދެ! އަޅުގަނޑުމެން މިބީދައިން ބަސްބުނާއިރު އެންމެގާތުން ފެންނަ ހުރި މަންޒަރަކީ އަޅުގަނޑުމެންގެ ރަށްރަށުގައި ތިއްބަވާ ކައުންސިލް ތަކުގެ ކައުންސިލަރުންވެސް އެބޭފުޅުންގެ އަމިއްލަ ޒިންމާއާއި މެދު އިހުމާލު ވަމުންދާ މަންޒަރެވެ. އަޅުގަނޑުމެން ދިރިއުޅެމުންދާ ނ.އަތޮޅު ވެލިދޫއަކީ އާބާދީގެ ނިސްބަތުން ނ. އަތޮޅުގައި އެންމެ އާބާދީ ބޮޑު ރަށެވެ. މިރަށުގައި ދިރިއުޅެމުންދާ އެކި ފަންތީގެ ރައްޔިތުން މިއަދު މިދަނީ ވޭނަކަށްފަހު ވޭނެއް ތަޙައްމަލު ކުރަމުންނެވެ. ރައްޔިތުންގެ އަސާސީ ހައްޤުތަކަށް އަރަމުންދާ ބުރޫތައް ފިލުވައިދިނުމަށް ވެލިދޫގެ ކައުންސިލުން ކޮށްދޭ ކަންކަމަކީ ކޮބައިކަމާއި މެދު ގައި ރައްޔިތުންގެ ހިތުގައި ސުވާލު އުފެދެއެވެ. މި ދުވަސް ވަރަކީ ވިއްސާރަދުވަސް ކޮޅަކަށް ވެފައި ހުމާއި ތަފާތު ރޯގާތަކުން މި ވެލިދޫގެ ވެށިމިވަނީ ތަޤައްޔަތުވެފައެވެ. މި ގޮތުން ފާހަގަ ކޮށްލެވޭ އެއް ބައްޔަކީ ޑެންގޫ ހުމުގެ މައްސަލައެވެ. ކޮންމެ މީހަކަށްވެސް އެނގެނޭފައދައިން ޑެންގޫ ހުމަކީ މަދިރިއެއްގެ ޛަރީއާއިން ފެތުރެމުންދާ ނުރައްކާތެރި ހުމެކެވެ. ޞިއްހީ މާހިރުން ލަފާދޭގޮތުގައި ޑެންގޫ ކޮންޓުރޯލް ކުރެވޭނީ އެމަދިރި ކޮންޓުރޯލް ކުރެވިގެންނެވެ. އެހެން ކަމުން ފުރަތަމަ ފިޔަވަޅެއްގެ ގޮތުގައިވެސް ޑެންގޫ ހުންފަތުރާ އީޑީސް މަދިރި މަދުކުރަންޖެހެއެވެ. މި މަދަރިއަކީ ސާފުފެނަށް ބިސްއަޅާ މަދިރިއެއް ކަމަށް ވުމުން ވިއްސާރަވެހި ފެންހަރުލާ ގޮތަށް ހުންނަ ތަންތަން ނައްތާލަންޖެހެއެވެ.\nއާދޭ! ފަރުދީ ހައިސިއްޔަތުން ކޮންމެގެއެއްގައިވާ މިފަދަ ތަންތަން ނައަތާލެވިދާނެއެވެ. ނަމަވެސް މެންދުރުގެ އިރުފަދައިން ރަށުގެ ކައުންސިލް ޒިންމާވާންޖެހޭ މިފަދަ ކޮންމެ ތަނެއްހުރީ ހާމައަށް ފެންނާށެވެ. ހަމައެކަނި ރަށުގެ އިރު ދެކުނު ފަރާތުގައި ހެދާފައިވާ ކުނި ކޮށްޓަށް ނަޒަރު ހިންގާލުމުންވެސް މިކަމުގެ ސާބިތު ހެކިލިބި އިތުރުވެއެވެ. މަގުކޮޅުތަކާއި އިޖުތުމާއީ ސަރަހައްދު ތައް ބަލާ ސާފުކުރާއިރު ހޭޅިފަށުގައިވާ ދަޅާފުޅިތަށް ހުރީ ހުރިގޮތަށެވެ. މި ފަދަ އެއްވެސް ކަމަކަށް ކައުންސިލުން ސަމާލުކަން ނުދޭކަމަކީ ކައުންސިލުން ރައްޔިތުންނަށް އިހުމާލު ވަމުންދާ ކަމުގެ ފުރިހަމަ ނިޝާން ތަކެވެ. ކޮންމެ ކަމެއްވެ އެކަމުގައި ވާނެ ހައެތި ވެނިމުމުން ކަމުގެ ހައްލު ހޯދަން އުޅުމީ ކައުންސިލްގެ ދޯދިޔާ ސިޔާސަތުކަން ރައްޔިތުންނަށް ސާބިތުވެއެވެ. ދައުލަތުގެ މާލިިއްޔަތުން މުސާނަގައިގެން ރައްޔިތުން ދިންވޯޓުން އިންތިޙާބު ވީ ރައްޔިތުންގެ މިފަދަ އިހުސާސްތަކަސް ގަދަރު ކުރުމަށް ކަމަށްވާއިރު ރައްޔިތުންނަށް ދިމާވާ މިފަދަ ކޮންމެ ކަމެއްގައި ކައުންސިލް ފެނިގެން ދަނީ ހަރަށްވަދެ ބޮނދަން މަސައްކަތް ކުރާކަމެވެ. ހަމަ އެކަނި ކައުންސިލްގެ އިދާރާގައި ވާ ތާޅަފިލިން ބައްޔަށް ރައްކައުތެރިވާން ގޮވުމަކީ ޑެންގީ ނައްތާލެވިދާނެ ކަމެއް ނޫންކަން ހުދު އެބޭފުޅުންވެސް ޤަބޫލްކުރާނެއެވެ. ރައްޔިތުންގެ ލޮލުގައި އަދުން އަޅުވާފައި ކޮފީތަށިހިފައިގެން އުނދޯލިތަށް ހޫނުކުރުމަކީ ހަމަ އެކަނި މި މައްސަލަ އަށް އޮތް ހައްލުކަމުގައި ގަބޫލު ކުރެވިއްޖެ ނަމަ އެ ވެވެނީ ތިބޭފުޅުންގެ ހުވަޔާއި ޚިލާފެވެ. އެ ވެވެނީ ވޯޓު ދިން ރައްޔިތުންނަށާއި ހިދުމަތް ކުރުމަށް ހުވާ ކުރި ރައްޔިތުންނަށް އިހުމާލެވެ.\nކޮންމެ ކަމެއްގެ ހައްލު ހޯދުމަށް ރައްޔިތުން ނުކުމެ މުޒާހަރާ ކުރައްވެއްޖެ ނަމަ ހައްތާވެސް ބޭލޭނީ ތިބޭފުޅުން އަންނަ ފޮތިގަނޑެވެ. އޭގެ ބަދަލުގައި އަމިއްލަ އަށް ޒިންމާތަށް ހަދާންކޮށް ރަށުގައި ވާ މިފަދަ ކަންކަމަށް ފިޔަވަޅުއަޅައި ހައްލު ކުރުމަށް ގޮވާލަމެވެ!


MNU in "One-Stop Admission" harakaatheh baahvanee | Mihaaru\nއެމްއެންޔޫއިން މިއަހަރު ދަސްވެނިވުނު ބައެއް ދަރިވަރުން: އަންނަ ޓާމުގައި ފަށާ ކޯސްތަކާއި ގުޅޭ މައުލޫމާތު ދިނުމުގެ ހަރަކާތެއް އެމްއެންޔޫއިން ބާއްވަނީ -- ފޮޓޯތައް: ރައީސް އޮފީސް\nއެމްއެންޔޫ އިން "ވަން ސްޓޮޕް އެޑްމިޝަން" ހަރަކާތެއް ބާއްވަނީ\n11 ޖުލައި 2019 - 17:146comments\nއެމްއެންޔޫގައި ހަވީރު 4:00 އިން 6:00 އަށް އަދި ރޭގަނޑު 8:00 އިން 10:00 އަށް ކުރިއަށް ގެންދާ މި ހަރަކާތުގައި އޯލެވެލް އަދި އޭލެވެލް ފުރިހަމަކޮށްފައިވާ ދަރިވަރުންނަށް ހުރި މަތީ ތައުލީމުގެ ފުރުސަތުތައް އަންގައިދޭނެ އެވެ.\nމި ހަރަކާތުގައި އެ ޔުނިވާސިޓީގައި އަންނަ މަހު ފަށާ ކޯސްތަކަށް ފޯމު ހުށަހެޅުމާއި ބަލައިގަތުން ވެސް ކުރިއަށް ދާނެ އެވެ. އަދި ޝަރުތު ހަމަވާ ދަރިވަރުންނަށް ޖާގަ ކަށަވަރުކޮށްދިނުމުގެ ކަންތައްތަކާއި، ފޯމާއެކު ހުށަހަޅަން ޖެހޭ ސެޓްފިކެޓްތައް އެޓެސްޓު ކުރުމުގެ މަސައްކަތް ވެސް ކުރިއަށް ދާނެ ކަމަށް އެމްއެންޔޫ އިން ބުންޏެވެ.\nއެމްއެންޔޫއިން ބުނި ގޮތުގައި އެ ޔުނިވާސިޓީގެ ގަމު ކެމްޕަހުގަ އާއި ތިނަދޫ ކެމްޕަހުގައި ވެސް ވަން ސްޓޮޕް އެޑްމިޝަންގެ ހަރަކާތްތައް އެ ދުވަހު ކުރިއަށް ދާނެ އެވެ. ނަމަވެސް އެ ކެމްޕަސްތަކުގައި މި ހަރަކާތް ކުރިއަށް ދާނީ ހަވީރު 4:00 އިން 6:00 އަށް އެކަނި އެވެ. އެ ކެމްޕަސްތަކުގައި ވެސް މާލޭގެ ކެމްޕަހުގައި އޮންނަ ހަރަކާތުން ލިބޭ ހުރިހާ ހިދުމަތްތަކެއް ލިބޭނެ އެވެ.\nމި އަހަރުގެ ދެވަނަ ޓާމުގެ ކިޔެވުން އަންނަ މަހުގެ ހަތަރެއްގައި އެމްއެންޔޫގައި ފަށާ އިރު، ކޯހަށް ހޮވިފައިވާ ދަރިވަރުންގެ އޮރިއެންޓޭޝަން މި މަހުގެ 28 ގައި ފަށާނެ އެވެ. އެ ޔުނިވާސިޓީގައި 7000 އަށް ވުރެ ގިނަ ދަރިވަރުން މިހާރު ވެސް އެކި ދާއިރާތަކުން މަތީ ތައުލީމު ހާސިލްކުރެއެވެ.\nއިތުރު ލިޔުންތައް ތައުލީމް ދިވެހި ގައުމީ ޔުނިވަސިޓީ މަތީ ތައުލީމު


Masaiykaiy Nukoh MDP Meehun Charukeys Kulheykamah Bunumun Mayor Shifa Ah "Bodu Hithaama Eh" - Vaguthu\nމަސައްކަތްނުކޮށް އެމްޑީޕީ މީހުން ޗަރުކޭސް ކުޅޭކަމަށް އެމްޑީޕީގެ މެންބަރަކު ބުނުމުން މާލޭ މޭޔަރު ޝިފާ މުހައްމަދު "ހިތާމަފާޅުކުރައްވައިފިއެވެ."\nމާލޭގެ މަގު ހެދުމަށް ސިޓީ ކައުންސިލާއި ރޯޑް ކޯޕަރޭޝަން ގުޅިގެން ކުރިއަށް ގެންދާ މަޝްރޫއުގެ ފޮޓޯއަކަށް އެމްޑީޕީ މެންބަރަކު ކުރި ރިޕްލައިއެއްގައި ބުނީ 1/2 ކިލޯމީޓަރު ދިގު ތަންކޮޅެއް ބޭރުމަގުގައި ހަދަން އަހަރަކަށްވުރެ ގިނަދުވަސް ވެގެން ހިނގައްޖެ ކަމަށެވެ. "މިއަދު ކޮން ޑްރާމާއެއް ކުޅެންތޯ ތިއުޅެނީ. އަޅުގަނޑަކަށް އެމްޑީޕީ މީހެއް. އެމްޑީޕީ ނަމުގައި މަގާމުތަކުގައި ތިބެ އެއްވެސް ޕާފޯމަންސެއް ނުދެއްކި ޗަރުކޭސް ކުޅުނީމަ އެމްޑީޕީ މީހުން ވެސް ގަބޫލު ނުކުރާނެ." އޭނާގެ ޓްވީޓްގައި ބުނެފައި ވެއެވެ.\nއެ ޓްވީޓަށް ރައްދު ދެމުން މޭޔަރު ޝިފާ ވިދާޅުވީ މާލޭގެ މަގުތަކުގެ އަޑީގެ ހަޤީޤަތް ނޭންގޭތީ އަދި މަގުތަކުގައި ޒަމާނުއްސުރެ ހުރި މައްސަލަތައް ކުޑަކޮށް ވެސް ވިސްނާލާފައި ނެތީތީ ހިތާމަކުރައްވާ ކަމަށެވެ. "ކޮވިޑްގެ ހާލަތުގައި ހަމަސް ގެއްލިގެން ދިޔަކަން ހަނދާން ވެސް ނެތީތީ ހިތާމަކުރަން." ޝިފާ ވިދާޅުވިއެވެ.\nMalege maguthakuge adeege hageegai neygeythee adhi maguthakuge zamaanuhsure huri mahsalathah kudakoh ves visnaalafai nethathee hithaamakuran. Covid ge haalathugai6mas gehligen dhiya kan handhan ves nethathee hithaamakuran . https://t.co/PNB6AQgDAJ\n— Shifa Mohammed🎈 (@SifaMohammed) December 28, 2020\nމިމަޝްރޫއުގެ މަސައްކަތް ރޯޑް ކޯޕަރޭޝަނާއި ހަވާލުކުރީ މިއަހަރުގެ ޖަނަވަރީ މަހުއެވެ. ނަމަވެސް އަދިވެސް މަސައްކަތް ކުރިއަށް ދަނީ ވަރަށް ލަސް ސްޕީޑެއްގައެވެ. މިހާތަނަށް މަސައްކަތް ނިންމާ ބޭނުން ކުރަން ފެށުނީ ކުރީގެ ވެސްޓްޕާކް ސަރަހައްދު އެކަންޏެވެ.\n"މާލޭސިޓީ ސްޓްރީޓް ސްކޭޕިންގ ޕްރޮޖެކްޓް" އަކީ ރޯޑް ޑިވެލޮޕްމަންޓް ކޯޕަރޭޝަން އާއި ހަވާލުކޮށްގެން މާލޭގެ މަގުތަކަށް ދިމާވެފައިވާ މައްސަލަތައް ހައްލުކޮށް، ހުރިހާ އުމުރުފުރާއެއްގެ މީހުނަށް ފަސޭހަކަމާއެކު އުޅެވޭނެ ރައްކާތެރި މަގުތަކަށް ހަދައި، ފަސޭހަކަމާއެކު އެއްތަނުން އަނެއްތަނަށް ޒަރޫރީ ބޭނުންތަކަށް ދަތުރުފަތުރުކުރެވޭނެ މަގެއް ހޯދައިދީ މަގުތަށް ފެންބޮޑުވުން ހުއްޓުވައި އަބަދު ކޮނެފައި އޮންނަ އޮތުމަށް ނިމުމެއް ގެނެސް ހުރިހާ މަގެއްގައިވެސް ދެފަރާތުގައި ގޭގެއިން ނުކުމެ ވަދެލާ އުޅޭފަދަ ޕޭވްމަންޓެއް ޤާއިމްކޮށް ޢާއްމު ދަތުރުފަތުރުކުރުމުގެ ނިޒާމެއް ޤާއިމްކޮށް ސައިކަލާއި ޓެކްސީއަށް ބަރޯސާވުން ކުޑަކޮށް މަގުތަކުގެ ތޮއްޖެހުން ހުއްޓުވައި، މަގުތަކުގައި ޕާކިންގްގެ ފުރިހަމަ ނިޒާމެއް ޤާއިމްކޮށް ޕާކިންގް ބިލްޑިންގްތައް ޤާއިމްކޮށް، މުދާ ބޭލުމާއި އެރުވުމުގައި މަގުތައް ބޭނުންކުރުމުގެ ފުރިހަމަ އުސޫލެއް އެކަށައަޅައި ތަންފީޒުކުރުމުގެ ބޭނުމުގައި ހިންގާ މަޝްރޫޢުއެއް ކަމަށް ކުރިން ސިޓީ ކައުންސިލުން ވިދާޅުވެފައި ވެއެވެ.\nކާނިވާ ސަރަހައްދުގައި ހުރި ގުދަންތައް ހުސް ކުރަން އަންގައިފި\nޑިސެމްބަރު 28, 2020 10:01\nގިތާމަ ކުރިޔަސް ހަމަ ވެރިކަން ކުރާށޭ ކިޔާފަ ޗަރުކޭސް ކުޅެނީ\nޑިސެމްބަރު 28, 2020 10:32\nދުނިއޭގެ ސިއްހަތުޖަމުއިއްޔާއައް މާލޭގެ މަގުތައް ފެނިއްޖެ ނަމަވަގުތުން ބަންދުކުރާނެ މާލޭގަ ދިރިއުޅޭ ގިނަރައްޔިތުންގެ ބެކްބޯން ހަލާކުވަމުންދަނީ މާލެސަރަހައްދުގަ ހުރިހޮސްޕިޓަލް ތަކުގެ އެމްއާރްއޭ ހަދާމެޝިންތަކައްވެސް ދަނީއޮބިނޯވެ ކަޝީގެ ޑޮކްޓަރުންގެ ކިއުނަންބަރް އުޅޭނީ 400 ކައިންމަތީގަ މަގުތަކައް ދައްކަންޖެހޭ ޓެކުސް ރައްޔިތުންދައްކާ ނަމަވެސް މަގުތަކުގަދުއްވުމައްވުރެ އާނުގަނޑުމަތީ ދުއްވިއަސް އުނަގަނޑައް މިވަރުނުވާނެ ބެކްޑިސްކް ނެކްޑިސްކުތަކުގެ ގިނަމީހުން ދަނީފަރުވާ ހޯދަމުން މިހާރުވެސް ދަގަނޑުން ހަދާފަ ހުރިވެހިކަލްތައް ހަލާކުވާއިރު އިންސާނުންގެ ހަޝިގަނޑުގެ މަހާ ޖޮއިންޓްތަކައް ކިހާވަރެއްވާނެ ދުއްވާއުޅޭއިރު. ގައުމުތަކުގަ ހުރިކައުންސިލް އިދާރާތަކުން ކުރަނީރައްޔިތުންގެ ސިއްހީކަންތައް ނޫނީ ގަވާއިދުތަކެއް ތަންފީޒް ކުރުން ރާއްޖޭގަ މިކުރަނީ ކުލަމަޖާ ކުޅެނީ ޗަރުކޭސް\nޑިސެމްބަރު 28, 2020 10:44\nމިސަރުކާރަށް މަގުތަށް ނުހެދިގެން އުލެނީ ކުރީސަރުކާރުން\nކަން ކޮށްފައި ހުރި ގޮތުންނެވެ އެހެނޫންނަ މަ މިހާރު\nހުރިހާ މަގުތަކެއް މާލޭގައިވެސް އެހެން ރަށްރަށުގައިވެސް\nހަދާ ނި މިއްޖައީހެވެ މިސަރުކާރުގެކުށެއް އެއަކުނެތެވެ.\nޑިސެމްބަރު 28, 2020 13:52\nޑިސެމްބަރު 28, 2020 14:46\nމިއީ އިސްލާމް ދީނަށް ފުރައްސާތަކުރުމުށް ގެނެވުނު ސަރުކާރަެއް. ފުރައްސާރަ ކުރުމުގެ މެގަ ޕްރޮޖެކްޓް މިހާރުވާނީ ފަށާފަ. މަގު ހަދާކަށް ނުޖެހޭ. ޗަކަވަޅުގައި ބައިސްކަލުގައި "ޖަޒީރާ ވަންތަ" ކަންމަތީ ތިބެންވީ ކަލޭމެން ލާދީނީމީހުނަށް ވޯޓުދިންމީހުން.\nޑިސެމްބަރު 28, 2020 10:54\nޕާރފޯމަންސް އެއީ ދިވެހިން ދަންނަ އެއްޗެއް ނޫން. އެއަށް ކިޔާ ދިވަހި ބަހެއް އޮވޭބާ!. ކަމެއް ނުވީމަ ސަތޭކަ ހުއްޖަތް ނުދައްކައި އިސްތިއުފާ ދިނުން ، އެހެން މީހުން ތިމާގެ އިޚްލާސްތެރިކަން ބަލައިގަންނާނެ. ތި ޕްރޮޖެކްޓްތައް ހިންގަނީ ރައްޔިތުންނަށް ފަސޭހަ ކުރާކަށް ނޫން. ޖީބަށް އެޅޭ ބައި ބޮޑުކުރަން. މިދިޔަ ވެރިކަމުގައިވެސް މަގުހެދީ، މި ވެރިކަމުގައިވެސް މަގު ހަދަނީ. މި އޮތީ ކަމެއް. ހުރިހާ ކަމެއްވެސް ޝޯއޮފް ކުރަނީ. އިޚްލާސްތެރިކަމެއް ނެތް\nޑިސެމްބަރު 28, 2020 11:54\nހަމަ ޗަރުކޭސް ތިކުޅެނީ ވެެރިމީހާ ބިތާވެފަ ނުފެންނަ ނުއިވެ މީހަކަށް ހެދިގެން އުޅެނި\nޑިސެމްބަރު 28, 2020 12:06\nދަތުރުވެރިންގެ މާރުކޭޓުންމީހުންތައް ނެރިފައި ހަމަވެސް ވަންދެން ބޭނުން ނުކޮށްބެހެއްޓީވެސް ކޮވިޑާ ހެދިތޯ؟؟ ޝިފާ ރަނގަޅުވާނީ ވާހަކަ ނުދެއްކިއްޔާ. ތިޔައީ ފެއިލްވެ ފައި ހުރި މީހެއް. ކިރިއާވެސް ކަމެއް ކުރަންފެށީ މޭޔަރު ކަމަށް ޕާޓީގެ ޓިކެޓް ލިބޭތޯ. އޭގެ ކުރިން ކުރި ކަމެއްނެތް. އޮފީހަށް ވަގަކު ވަންކަންވެސް އިންގުނީ މެންދުރުވާން ކައިރިވެފައި ހުއްޓައި. އޮފީހަށް އާދެވުނީމަތާ އިންގޭނީ..!\nޑިސެމްބަރު 28, 2020 12:57\nކޮން އިރަކުންތޯ މާލޭގެ ގޭގޭގެ ދިޔަދޮވިތަކާ އެއާރކޯން ހޮޅިތަކުން މީހުންގެ ބޮލަށް މިފާބާ ފެން ހުއްޓުވާނީ؟\nޑިސެމްބަރު 28, 2020 14:47\nމީނަދެން ކޮންކަމަކާ ހިތާމަކުރާކައް ރައްޔިތުންނައްފަސޭހައަކައް އެއްކަމެއްވެސް ކުރެވިފަހުރިނަމަ ރަނގަޅު ހިތާމަކުރަން ހިތާމަކުރަންޏާ ހިތާމަކުރާނީ ކުދިމަގުތަކުގެ ކުދިކުދި ތަންތަންކޮޅުގަ އެހިންގާ ގާކޮޅު ބެހެއްޓުމުގެ މެގަޕްރޮޖެކް ތަކުން ޖީބައްވަންނަ އެތިކޮޅު ކުޑަވެގެން\nޑިސެމްބަރު 28, 2020 15:01\nހުރިހާ އެއްޗަކަށް ކޮވިޑް ކިޔާލަ ކިޔާލަ ތިބޭ ކަލެމެން. މިހާރު ދެން ތިނޫން އެއްޗެއް ކިޔަން ދަސްކުރަން ވެއްޖެ އެއްނު!


ކޮވިޝީލްޑް ވެކްސިނަކީ ރާއްޖޭގެ މާހައުލާ ގުޅޭ، އެއްތަނުން އަނެއްތަނަށް ގެންދަން ފަސޭހަ ވެކްސިނެއް ކޮވިޝީލްޑް ވެކްސިނަކީ ރާއްޖޭގެ މާހައުލާ ގުޅޭ، އެއްތަނުން އަނެއްތަނަށް ގެންދަން ފަސޭހަ ވެކްސިނެއް\nކޮވިޝީލްޑް ވެކްސިނަކީ ރާއްޖޭގެ މާހައުލާ ގުޅޭ، އެއްތަނުން އަނެއްތަނަށް ގެންދަން ފަސޭހަ ވެކްސިނެއް\nއިންޑިއާގެ އެސްއައިއައި ކުންފުނިން އުފައްދާފައިވާ ކޯވިޑް ވެކްސިން "ކޯވިޝީލްޑް" / ފޮޓޯ: ރޮއިޓަރސް\nއިންޑިއާއިން ދިވެހިރާއްޖެއަށް ހަދިޔާކުރި ކޮވިޝީލްޑް ވެކްސިނަކީ ރާއްޖޭގެ މާހައުލާ ގުޅޭ، އެއްތަނުން އަނެއްތަނަށް ގެންދަން ފަސޭހަ ވެކްސިނެއްކަމަށް ހެލްތު ޕްރޮޓެކްޝަން އެޖެންސީން، އެޗް.ޕީ.އޭއިން ވިދާޅުވެއްޖެއެވެ.\nކޯވިޑް-19 އިން ރައްކާތެރިވުމަށްޓަކާ ބޭނުންވާ ވެކްސިންގެ ފުރަތަމަ ޝިޕްމަންޓް ދިވެހިރާއްޖެއަށް ގެނެސްފައިވަނީ މިމަހުގެ 20 ވަނަ ދުވަހުއެވެ. އިންޑިއާއިން ވަނީ ދިވެހިރާއްޖެއަށް ކޮވިޝީލްޑް ވެކްސިންގެ އެއްލައްކަ ޑޯޒް ހަދިޔާކޮށްފައެވެ.\nކޮވިޝީލްޑް ވެކްސިނަކީ އޮކްސްފޯޑް ޔުނިވަރސިޓީއާއި އެސްޓްރާޒެނެކާ ގުޅިގެން އުފައްދާފައިވާ ވެކްސިންގެ ފޯމިއުލާއާ އެއްގޮތަށް ސިރަމް އިންސްޓިޓިއުޓް އޮފް އިންޑިއާ، އެސް.އައި.އައިއިން ތައްޔާރުކޮށް އުފައްދާ ވެކްސިނެކެވެ. މި ވެކްސިން މިހާރުވަނީ ކްނިލިކަލް ޓްރަޔަލްގެ އެންމެފަހުގެ މަރުހަލާ ނިންމާ ދުނިޔޭގެ ޞިއްޙަތު ޖަމިއްޔާގެ ހުއްދަ ހޯދުމަށް ފޮނުވާފައެވެ. ދިވެހިރާއްޖޭގައި ދޭ ހުރިހާ ވެކްސިންތަކަކީވެސް މޯލްޑިވްސް ފުޑް އެންޑް ޑްރަގް އޮތޯރިޓީން ހުއްދަ ލިބިގެން ބޭނުންކުރެވޭ ވެކްސިންތަކެއްކަމަށް އެޗް.ޕީ.އޭއިން ވިދާޅުވެއެވެ. އަދި އެމް.އެފް.ޑީ.އޭއިން ހުއްދަދެވޭއިރު ދުނިޔޭގެ ޞިއްޙަތު ޖަމިއްޔާގެ ރައްކާތެރިކަމުގެ މިންގަނޑުތަކަށް ފެތޭތޯ ބަލާ ކަށަވަރުކުރާނެކަމަށްވެސް އެޖެންސީން ވަނީ ވިދާޅުވެފައެވެ.\nއެޗް.ޕީ.އޭއިން ވިދާޅުވީ، ކޮވިޝީލްޑް ވެކްސިނަކީ ރާއްކާތެރިކަމާއި، ނަތީޖާ ރަނގަޅުކަމަށް ތަހުލީލުތަކުން ދެނެގަނެވިފައިވާ ވެކްސިނެއްކަމަށެވެ. އަދި މިއީ އާދައިގެ ފްރިޖުތަކުގައި ހުންނަ ފިނިހޫނުމިނުގައި ރައްކާކޮށް ބެހެއްޓޭނެ ވެކްސިނެއްކަމުން، ރާއްޖޭގެ އެކި ހިސާބުތަކަށް މި ވެކްސިން ފޯރުކޮށްދިނުމަށް ފަސޭހަވެގެންދާނެކަންވެސް އެޖެންސީން ހާމަކުރައްވައެވެ.\nކޯވިޑް-19 އަށް ފަރުވާއެއް ހޯދުމަށް ދުނިޔޭގެ އެކި ކަންކޮޅުތަކުގައި ސައިންޓިސްޓުން އަވަދިނެތި މަސައްކަތް ކުރަމުންދާއިރު، ވެކްސިން އުފެއްދުމުގައިވެސް ބޮޑު ވާދަވެރިކަމެއް ވަނީ އުފެދިފައެވެ. ބައެއް ވެކްސިންތަކުގެ ޓްރަޔަލް މަރުހަލާތައް ނިންމާ، ދުނިޔޭގެ ޞިއްޙަތު ޖަމިއްޔާގެ ހުއްދައާއެކު ބައެއް ޤައުމުތަކުގައި މިހާރު ވަނީ ވެކްސިން ދޭން ފަށާފައެވެ. މިއާއެކު ބައެއް ވެކްސިންތަކުގެ ސަބަބުން ހަށިގަނޑަށް ނޭދެވޭ އަސަރުތަކެއް ނުވަތަ ސައިޑްއިފެކްޓްތަކެއް ކުރާކަމުގެ ވާހަކައަކީވެސް އާއްމުންގެ މެދުގައި ދެކެވެމުންދާ ވާހަކަތަކެކެވެ.\nކޯވިޑް-19 ވެކްސިންގެ ފުރަތަމަ ޝިޕްމެންޓް ރާއްޖެއަށް ގެނައުން / ފޮޓޯ: އަލީ ނަސީރު، ޕީ.އެސް.އެމް ނިއުސް\nއެހެން ބައެއް ވެކްސިންތަކެކޭ އެއްފަދައިން ކޮވިޝީލްޑް ވެކްސިން ޖެހުމުގެ ސަބަބުން ބައެއް މީހުންގެ ކިބައިން ސައިޑް އިފެކްޓްސް ފެނިގެންދާނެކަމަށް އެޗް.ޕީ.އޭއިން ވިދާޅުވެއެވެ. އެގޮތުން އާންމުކޮށް ހަށިގަނޑު ފެންނަ އަލާމާތްތަކަކީ ވައިރަސްއާ ދެކޮޅަށް ހަޑިގަނޑު ރައްކާތެރިކުރުމަށް ދިފާޢީ ނިޒާމުން މަސައްކަތް ކުރާކަމުގެ އަލާމަތްތަކެއްކަމަށާއި، މި އަލާމާތްތައް ދެތިން ދުވަހުގެ ތެރޭގައި ފިލާ ރަނގަޅުވާނެކަމަށްވެސް އެޗް.ޕީ.އޭއިން ވިދާޅުވެއެވެ.\nކޮވިޝީލްޑް ވެކްސިންގެ ސައިޑް އިފެކްޓްސްގެ ތެރޭގައި :\n- އިންޖެކްޝަން ޖެހި ތަނުގައި ގަނޑުލައި، ތަދުވެ، ރަތްވެ، ހިރުވާ، ދުޅަވެ، ނޫފައިގަތުން ފަދަ ކަންކަން\n- ހުން އައުން\n- ބޮލުގައި ރިއްސުން\n- މޭ ނުބައިކުރުން\n- ހުޅުހުޅުގައި ނުވަތަ މަސްތަކުގައި ރިއްސުން\nކޮވިޝީލްޑް ވެކްސިން އުފައްދާ އިންޑިއާގެ ސިރަމް އިންސްޓިޓިއުޓަކީ ދުނިޔޭގެ ފެންވަރުގައި ފާހަގަކޮށްލެވޭ، ވެކްސިން އުފެއްދުމަށް މަޝްޙޫރު އެންމެ ބޮޑު އެއް ކުންފުންޏެވެ. އެގޮތުން އެ ކުންފުނިން އަންނަނީ އެކި ބަލިތަކަށް ފަރުވާ ދިނުމަށް ބޭނުންވާ 1.5 ބިލިއަން ޑޯޒުގެ ވެކްސިން އަހަރެއްގެ މައްޗަށް އުފައްދާ، ފޯރުކޮށްދެމުންނެވެ. ކޯވިޑް-19 ވެކްސިން ހޯދުމަށްޓަކާ ހަމަކަމާއެކު ރައްކާތެރި ވެކްސިން ޤައުމުތަކަށް ފޯރުކޮށްދިނުމަށް ދުނިޔޭގެ ޞިއްހަތު ޖަމިއްޔާއިން އެކުލަވާލާފައިވާ ކޯވެކްސް ފެސިލިޓީގައި ދިވެހިރާއްޖެއިން ވަނީ ބައިވެރިވެފައެވެ. ކޯވެކްސް ފެސިލިޓީގެ ތެރެއިން ރާއްޖެއަށް ވެކްސިން ލިބޭނެކަމަށް ލަފާކޮށްފައިވަނީ މިއަހަރުގެ ފުރަތަމަ ކުއަރޓަރގެ3މަސް ދުވަހުގެ ތެރޭގައެވެ.\nމީގެ އިތުރުން ސަރުކާރުން ދަނީ އެސްޓްރާޒެނެކާ ފަދަ ވެކްސިން އުފައްދާ ކުންފުނިތަކުން ވެކްސިން ގަތުމުގެ އިންތިޒާމް ހަމަޖައްސަމުންނެވެ. އެގޮތުން ވެކްސިންގެ7ލައްކަ ޑޯޒްގަތުމަށް އެސްޓްރާޒެނެކާއާއެކު ވަނީ އެއްބަސްވުމުގައި ސޮއިކޮށްފައެވެ.


ސިސިލްފަރު، އަތަމާ އަދި ޞަފާ ގުރޫޕްގެ ޙައްޖުވެރިން މަދީނާގެ މުހިއްމު ތަންތަނަށް ޒިޔާރަތްކޮށްފި\n25 ނޮވެމްބަރ 2008\n25 ނޮވެމްބަރ 2008 – އަންގާރަ – [މަދީނާ] : މިއަހަރުގެ ޙައްޖުގެ އަޅުކަން އަދާކުރުމަށް ސިސިލްފަރު ގުރޫޕާއި އަތަމާ ގުރޫޕާއި ޞަފާ ގުރޫޕްގެ ޙަވާލުގައި މައްކާއަށް އަށް އައި ޙައްޖުވެރިން މިހާރު މަދީނާއަށް ކުރަމުން ދާ ދަތުރުގައި އިއްޔެ މެންދުރު ފަހު މަދީނާގެ މުހިއްމު ތަންތަނަށް ޒިޔާރަތްކޮށްފިއެވެ.<?xml:namespace prefix = o />\nއިއްޔެ މެންދުރުފަހު 2:00 ގައި ފެށި މިދަތުރުގައި މި ތިން ގުރޫޕްގެ 650 އެއްހާ ޙައްޖުވެރިން ބައިވެރިވެފައިވެއެވެ. ޙައްޖުވެރިން މި ދަތުރު ކުރި 13 ބަހުގެ ތެރެއިން ކޮންމެ ބަހެއްގައި މަދީނާގައި ކިޔަވާ ވިދާޅުވާ ދިވެހި ކިޔަވާކުދިންގެ ތެރެއިން2ކުދިން، ޙައްޖުވެރިންނަށް އިރުޝާދު ދިނުމުގައި ޙަރަކާތްތެރިވެފައިވެއެވެ.\nމި ދަތުރުގައި އެންމެ ފުރަތަމަ ޙައްޖުވެރިން ދިޔައީ ޤުބާ މިސްކިތަށެވެ. އަދި ޢަޞްރު ނަމާދު ޤުބާގައި ޖަމާޢަތުގައި ކުރުމަށްފަހު ޙައްޖުވެރިން ދިޔައީ އުޙުދު ހަނގުރާމަ ހިނގި މައިދާނަށެވެ. މިއިން ކޮންމެ ތަނެއްގައިވެސް ވަރަށް ތަފްޞީލްކޮށް އެތަނަކާ ބެހޭ މަޢުލޫމާތާއި އިރުޝާދު ޙައްޖުވެރިންނަށް ދެވިފެއެވެ.\nދަތުރު ނިންމުމަށްފަހު ޙައްޖުވެރިން ތިބޭ ހޮޓަލަށް އާދެވިފައިވަނީ ހަވީރު 5:30 ގައެވެ.\nމަޢުލޫމާތު ލިބިފައިވާ ގޮތުގައި މި ތިން ގުރޫޕްގެ ޙައްޖުވެރިންވެސް މިއަދު މެންދުރުފަހު މައްކާއަށް އެނބުރި ދިޔުމަށް ދަތުރު ފަށާނެއެވެ.\nމިހާތަނަށް މި ލިޔުން ކިޔާފައިވަނީ 945 ފަހަރު


Dhivehi Askariyyaa Akee Rayyithhunnaai Dhaulathuge Dhifaaee Addana: Raees\nދިވެހި އަސްކަރިއްޔާއަކީ ރައްޔިތުންނާއި ދައުލަތުގެ ދިފާއީ އައްޑަނަ: ރައީސް\nދިވެހި ޢަސްކަރިއްޔާއަކީ ދިވެހި ރައްޔިތުންނާއި ދިވެހި ދައުލަތުގެ ދިފާއީ އައްޑަނަ ކަމަށް ރައީސުލްޖުމްހޫރިއްޔާ އަދި ސިފައިންގެ އެންމެ މަތީ ވެރިޔާ އިބްރާހީމް މުހައްމަދު މުހައްމަދު ސޯލިހު ވިދާޅުވެއްޖެއެވެ.\nދިވެހި ސިފައިންގެ 128ވަނަ އަހަރީ ދުވަހުގެ މުނާސަބަތުގައި ރައީސް ދެއްވި ހިތާބެއްގައި މިއަދު ވިދާޅުވީ ދިވެހި އަސްކަރިއްޔާގެ އަޒުމަކީ، ސިފައިންގެ އެންމެ ފަހު މީހާގެ، އެންމެ ފަހު ނޭވާއާ ޖެހެންދެންވެސް، ޤައުމުގެ ޙައްޤުގައި ޤުރްބާންވުން ކަމަށެވެ. މިއަހަރުގެ ސިފައިންގެ ދުވަސް އަޅުގަނޑުމެން މިފާހަގަކުރަނީ، ހަމައެފަދަ ވަރުގަދަ ޢަޒުމެއްގައި، ޤައުމީ ވަރަށް މުހިންމު މަސައްކަތެއްގައި، ދިވެހި ސިފައިން ޚިދުމަތް ކުރަމުން އަންނަ ދުވަސްވަރެއްގައި ކަމަށްވެސް ރައީސް ވިދާޅުވިއެވެ.\n"އާދެ، މުޅި ދުނިޔެއަށް ފެތުރި، އަޅުގަނޑުމެންގެ ރާއްޖޭގައިވެސް މިހާރު ފެތުރެމުންދާ ކޯވިޑް-19ގެ ނުރައްކަލުން، ދިވެހި ޤައުމު ރައްކާތެރިކުރުމަށް މި ކުރާ ޤައުމީ މަސައްކަތުގައި، ދިވެހި ސިފައިން އަދާކުރަމުން އެ އަންނަނީ ވަރަށް މުހިންމު ދައުރެއް. މި ނުރައްކާތެރި މަސައްކަތުގެ ކުރީ ސަފަށް، ދިވެހި ސިފައިން ނުކުމެ އެތިބީ، ރައްޔިތުންގެ ސަލާމަތާއި ރައްކާތެރިކަން ކަށަވަރުކޮށްދިނުމުގެ ވަރުގަދަ ޢަޒުމުގައި،" ރައީސް ވިދާޅުވިއެވެ.\nދިވެހި ސިފައިން ޢަމަލާއި ބަހުން ސާބިތުކޮށްދެމުން އަންނަނީ، ސިފައިން މިއަހަރަށް ކަނޑައަޅާފައިވާ، "ސިފައިންގެ ހިތްވަރު – ޤައުމުގެ ސަލާމަތް" މި ޝިޢާރުގެ ތެދުކަން ކަމަށާއި އެކަމުން އެނގިގެން ދަނީ، ސިފައިންނަކީ އެމީހުންގެ އަމިއްލަ ސަލާމަތާއި ރައްކާތެރިކަމަށްވުރެ، ރައްޔިތުންގެ ސަލާމަތަށް އިސްކަންދޭ ބައެއްކަން ކަމަށް ރައީސް ވިދާޅުވިއެވެ.\n"ކޮވިޑް19 އިން ދިވެހިރާއްޖެ ރައްކާތެރިކުރުމަށް މިކުރާ މަސައްކަތުގައިވެސް ދިވެހި ސިފައިންގެ ސަފުތަކުން ފެންނަނީ ބަދަހިކަމާއި، ހަރުދަނާކަމާއި، ޤާބިލުކަމާއި، ޤައުމަށް ޚިދުމަތްކުރުމުގައި އެއްވެސް ވަރުބަލިކަމެއްނެތި، ސާބިތުވެ ތިބޭކަން. އަދި މި ނާޒުކު ދަނޑިވަޅުގައި، ސިފައިންގެ ޢާއިލާތަކުން ދެއްވާ އެއްބާރުލުމާއި، ގެންގުޅުއްވާ ކެތްތެރިކަން، އަޅުގަނޑު ފާހަގަކުރަނީ އުފަލާއި ޝުކުރުވެރިކަމާއެކުގައި،" ރައީސް ވިދާޅުވިއެވެ.\nވޭތުވެދިޔަ އަހަރަކީ، ދިވެހި ޢަސްކަރިއްޔާއަށް ހެޔޮ ބަދަލުތަކެއް ގެނައުމަށް ކުރި މަސައްކަތުގެ ފޮނި ނަތީޖާ ފެނިގެންދިޔަ އަހަރެއްކަން ފާހަގަކުރައްވާ ރައީސް ވިދާޅުވީ ވޭތުވެދިޔަ އަހަރަކީ ޢާންމު ރައްޔިތުންގެ ހިތްތަކުގައި ސިފައިންނާމެދު އޮންނަ އިތުބާރާއި ޔަޤީންކަން ބޮޑުވެ، ސިފައިންގެ ޤައުމީ ޚިދުމަތް އިތުރަށް ފުޅާކުރެވި، ތަރުތީބު ކުރެވުނު އަހަރެއް ކަމަށެވެ. އެއީ، ވޭތުވެދިޔަ އަހަރުގެ ތެރޭ، ސިފައިންނަށް ލިބުނު އެންމެ ބޮޑު ކާމިޔާބީ ކަމަށްވެސް ރައީސް ވިދާޅުވިއެވެ.\n"ދިވެހި ޢަސްކަރިއްޔާގެ ޙަޔާތުން ފާއިތުވެގެން މިދިޔަ އަހަރަކީވެސް، ރައްޔިތުންގެ ފުރާނައާއި މުދާ ސަލާމަތް ކުރުމުގައި، އަގުނުކުރެވޭހާ މުހިންމު މަސައްކަތްތަކެއް، ދިވެހި ސިފައިން ކޮށްފައިވާ އަހަރެއް. ޚާއްޞަ ގޮތެއްގައި، މިދިޔަ އަހަރުގެ އަޟްޙާ ޢީދު ބަންދު ތެރޭގައި ރާއްޖެއަށް ކުރި ވިއްސާރައާއި، ހދ. ނޮޅިވަރަންފަރު ލޯންޗު ބަންޑުން ޖަހާލި ހާދިސާއާއި، މާލޭގެ އަބަދަށްފެހި މަގުގައި ހުރި ގެތަކެއްގައި ރޯވެ ހިނގި ނުރައްކާތެރި އަލިފާނުގެ ހާދިސާއާއި، މާލޭގެ ހުޅަނގު ދެކުނު ބަނދަރުގައި ތެޔޮ ބައުޒަރުތަކެއްގައި ރޯވެ ހިނގި ނުރައްކާތެރި އަލިފާނުގެ ހާދިސާގައި، ރައްޔިތުންގެ ފުރާނައާއި މުދާ ރައްކާތެރިކޮށްދިނުމަށް، ދިވެހި ސިފައިން ކޮށްދިން މަސައްކަތް ފާހަގަކޮށް، އެކަންކަމުގައި އެކި ފެންވަރުގައި އެކި ގޮތްގޮތުން ބައިވެރިވި ސިފައިންނަށް، އަޅުގަނޑުގެ ހިތުގެ އިޚްލާޞްތެރިކަމާއެކު ޝުކުރު ދަންނަވަން،" ރައީސްގެ ހިތާބުގައި ވިދާޅުވިއެވެ.\nދިވެހި ސިފައިންގެ ދުވަސް ފާހަގަކުރާއިރު، ސިފައިންގެ ކޮންމެ މީހެއްގެ ހަނދާނުގައި ތާއަބަދު ހަރުލާފައި ހުންނަންޖެހޭނެ ކަމަކީ، ސިފައިންނަކީ، ދިވެހި ރައްޔިތުންގެ އުންމީދާއި މަޞްލަޙަތު، އެބަޔަކާ އެންމެ ބޮޑަށް ގުޅިފައިވާ މީހުންކަން ކަމަށް ރައީސް ވިދާޅުވިއެވެ. އަދި ދިވެހި ރައްޔިތުންނާއި ދިވެހި ދައުލަތުގެ ފަޚުރާއި ޝަރަފަކީ، ޤައުމާއި ރައްޔިތުން ދިފާޢުކުރުމަށް، ސިފައިންގެ ހިތްތަކުގައި ބިންވަޅު ނެގިފައިވާ ސާބިތުކަމާއި ވަރުގަދަ ޢަޒުމްކަން ކަމަށްވެ ރައީސް ވިދާޅުވިއެވެ.


Guideline aa ehgothah hunnakan dhahkan fake sticker jahaakamuge kanboduvun\nގައިޑްލައިނާ އެއްގޮތައް ހުންނަކަން ދައްކަން ފޭކް ސްޓިކާ ޖަހާކަމުގެ ކަންބޮޑުވުން\n30 ސެޕްޓެމްބަރ 2020 - 23:37:32\nގައިޑްލައިނާ އެއްގޮތައް ހުންނަކަން ދައްކަން ބައެއްތަންތަނުގައި ފޭކް ސްޓިކާ ޖަހަމުންދާކަން ފާހަގަކުރެވިފައިވާ ކަމަށް ހެލްތް އިމަޖެންސީ އޮރޭޝަން ސެންޓަރު (އެޗްއީއޯސީ) ބުނެފި އެވެ.\nއެޗްއީއޯސީގެ ނޫސްވެރިންގެ ބައްދަލުވުމުގައި ވާހަކަދައްކަވަމުން އެ ސެންޓަރުގެ ތަރުޖަމާން ޑރ. ނަޒްލާ ރަފީގް ވިދާޅުވީ އާއްމު ހިދުމަތްދޭ ތަންތާގެ ހަތަރުވަނަ އިސްޕެކްޝަން ރައުންޑެއް މިހާރު ކުރިއަށްދާކަމަށެވެ.\nނަޒްލާ ވިދާޅުވީ އެޗްޕީއޭގެ ފަރާތުން އިންސްޕެކްޓްކޮށް ގައިޑްލައިންއާއި އެއްގޮތައް ހުންނަ ތަންތަނަށް އެޗްޕީއޭއިން ދޭ ސްޓިކާ އިސްޕެކްޝަނަށް ދާއިރު ބައެއްފަރާތްތަކުން އަމިއްލަޔަށް ތައްޔާރުކޮށްގެން ފޭކް ސްޓިކާ ތަތްކޮށްފައި ހުންނަކަން ފާހަގަކުރެވިފައިވާކަމަށެވެ.\n"އެ އިސްޕެކްޝަނަށް ދާއިރު ބައެއް ފަރާތްތަކުން އެބަހުރި އަޅުގަނޑުމެން އިސްޕެކްޓްކޮށްފަ ރަނގަޅުކަމަށް ފާހަގަކުރެވޭ އަޅުގަނޑުމެންނަށް ގައިޑްލައިންތަކާއި އެއްގޮތައް ހުރިކަމަށް ފާހަގަކުރެވޭ ތަންތަނަށް ދޭ ސްޓިކާ، އަމިއްލަޔަށް އެބޭފުޅުން ތައްޔާރުކޮށްގެން އިންސްޕެކްޓް ނުކުރަނިސް ތައްކޮށްފަ. އިންސްޕެކްޓް ކުރެވޭ ތަންތަނުގެ ތަފްސީލްތައް އެޗްޕީއޭއިން ބަލަހައްޓަމުންދަނީ. އެހެންވީމަ އިންސްޕެކްޓް ކުރެވޭ ތަންތަނާއި ސްޓިކާ ދޭ ތަންތަނުގެ ތަފްސީލް އެޗްޕީއޭގައި ހުންނާނެ. އެގޮތައް އަމިއްލަޔަށް ތައްޔާރުކޮށްގެން ދެ ތަނެއްގައި ސްޓިކާ ޖަހާފައިވާކަން ފާހަގަކުރެވޭ." ނަޒްލާ ވިދާޅުވިއެވެ.\nނަޒްލާ ވިދާޅުވީ ބަލަން ދާއިރު ގައިޑްލައިންތަކާއި އެއްގޮތައް ހުރިކަމުގައި ވީނަމަވެސް ސްޓިކާ އަމިއްލައަށް ހަދައިގެން ތަތްކޮށްފައިވާ ތަނެއްނަަމަ، އެޗްޕީއޭގެ ފަރާތުން ދޫ ނުކުރާ ލިޔުމެއް އަމިއްލައަށް ބޭނުންކޮށްފައިވާތީ އެތަންތަނާއިމެދު ފިޔަވަޅު އަޅާނެކަމަށެވެ.\nއިންސްޕެކްޝަން ތެރެއިން އިތުރަށް ފާހަގަކުރެވުނު ކަންކަމާއި ގުޅޭގޮތުން ވާހަކަދައްކަމުން ނަޒްލާ ވިދާޅުވީ ފިހާރައަކަށް ނުވަތަ އެހެންވެސްތާކަށް އިންސްޕެކްޝަން ކުރަން އިންސްޕެކްޝަންގެ ޓީމުން ދާއިރު ވަރަށް ރަނގަޅަށް ކަންތައްތައް ހުންނަކަން ފާހަގަކުރެވުނު ނަމަވެސް އިންސްޕެކްޝަން ނިމި ސްޓިކާލިބުމާއިއެކު ގައިޑްލައިންގައި ހުރިކަންތައްތައް މަޑުމަޑުން ދޫކޮށްލެވޭކަން ފާހަގަކުރެވިފައިވާ ކަމަށެވެ\nގައިޑްލައިންތައް ތައްޔާރުކޮށްފައި ހުންނަނީ އެންމެންގެ ސަލާމަތާއި ރައްކާތެރިކަމަށްޓަކާ ކަމަށް ނަޒްލާ ވިދާޅުވިއެވެ. އެހެންކަމުން ގައިޑްލައިންތަކަށް ބޯލަބަންޖެހެނީ އިންސްޕެކްޓް ކުރާތީ ނުވަތަ އިންސްޕެކްޓްކުރާ ގަނޑީގައި އެކަނި ނޫންކަމަށާއި އަބަދުވެސް ގައިޑްލައިންތައްކަށް ފުރިހަމަ އަށް އެއްބާރުލުން ދެއްވުމަށް ނަޒްލާ އިލްތިމާސްކުރެއްވި އެވެ.\nއެޗްޕީއޭޑޮކްޓަރު ނަޒްލާ ރަފީގު\nހަފްލާތަކުގައި ކެއުމުގެ އިންތިޒާމު ހަމަނުޖައްސަން އެދިއްޖެ


ވަޒީފާއަކަށް ކުރިމަތިލާއިރު ވިސްނަންޖެހޭ އެންމެ މުހިއްމު ކަމަކީ…! – Haftha\nTue, 27 October, 2020, 7:59 am\nވަޒީފާއަކަށް ކުރިމަތިލާއިރު ވިސްނަންޖެހޭ އެންމެ މުހިއްމު ކަމަކީ...!\nކޮންމެ މީހަކު ވެސް ވަޒީފާއަކަށް ކުރިމަތިލާއިރު ވިސްނަންޖެހޭ އެންމެ މުހިއްމު ކަމަކީ އެމީހަކާ ގުޅޭ ކަހަލަ ވަޒީފާއަކަށް ކުރިމަތިލެވޭތޯއެވެ. އެމީހަކު ވަޒީފާ އަދާކުރާއިރު އެ ވަޒީފާ އަދާކުރަން ޖެހޭ މާހައުލާއި އެ ވަޒީފާ އަދާކުރަން ޖެހޭ ސިފަތަކަކީ އެމީހަކު ޤަބޫލުކުރާ ސިފަތަކެއް ކަމުގައި ވާންޖެހޭނެއެވެ.\nމިގޮތުން ބަލައިލާ އިރު ރިސޯޓެއްގެ ރިސެޕްޝަންގައި ނުވަތަ ފްރަންޓް އޮފީހުގައި މަސައްކަތްކުރާ މީހެއްގެ ގައިގާ ހުންނަންޖެހޭ މައިގަނޑު ސިފަޔަކަށް ވާނީ އެމީހަކީ މީހުންނާ ބައްދަލުކުރާ ހިތްވާ މީހަކަށް ވުމާއި، އެމީހަކީ ހިނިތުން ވެފައި ހުންނަ މީހެއް ކަމަށް ވުމުގެ އިތުރުން އެ ރިސޯޓުގައި ބޭނުންކުރާ ޔުނީފޯމަކީ އެމީހަކު ހިތާއި ރޫހުން ބަލައިގަނެ އެއާއި އެއްގޮތައް ޔުނީފޯމް ލައިގެން އުޅޭނެ މީހެއްކަމުގައިވުމެވެ.\nހަމަ މިގޮތައް ސިފައިންގެއާއި ފުލުސް އޮފީހުގައި ވަޒީފާ އަދާ ކުރާ މީހެއްކަމުގައި ވަނީ ނަމަ ވަކި ކަހަލަ ސިފަތަކާއި ވަކި ކަހަލަ ސުލޫކީ މިންގަޑެއް އެމީހަކަށް ހިފަހައްޓަން އެބަ ޖެހެއެވެ. އަދި، އެތަނުންދޭ ޔުނީފޯމާއި، އެތަނުގެ ޔުނީފޯމުގެ ޤައިޑްލައިނަށް ތަބާ ވެގެން އުޅެން ޖެހެއެވެ.\nޔުނީފޯމްގެ ވާހަކަދައްކާއިރު މޯލްޑިވްސް އިމިގްރޭޝަންގެ މުވައްޒަފުންގެ ޔުނީފޯމް އެޅުމުގެ މައްސަލަތަކެއްވެސް މީގެ ދުވަސްކޮޅެއްކުރިން ފެންމަތިވެގެން ދިޔައެވެ. ނަމަވެސް، މި ޔުނީފޯމު އެޅުމުގެ މިންގަނޑުތަކަކީ ކުއްލިޔަކަށް އައިސްގެންއުޅޭ އެއްޗެއް ނޫނެވެ. އެއީ މާކުރިން ފެށިގެންވެސް އެކުލަވާލެވިފައިވާ ޤަވާއިދެކެވެ.\nމޯލްޑިވްސް އިމިގްރޭޝަންގެ ޔުނީފޯމް އެޅުމުގެ މިންގަޑަށް ނުވަތަ ކްރައިޓީރިއާއާއި އެއްގޮތައް ޤަވާއިދަށް ފެތިގެން އުޅެން އުނދަގޫވާ ބައެއް މުވައްޒަފުން އެތާ ތިބިކަމަށް މީޑިއާގެ ޚަބަރުތަކުންނާއި އިމިގްރޭޝަނުން ނެރުނު ނޫސް ބަޔާނުން އޭރު ވަނީ ހާމާވެފައެވެ. އެހެން ނަމަވެސް މި އުޞޫލަކީ އެހެން މުއައްސަސާތަކުގައި އޮންނަ ޔުނީފޯމް ޤާވާއިދުތަކާއި އެއްގޮތައް ހަދާފައިވާ އުޞޫލުތަކެއްކަން ފާހާގަކުރެވުމުން މުވައްޒަފުން އެމައްސަލަ މާބޮޑުކަމަކަށް ނުހަދައެވެ.\nއަޅުގަނޑުމެން ޤަބޫލުކުރަން ޖެހޭ ހަޤީގަތަކީ އަޅުގަނޑުމެންނަކީ ޓޫރިޒަމަށް ބަރޯސާވެގެން ތިބޭ ބައެއްކަމެވެ. އިމިގްރޭޝަނުގެ އިތުރުން މޯލްޑިވްސް ކަސްޓަމްސްއާއި، އެއާރޕޯޓް ސެކިޔުރީޓީ މުވައްޒަފުންގެ އިތުރުން ޕޯޓްސް ހެލްތުގެ މުވައްޒަފުންނާއި، އެއަރޕޯޓުގައި މަސައްކަތް ކުރާ އެއާރލައިންތަކުގެ މުވައްޒަފުންނާއި ޑިޔުޓީފްރީ ފިހާރަތަކުގައި މަސައްކަތް ކުރާ މުވައްޒަފުންނަކީ ރާއްޖޭން ބޭރުން އަންނަ މީހުންނަށް އެންމެ ފުރަތަމަ ދިމާވާނެ އެއްބައެއްކަމެވެ. އެމީހުންނަށް އެންމެ ފުރަތަމަ ރާއްޖޭން ފެންނަ މޫނުމައްޗަކީ މިދެންނެވި މުވައްޒަފުންގެ މޫނުމައްޗަށްކަން ވުމެވެ. އެހެންކަމުން ކުރިން ދެންނެވިހެން މިދާއިރާތަކުގައި މަސައްކަތް ކުރާ ނުވަތަ މަސައްކަތް ކުރަން ޝައުގުވެރިކަން ހުނަން ފަރާތްތަކުންވެސް އެފަދަ ވަޒިފާތަކަށް ކުރުމަތިލާއިރު ތިމާ މިކުރމަތިލަނީ ތިމަންނަޔާއި އެންމެގުޅޭ ތިމަންނަޔަށް އެންމެކަމުދާ ވަޒީފާތޯވެސް ވިސްނާލުން ހަމަބުއްދިވެރިއެވެ. އޭރުން ވަޒީފާގައި ފޫހިކަމެއްނެތި ކުރިޔަށް ދިޔުމުގައި ފަސޭހަތަކެއް ހުންނާނެއެވެ.


Drug Viyafaariveriya El Chapo Ge Anbimeehaa Ves Drug Trafficking Massalaeh Gai Hayyarukoffi - Vaguthu\nފަހަކަށް އައިސް ދުނިޔޭގައި އުފެދުނު މަސްތުވާތަކެތީގެ އެންމެ ބޮޑު އެއްވިޔަފާރިވެރިޔާ ކަމަށް ބެލެވޭ މެކްސިކޯގެ ޖޮކްއިން "އެލް ޗަޕޯ" ގުޒްމަން އެމެރިކާގެ ޖަލެއްގައި ޙުކުމް ތަންފީޒު ކުރަމުން ގެންދަނިކޮށް އޭނާގެ އަނބިމީހާ އެމާ ކޮރޮނެލް ވެސް މަސްތުވާތަކެތި ޓްރެފިކް ކުރުމުގެ ތުހުމަތުގައި އެމެރިކާ އިން އިއްޔެ ހައްޔަރުކޮށް ދައުވާތަކެއް އުފުލައިފިއެވެ.\nއެމާ އަކީ ވެސް މެކްސިކޯ ރައްޔިތެކެވެ. އުމުރުން 31 އަހަރުގެ އެމާ ހައްޔަރު ކޮށްފައި ވަނީ ހޯމަ ދުވަހު ވޮޝިންޓަން ޑީސީގެ ޑުލެސް އިންޓަނޭޝަނަލް އެއާޕޯޓުންނެވެ.\nއެމާގެ މައްޗަށް މިހާރު ވަނީ މަސްތުވާތަކެތީގެ ބާވަތްތަކެއް ކަމަށްވާ ހެރޮއިން، މެތަޕެޓަމައިން، ހެރޮއިން އަދި މަރުޖުއާނާ އެމެރިކާގެ އެކި ސަރަހައްދުތަކަށް ފޮނުވުމުގައި ބައިވެރިވި ކަމުގެ ތުހުމަތު ކޮށްފައެވެ. އަދި 2015 ވަނަ އަހަރާއި 2016 ވަނަ އަހަރު އެލްޗަޕޯ މެކްސިކޯގައި ހައްޔަރުކޮށްފައި ހުއްޓާ ޖަލުން ފިލަން ވެސް އެމާ އެހީތެރިވެދިން ކަމަށް ތުހުމަތު ކުރެއެވެ.\nއެމެރިކާގެ ޕްރޮސެކިއުޓަރުން ކޯޓަށް ހުށަހަޅާފައިވާ ލިޔުންތައް ބުނާ ގޮތުގައި އެމާގެ ބައްޕަ އަކީ ވެސް އެލްޗަޕޯ ކާޓެލްގެ އިސް މެންބަރެކެވެ. އެމާއަށް ވަރަށް ކުޑައިރުއްސުރެ މަސްތުވާތަކެތީގެ ވިޔަފާރި ކުރާ ގޮތް އެނގޭ ކަމަށާއި އެވިޔަފާރީގެ ތެރޭގައި އޭނާ އައީ ބައިވެރިވަމުން ކަމަށް އެމެރިކާގެ ފުލުހުން ހޯދި މައުލޫމާތުތަކުން އެނގޭ ކަމަށް ޕްރޮސެކިއުޓަރުން ބުނެއެވެ.\n2012 ވަނަ އަހަރުން 2014 ވަނަ އަހަރަށް އެލްޗަޕޯ ފިލައިގެން އުޅުނުއިރު އޭނާ އާއި އޭނާގެ ގޭންގް ގުޅުވައިދޭ މެސެޖްތައް ރައްދު ކޮށްދިނުމުގެ މަސައްކަތް ވެސް ކުރީ އެމާ ކަމަށް ވެއެވެ.\nއެމާ އާއި އެލްޗަޕޯ އަށް ވަނީ އެއްމާބަނޑު ދެކުދިން ލިބިފައެވެ.\nއެލްޗަޕޯގެ މެކްސިކޯ އިން އެމެރިކާ އާއި ހަވާލު ކުރުމުން އެމެރިކާގައި އޭނާގެ ޝަރީޢަތް ކުރިއަށް ގެންގޮސް 2019 ވަނަ އަހަރު ވަނީ އޭނާ އުމުރަށް ޖަލަށް ލުމަށް ޙުކުމް ކޮށްފައެވެ. އެލްޗަޕޯ އުމުރަށް ޖަލަށްލި މައްސަލަ ވަނީ އިސްތިއުނާފު ކޮށްފައެވެ.\nޕޮޕޮޕޯ، އަލަގަހަކުން ކެޔޮނިރެއް ނުފަޅާނެ!


މުޣަލް އެމްޕަޔަރ-9| Sandhaanu\nމުޣަލް އެމްޕަޔަރ- 9\nhttps://sandhaanu.today/13480/ އާއި ގުޅޭ…\nޑެކަން ސަރަހައްދު (މިހާރުގެ އަންދްރާޕްރަދޭޝް) ގައި ހިނގަމުންދިޔަ ޙަރަކާތްތައް:\nއަކްބަރު ރަސްގެފާނުގެ ރަސްކަމުގެ އެންމެ ފަހު އަހަރުތަކުގައި އެ ރަސްގެފާނު އެންމެ ބޮޑު ވިސްނުންފުޅަކަށްވީ ޑެކަންސަރަހައްދުގެ އަޙުމަދުނަގަރުގައި އޮތް ނިޒާމީ ޝާހުންގެ ވެރިކަމެވެ. ރަސްގެފާނުގެ އެންމެ މުހިންމު މަގްސަދަކީ އެ ސަރަޙައްދުގެ ބެރާރު ރަސްކަމުގެ ބާރުގެ ދަށަށް ގެނައުމެވެ. ބެރާރުގެ ސަރަޙައްދަކީ ދާދިފަހުން ޚާންދޭޝްއާއި ޕަލަޣަޓްގެ ސަރަޙައްދުން އަޙްމަދުނަގަރގެ ދަށަށް ދިޔަތަނެކެވެ. އަޙުމަދުނަގަރަށްވެސް އަދި ގުޖުރާތަށްވެސް ބެރާރް ސިފަކުރެވެނީ ކަރުގައި ތާށިވެފާއޮތް ކައްޓެއްގެ މިސާލުގައެވެ.\nއެ ސަރަޙައްދު ބާރުގެދަށަށް ގެނައުން ނޫން އެހެންގޮތެއް އެއްބަޔަކުވެސް ގަބޫލެއް ނުކުރެއެވެ. 1596 ވަނައަހަރު އަހްމަދުނަގަރުން ބެރާރް ފަތަހަކުރިއެވެ. އަދި މުޣަލް ރަސްކަމަކީ އެމީހުންގެވެސް ރަސްކަން ކަމުގައި ތިބީ ގަބޫލުކޮށްގެންނެވެ. ބެރާރް ފަތަހަކުރެވުނުނަމަވެސް އެތަނުގެ އިމުގެ މައްސަލަ އޮތީ ރަނގަޅަށް ހައްލުނުކުރެވިއެވެ.\nމި ކޯޅުންގަނޑު މުޣަލް ރަސްކަމުން ދޭތެރެދޭތެރޭން ހިއްލާލައެވެ. ޖަހާންގީރުގެ ރަސްކަމުގައި އަހްމަދުނަގަރުގެ ކިއްލާތަކުގައި ތިބި އާދަޔާޚިލާފަށް ކުޅަދާން ހަނގުރާމަ ވެރިން ކަމުގައިވާ މަލިކުންނާއި އަމްބާރުންނާއި އަދި ހަބްޝީންނާއެކު އަދި ބިޖާޕޫރުގެ ޢާދިލްޝާހުގެ ބައިއަތުވެސް ހިފުމާއެކު ވަރުގަދަ ލަޝްކަރެއް ތައްޔާރު ކުރެވުނެވެ. އަދި މުޣަލްގެ ލަޝްކަށްޖެހުނީ އެ ސަރަހައްދު ދޫކޮށްލާފައި ދާށެވެ.\nމިދުވަސްވަރު މަރާތާނުންނަކީވެސް ޑެކަންސަރަހައްދުގައި ބަސްކިޔޭވަރުގެ ލަޝްކަރަށް ވެއްޖެއެވެ. ޖަހާންގީރު މިފުރުސަތުބޭނުންކޮށްގެން 1615 ވަނައަހަރުގައި އެ ލަޝްކަރު އޭނާފަރާތަށް ލަންބުވަން މަސައްކަތް ފަށާގަތެވެ. ނަމަވެސް 1615 ވަނައަހަރު މުޣަލް ރަސްކަމުގެ ލަޝްކަރުތަކުން ޑެކަން ލަޝްކަރުތައް ބަލިކޮށް އަދި 1620 ވަނައަހަރު ހަބްޝީންގެ ކުޅަދާނަ ހަނގުރާމަވެރިން ހިމެނޭ ޑެކަންގެ ލަޝްކަރުވެސް ބަލިކުރިއެވެ.\nއެހެންނަމަވެސް ރަސްގެފާނު އެންމެ ލޯބިވާ ރާނީ ނޫރުޖަހާންއާއި އެކަމަނާގެ ގާތްތިމާގެމީހުންގެ ނުފޫޒު ރަސްކަމުގެތެރެއަށް ގަދަވެގަތުމުގެ ސަބަބުން ޑެކަންގެ މައްސަލަގަނޑުވެސް މުޅިން ނުނިމި ދިގުލައިގެން ދާގޮތްވީއެވެ. ބަލި އެނދުގައިއޮތް ރަސްގެފާނުގެ ވަލީއަޙުދަކަށް ނޫރުޖަހާން ބޭނުންވާ ޕްރިންސަކު ޚިޔާރުކުރަން ބާރުއަޅަމުންގެންދިއުމުގެ ސަބަބުން 1622 ވަނައަހަރު ޕްރިންސް ޚުއްރާމްގެ ދެކޮޅުވެރިކަން ބޮޑުވެގެންދިޔައެވެ. އަދި ޕްރިންސް ޚުއްރާމް މައިތިރިކުރުމުގެ މަސައްކަތް ނޫރުޖަހާންގެ ޚާއްސުންތެރޭގައި ހިމެނޭ މުޙައްބަތު ޚާނަށް އެކަމަނާ ހަވާލުކުރިއެވެ.\nޕްރިންސް ޚުއްރާމް (ޝާހުޖަހާންގެ) ދެކޮޅުވެރިކަން:\n1623 ވަނަ އަހަރު މުޙައްބަތު ޚާނުގެ ދަށުގައި އޮތް ރަސްކަމުގެ ލަޝްކަރުގެ ކިބައިން ފާތިޙްޕޫރް ސިކްރީ ފަތަޙަ ނުކުރެވުމުގެ ސަބަބުން ޕްރިންސް ޚުއްރާމް އަނެއްކާވެސް ޑެކަން އަށް އެބުރި ވަޑައިގަތީއެވެ. އަދި މުޙައްބަތު ޚާނުގެ ލަޝްކަރުގެ އުދަނގުލާހުރެ އެތަނުން ބަންގާޅަށް އަދި އެތަނުގައިވެސް ނުހުރެވިގެން އަނެއްކާ ޑެކަންއަށް ވަޑައިގަންނަވަން ޖެހިވަޑައިގަތެވެ. ބިހާރު އާއި އައްލާޙް އާބާދު އާއި އަޔޯދްޔާ އަދި އާގްރާ ފަތަހަކުރުމަށް ކުރި އުންމީދުތައް ފެނަށްވެގެންދިޔައީއެވެ.\nއެންމެފަހުން އެހެންގޮތެއް ނެތިގެން 1626 ވަނައަހަރު އެއްވެސް ޝަރުތަކާނުލައި ބައްޕާފުޅު ޖަހާންގީރު އަރިހުގައި މަޢާފަށް އެދި އަލުން އެއްބައިވީއެވެ. ރަސްގެފާނު އޭނާއަށް މަޢާފްކޮށް ބަލަގަޓްގެ ގަވަރނަރ ކަމަށް އިސްކުރީއެވެ. އެހެންނަމަވެސް ތިން އަހަރު ދުވަސްވަންދެން އޭނާ ކުރި އިދިކޮޅު ބަޣާވަތުގެ ސަބަބުން އެތައްބަޔަކު މަރުވެ ބައިވަރު ފައިސާތަކެއް އޮތީ ބޭކާރުވެގެން ގޮސްފައެވެ.\nޚުއްރާމާއެކު ސުލްހަވެވުމާގުޅިގެން ރާނީ ނޫރުޖަހާން ބޭނުންވީ ޖަހާންގީރު ރަސްގެފާނު ނޫން އެހެން މީހެއްގެ ފަރާތުން އަމުރު ލިބިގަތުމަށް މުޙައްބަތު ޚާން އިންކާރު ކުރުމުގެ ސަބަބުން އޭނާގެ ކިބައިން ބަދަލު ހިފާށެވެ. އަދި އަމުރަށް ނުކިޔަމަންތެރިވުމުގެ ކުށުގައި ބަންގާޅަށް ފޮނުވާލިއެވެ. ނަމަވެސް ބަންގާޅަށް ދިއުމުގެ ބަދަލުގައި އޭނާދިޔައީ އޭރު ޖަހާންގީރު ރަސްގެފާނު މަޑުކޮށްގެންހުންނެވި ޕަންޖާބަށެވެ. އެކަމަކު ރަސްގެފާނު އޭނާއާއި ބައްދަލުކުރާކަށް ބޭނުންފުޅެއްނުވިއެވެ.\nއެހެންކަމުން އޭނާގެންދިޔައީ ރަސްގެފާނާއި ރާނީގެ ޙަރަކާތްތަކަށް ފާރަލަމުންނެވެ. ކޮންމެއަކަސް މި ކަންތައްގަނޑުގެތެރޭގައި ރަސްގެފާނުގެ ސިއްޙީ ޙާލުކޮޅު އިހުނަށްވުރެންވެސް ގޯސްވެ 1627 ވަނައަހަރު ނޮވެމްބަރ މަހުގެ ތެރޭގައި އަވަހާރަވެއްޖެއެވެ.\nބައްޕާފުޅު އަވަހާރަވުމާގުޅިގެން ޕްރިން ޚުއްރާމަށް ތަޚްތު ލިބިއްޖެއެވެ. އޭރު ދުނިޔޭގައި ހުރި އޭނާގެ ހަމައެކަނި ހަގު ކޮއްކޮ ޝަހުރުޔާރު ރަސްކަމުގެތަޚުތަށް ވެރިވުމަށް ބޭނުންވިއެވެ. އެހެންނަމަވެސް ޝާހުޖަހާންގެ އަމުރަށް އޭނާގެ ދެލޯ ކަނުކޮށްލުމަށްފަހު ޖަލުގައި ބަންދުކުރީއެވެ. އަދި އޭނާގެ ބަފާބެ އާސިފް ޚާނު ލައްވާ ރަސްކަމުގެ ތަޚުތަށް ޝައުގުވެރިކަން ފާޅުކޮށްފާނެހެންހީވާ ހުރިހާ ޕްރިންސުން ގަތުލުކޮށް ނިންމާލިއެވެ. އަދި 1628 އިން 1658 އަށް ޝާހް ޖަހާންގެ ނަމުގައި ރަސްކަން ކުރެއްވިއެވެ. އަދި އާސިފް ޚާނަކީ ބޮޑުވަޒީރު ކަމުގައި ހަމަޖައްސަވައި މަންމާފުޅު ނޫރުޖަހާނަށް ތަނަވަސްކަމާއެކު ދިރިއުޅުއްވެވޭނެ އިންތިޒާމް ހަމަޖައްސަވައި ދެއްވިއެވެ.\nޝާހުޖަހާންގެ ރަސްކަމުގައިވެސް އެކިއެކި ސަރަހައްދުތަކުން އިދިކޮޅު ޙރަކާތްތައް ފެށިގެން ދިޔައެވެ. އެންމެފުރަތަމަ އަޙުމަދުނަގަރުގެ ބަލަގަޓް ސަރަޙައްދު ފަތަހަނުކުރެވުމުގެ ސަބަބުން ޑެކަންގައި ހުރި ގަވަރނަރ ޚާން ޖަހާން ލޯދީ ރަސްކަމުގެ ދަރުބާރަށް ޙާޒިރުވުމަށް އެންގުނެވެ. އެހެނަނަމަވެސް އެ އަމުރަށް ކިޔަމަންނުވެ އޭނާ ފިލީއެވެ. ޝާހުޖަހާން އޭނާ ހޯދަން މަސައްކަތްކުރިއެވެ. އަދި 1631 ވަނަ އަހަރު ޖެނުއަރީމަހުގެ ތެރޭގައި ޝިހޮންޑާއެވެ ކިއުނު އުތުރުގެ ސަރަހައްދެއްގައި އޭނާ މަރާލީއެވެ.\nދެވަނައަށް އިދިކޮޅު ޙަރާކާތެއް ފެނުނީ ބަންޑެލްޚަންދުގެ އޯރޗާގެ ވެރިއަކަށްހުރި ޖުޖާރސިންގް ގެފަރާތުންނެވެ. އެއީ ޑެކަންއަށް ދިއުމަށްޓަކައި ހުރަސްކުރަންޖެހޭ ވަރަށް މުހިންމު ސަރަހައްދެކެވެ. ޖުޖާރސިންގްގެ ގާތްތިމާގެ މީހަކު މުޣަލް ރަސްކަމަށް ބައިއަތު ހިފުމުގެ ސަބަބުން އޭނާއަށް މަޖުބޫރުވީ އަމާންދިނުމަށެވެ. ނަމަވެސް އޭނާއަށް ހުށައެޅުނު ޝަރުތުތަކަށް އެއްބަސްނުވުމުން އުފެދުނު ހަމަނުޖެހުންތަކުގައި 1634 ވަނައަހަރު އޭނާ މަރާލީއެވެ. ނަމަވެސް އުފެދުނު ދެކޮޅުވެރިކަން ދެމިގެންދިޔައެވެ.\nއެހެންކަމުން ޑެކަންގެ އިދިކޮޅު ހަމަނުޖެހުންތަކަށް ދާއިމީ ޙައްލެއް ގެންނަން ޝާހްޖަހާނަށް މަޖުބޫރުވެއްޖެއެވެ. މިކަމަށްޓަކައި އެންމެފުރަތަމަ އަޙުމަދުނަގަރ ބައިބައިކޮށްލުމުގެ ނިޔަތުގައި ބިޖާޕޫރާއެކު މިލިޓަރީ އެއްބަސްވުމެއް ގާއިމްކުރިއެވެ. ނަތީޖާއެއްގެ ގޮތުން 1636 ވަނައަހަރުގެ މި އެއްބަސްވުމުގެ ދަށުން މުޅި އެ ސަރަޙައްދު ބައިބައިކޮށްލެވުނެވެ. އޭގެތެރޭން ތިންބައިކުޅަ އެއްބައި ބިޖާޕޫރަށް ލިބުނުއިރު ދެންއޮތް ސަރަހައްދު އެއްކޮށް މުޣަލް ރަސްކަމުގެ ބާރުގެ ދަށަށް ދިއައީއެވެ. އަދި އެތާނގައި މުޣަލްގެ ބާރުގެދަށުގައި ހަމަހިމޭން ސަރަހައްދެއްގެ ގޮތުގައި އޮތް ގޯލްކޮންޑާއަށް ބިޖާޕޫރުން އެއްވެސް ކަހަލަ އުނދަގުލެއް ނުކުރުންވެސް ޝަރުތު ކުރެވިގެންދިޔައެވެ. އަދި ދެކުނުގައިއޮތް ހިންދޫންނަށް ނިސްބަތްކުރެވޭ އަވަށްތައް ހިފުމުގެ އިޚްތިޔާރު ބިޖާޕޫރުންނާއި އަދި ގޯލްކޮންޑާއިންނަށް ލިބިގެންދިޔައެވެ.\nނަތީޖާއެއްގެ ގޮތުން ޖެހިގެން އައި ދިހަވަރަކަށް އަހަރުގެތެރޭގައި ބިޖާޕޫރް އަދި ގޯލްކޮންޑާގެ ސިފައިން ކްރިޝްނާކޯރުގެ ދުނުން ތަންޖާވޫރާއި ކަރްނާޓަކާއާއި ހަމަޔަށް ފެތުރިގެތެވެ. އަނެއްކޮޅުން މުޣަލްގެ ލަޝްކަރުތައް ކަންދަހާރު ހިފުމަށްޓަކައި 1638 ވަނައަހަރު ބަންގާޅާއި އާސާމުގެ ބޯރޑަރތަކަށް ދެމިގަތެވެ. އެހެންނަމަވެސް އެތާނގައި ޕޯޗްގީޒުން އަތުލައިގެންފައިވާ މުޣަލްގެ އަޅުންތަކެއްގެ މައްސަލަ ޝާހުޖަހާނަށް ކުރިމަތިލާން ޖެހިއްޖެއެވެ. 1648 ގައި އުތުރުގެ ކަންކޮޅުތަކުގައި ވަރިކަން ގަދަޔަށް ސާބިތުކުރުމުގެ ބޭނުމުގައި ޝާހުޖަހާންގެ ރަސްކަމުގެ މައިދަރުބާރު އާގްރާއިން ދިއްލީއަށް ބަދަލުކުރިއެވެ.\nއަޙުމަދު އައްޑޫ އޯގަސްޓް 12, 2021 At 9:31 ޕމ\nއެންމެންވެސް އަނެކާ މަރާފަވެސް ވެރިކަން. އަބަދުވެސް މިއީ ދޯ ރަސްކަމާެއި ގައުމުތަކުގެ ވެރީންގެ ހާލަކީ. އިބޫ އާއި އަންނިވެސް ހަމަ އިންސާނުން. ބާރާއި ޖާހަތު ބޭނުންވާނެ. މައުމޫނާއި ޔާމީނަށްވެސް ހަމަ ވެގެންދިޔަގޮތް


STO Ge Harudhanaa Fiyavalhu Thakaa Eku, Thaketheege Evves Dhahchakaai Nulai Roadha Mas Nimumakah - Vaguthu\nރިޕޯޓު , ވިޔަފާރި\nއެސްޓީއޯގެ ހަރުދަނާ ފިޔަވަޅު ތަކާއިއެކު، ތަކެތީގެ އެއްވެސް ދައްޗަކާއި ނުލައި ރޯދަމަސް ނިމުމަކަށް\nއެސްޓީއޯ ސުޕަރ މާޓް - ވަގުތު އިމޭޖެސް: އަޝްހާދު އަބްދުﷲ\nކޮންމެ އަހަރެއްގެވެސް ރަމަޟާން މަހާއި ދިމާކޮށް ކާބޯތަކެތީގެ މައްސަލަޔަކީ ނުހަނު ބޮޑު ވެފައިވާ މައްސަލައެކެވެ. ފާއިތުވެދިޔަ އަހަރުތަކުގައި ނޫސްތަކުގެ ފަލަ ސުރުހީތަކާއި، ރައްޔިތުންގެ ކަންބޮޑުވުންތަކާއި އެންމެ ބޮޑަށް ގުޅިފައިވަނީ ރަމަޟާން މަހު ކޮންމެހެން ބޭނުންވާ ކާބޯތަކެތި ލިބުމުގައި ހުންނަ ދަތިތަކުގެ ވާހަކައެވެ. ވަކިން ޚާއްސަކޮށް ރާއްޖެއިން ބޭރުން އެތެރެކުރާ ކާބޯތަކެއްޗަކީ ރަމަޟާން މަހާއި ދިމާކޮށް މީގެކުރިން ރައްޔިތުންގެ ކަންބޮޑުވުން އެންމެބޮޑަށް އޮތް ކަންތައްތަކެވެ.\nފިޔާ، އަލުވި، ބިސް ފަދަ ބާވަތްތަކަކީ ކޮންމެ ގެއެއްގައި ވެސް ރޯދަމަހުގެ ކޮންމެ ދުވަހެއްގައިހެން ބޭނުންކުރަމުންދާ އެންމެ އާންމު ބާވަތްތަކެވެ. މީގެ ކުރީގެ އަހަރުތަކުގައި ރަމަޟާން މަހާ ދިމާކޮށް ގެންނަ ފިޔާ، އަލުވި، ބިސް ފަދަ ބާވްތަތަކުގައި މައްސަލަ ހުރެ ރައްޔިތުންނަށް އޭގެ ދަތިތައް ކުރިމަތިވެފައި އެބަހުއްޓެވެ. ބައެއް ފަހަރު މި ތަކެތި ކުނިވުމާއި، ބޯޓްތައް އައުން ލަސްވުންފަދަ ސަބަބުތައް ދިމާވެފައި އެބަހުއްޓެވެ. ނަމަވެސް ނިމިގެން މިދާ ރޯދަ މަހުގައި އެފަދަ އެއްވެސް ޝަކުވާ އެއް އަޑުނީވި ހުރިހާ ރައްޔިތުންނަށް ބޭނުންވަރަކަށް މިތަކެތި ފޯރުކޮށް ދެމުންދިޔަކަމީ އެއްވެސް ބައެއްގެ ސަމާލުކަމަށް އައި ކަމަކަށް ނުވިއެވެ.\nރައްޔިތުންނަށް ބޭނުންވާ މިފަދަ މުހިންމު ބާވަތްތައް ރާއްޖެ އެތެރެ ކުރުމުގައި އެންމެ މުހިންމު ދައުރެއް އަދާކުރަމުންދަނީ ސްޓޭޓް ޓްރޭޑިންގ އޯގަނައިޒޭޝަން (އެސްޓީއޯ)ގެ ފަރާތުންނެވެ.\nއެސްޓީއޯގެ ހިންގުންތެރި އެމްޑީއާއި މުޅި ޓީމުގެ އެންމެ ބޮޑު އަމާޒަކަށް ވެފައި އޮތީ މި ރޯދަމަހު ރައްޔިތުންނަށް ބޭނުންވާ ހުރިހާ ބާވަތެއްގެ ކާބޯތަކެތި އަގުހެޔޮ އަދި އެއްވެސް ދައްޗަކާނުލައި ލިބޭނެ އިންތިޒާމެއް ހަމަޖެއްސުމަށެވެ. ދުރާލައި ގެނެވުނު ހަރުދަނާ ބަދަލުތަކާއި، އެޅުއްވި މުހިންމު ފިޔަވަޅުތަކާއިއެކު މިއަދު އެސްޓީއޯއިން ކުރިން ރައްޔިިތުން ކުރި ޝަކުވާތައް ވަނީ ހުއްޓުވާފައެވެ.\nއެސްޓީއޯއިން މި ރަމަޟާން މަހު ރައްޔިތުންނަށް ބޭނުންވާ ކާބޯތަކެތީގެ މުހިންމު ބާވަތްތައް އެތެރެކޮށް ރައްޔިތުންނާއި ހަމަޔަށް ފޯރުކޮށް ދީފައިވާއިރު މި އަހަރު ވެގެންދާނީ ރޯދަމަސް ނިމުމާއި ހަމަޔަށްވެސް ކާބޯތަކެތީގެ އަގު އެއް މިންގަޑެއްގައި ހިފެހެއްޓުނު ރޯދަމަހެއްގެ ގޮތުގައެވެ.\nހަމަ އެހެންމެ ލުއިފަސޭހަ ކަމާއިއެކު އެސްޓީއޯ ސުޕަމާޓުން ގިނަ އަދަދެއްގެ ކާބޯތަކެތި އެއްވެސް ދައްޗަކާއި ނުލައި ލިބޭނެ އިންތިޒާމު ހަމަޖެއްސި ކަމީވެސް މި ރޯދަމަހު ރައްޔިތުންނަށް ލިބިގެން ގޮސްފައިވާ ނުހަނު ބޮޑު ހިތްހަމަ ޖެހުމެކެވެ.\nމީގެ ކުރީ އަހަރުތަކުގެ ރަމަޟާންމަހުގައި ރައްޔިތުންގެ ޝަކުވާތަކާއި ކަންބޮޑުވުމުގެ އަޑު އިންތިހާއަށް އޮތް ކަންކަން ހައްލުވެ، އެކަންކަން ހަމަޖެހިގެން ދިއުމުން އެކަމުގެ ވާހަކަ ދައްކާނެ ބަޔަކު މިއަދު ނެތެވެ. އެސްޓީއޯ އިން މިވަނީ އެފަދަ ޝަކުވާތައް ހުއްޓުވައި އެފަދަ ވާހަކަތައް ދައްކާ ފަރާތްތަކުގެ އަގަ މަތީގައި މަލަން އަޅާފައެވެ. އެސްޓީއޯއިން ދަނީގިނަ ގޮންޖެހުންތަކާއިއެކުވެސް އެއްދުވަހުން އަނެއް ދުވަހަށް ރައްޔިތުންގެ އިތުބާރު ހޯދަމުންނެވެ. ހަމަ ޔަގީނުންވެސް މި ރޯދަމަހުގައި އެސްޓީއޯއިން ރައްޔިތުންގެ އިތުބާރާއި ޔަގީންކަން ހޯދާފައިވާކަމީ އެއްވެސް ޝައްކެތް އޮތް ކަމެއް ނޫނެވެ.\nޖޫން 13, 2018 - 19:52\nޖޫން 13, 2018 - 20:48\nޖޫން 13, 2018 - 22:11\nދިވެހިން ކުޅަދާނަ ވާނެ ޝަކުވާ ކުރަން. ޝުކުރު ކުރުން އެއީ ނެތް އާދައެއް.\nޖޫން 13, 2018 - 23:30\nޥަރަށް ބޮޑު ތެދެއް. ޝުކުރިއްޔާ އެސްޓިޢޯ\nޖޫން 14, 2018 - 12:38\nޕްރޮކިއުމަންޓްވެސް އޮތީ މިހާރު ވަރަށް ހަރުދަނާ ފައްތަރަކަށް ގެނެވިފަ. ޝަހީރުގެ ސްޓްރެޓެޖިކް ޑިރެކްޝަން ވަރަށް ފުރިހަމަ.\nއެކަމު މިފަހަރު ބޯނަސް އަށް އެ ހެދި ގޮތެއް ސްޓާފުންނަކަށް ނާންގާ.\nޖޫން 14, 2018 - 23:37\nބޯނަސްގެ ވާނުވާ ނޭނގޭ. ރޯދައައް ގެނައެ ބިސްކޭސްއިން 8000 ކޭސް އުކާލި. ވަރައް ހަރުދަނާ ދޯ؟\n39 މިނެޓް ކުރިން 1\nއެސްޓީއޯގެ ކާޑު ގުދަން ތަކަށްވެސް ފެން ވަދެއްޖެ


Ramos aa dhekolhah 1 Billion Dollar ge massala akaai3Lakka soi\nކުޅިވަރު - ސާޖިއޯ ރާމޯސް\nރާމޯސްއާ ދެކޮޅަށް އެއް ބިލިއަން ޑޮލަރުގެ މައްސަލައަކާއި ތިން ލައްކަ ސޮއި\nއޭނާ އަތުން އެއް ބިލިއަން ޑޮލަރު ހޯދުމަށް ކޯޓަށް ވަނީ ހުށަހަޅާފައި\nއޭނާއާ ދެކޮޅަށް ހެދި ޕެޓިޝަނަކަށް ވަނީ ތިން ލައްކަ ސޮއި ލިބިފައި\nސަލާހުއަށް ރާމޯސް ގަސްތުގައި ދިން އަނިޔާއެއް ކަމަށް ގިނަ ބަޔަކު ބުނޭ\nކ. މާލެ 29 މެއި 2018 | އަންގާރަ 17:24 4,293\nމެޗުގައި ސަލާހު އަދި ރާމޯސް ބޯޅަ ހޯދުމަށް މަސައްކަތްކުރަނީ - ގެޓީ އިމޭޖާސް\nރެއާލް މެޑްރިޑްގެ ކެޕްޓަން ސާޖިއޯ ރާމޯސްއާ ދެކޮޅަށް އެއް ބިލިއަން ޑޮލަރު ހޯދުމަށް ކޯޓަށް މައްސަލައެއް ވައްދައިފިއެވެ.\nމި މައްސަލަ ކޯޓަށް ވައްދާފައި ވަނީ މިސްރުގެ ގާނޫނީ ވަކީލެއް ކަމަށްވާ ބަސެމް ވަބާއެވެ. އޭނާ މި މައްސަލަ ކޯޓަށް ވެއްދީ ޔުއެފާ ޗެމްޕިއަންސް ލީގުގެ ފައިނަލްގައި މުހައްމަދު ސަލާހުއަށް ގަސްތުގައި ރާމޯސް ހަމަލާ ދިން ކަމަށް ބުނެ އެކަމުގެ ބަދަލު ހޯދުމަށެވެ. މި މެޗުގެ ފުރަތަމަ ހާފުގައި ރާމޯސް އަދި ސަލާހު ބޯޅަ ހޯދުމަށް މަސައްކަތްކުރަމުން ދަނިކޮށް ދެ ކުޅުންތެރިން އެއްކޮށް ވެއްޓުނު ވަގުތު ސަލާހުގެ ކޮޑުހުޅަށް އަނިޔާވިއެވެ. މި އަނިޔާގެ ސަބަބުން އޭނާ ދަނޑުން ބޭލިއިރު ގިނަ ބަޔަކު ބުނަމުން ދަނީ މި އަނީޔާ އަކީ ރާމޯސް ގަސްތުގައި ދިން އަނިޔާއެއް ކަމަށެވެ.\nމި އަނިޔާގެ ސަބަބުން މިސްރުގެ ހުރިހާ ރައްޔިތުންނަށް ބޮޑު ދެރައެއް ލިބުނު އިރު ގިނަ ބަޔަކު ހީކުރީ ސަލާހުއަށް ވޯލްޑް ކަޕްގައި ނުކުޅެވޭނެ ކަމަށެވެ. އެހެން ނަމަވެސް ސަލާހު ބުނެފައި ވަނީ އޭނާއަށް ވޯލްޑް ކަޕްގައި ކުޅެވޭނެ ކަމުގެ އުއްމީދު ބޮޑު ކަމަށެވެ. ސަލާހު މިގޮތަށް ބުނި ނަމަވެސް މިސްރުގެ ރައްޔިތުން ދަނީ ރާމޯސްއާ ދެކޮޅަށް އަޑުއުފުލައި އޭނާ ސަސްޕެންޑް ކުރުމަށް ގޮވާލަމުންނެވެ. ހަމައެހެންމެ އޭނާއަށް ބައެއް މީހުން ވަނީ މަރުގެ އިންޒާރު ވެސް ދީފައެވެ.\nމިސްރުގެ ޓީވީ ޗެނަލެއްގައި ވާހަކަ ދައްކަމުން މި މައްސަލަ ހުށަހެޅި ބަސެމް ވަބާ ބުނީ އޭނާ ފީފާއަށް ވެސް މައްސަލަ ހުށަހަޅާފައި ވާނީ ނަފްސާނީ ގޮތުންނާއި ޖިސްމާނީ ގޮތުން ގައުމެއްގައި ހުރި އެންމެ މޮޅު ކުޅުންތިޔާއަށް އަނިޔާ ކުރުމުން އޭގެ ބަދަލު ހޯދައިދިނުމަށް ކަމަށެވެ. އޭނާ ބުނީ ރާމޯސް ސަލާހުއަށް އަނިޔާ ދިނީ އެނގިހުރެ ކަމަށާއި އެކަމާ ގުޅިގެން އޭނާއަށް އަދަބު ދޭން ޖެހޭ ކަމަށެވެ. މިސްރުގެ ރައްޔިތުންނާއި ސަލާހުއަށް ލިބުނު ނަފްސާނީ އަދި ޖިސްމާނީ އަނިޔާގެ ބަދަލުގެ ގޮތުގައި ރާމޯސް އަތުން އެއް ބިލިއަން ޑޮލަރު ލިބެން ޖެހޭ ކަމަށް ވެސް ބަސެމް ވަބާ ބުނެފައިވެއެވެ.\nއޭނާ ބުނީ ބަދަލުގައި ފައިސާ ލިބިއްޖެ ނަމަ އެ ފައިސާ ހަދިޔާކުރާނީ "ލޯންގް ލިވް އިޖިޕްޓް" ފަންޑަށް ކަމަށެވެ.\nހަމައެހެންމެ ރާމޯސްއާ ދެކޮޅަށް ޗޭންޖް ޑޮޓް އޯގްގައި ހަދާފައިވާ ޕެޓިޝަނަކަށް ވެސް މިހާތަނަށް ވަނީ ތިން ލައްކައަށް ވުރެ ގިނަ ސޮއި ލިބިފައެވެ. މި ޕެޓިޝަނުގައި ވެސް ވަނީ ފީފާ އަދި ޔުއެފާގެ ކިބައިން ރާމޯސްއާ ދެކޮޅަށް ފިޔަވަޅު އެޅުމަށެވެ.\nމެޗުގައި ރެފްރީކަންކުރި މިލޮރާޑް މަޒިޗް އެ ހާދިސާއަކީ ފައުލެއްގެ ގޮތުގައި ދައްކާފައެއް ނުވެއެވެ.\nމިފަހަރުގެ ވޯލްޑް ކަޕަށް މިސްރު ކޮލިފައިވީ ވެސް ކޮލިފައިންގެ އެންމެ ފަހު މެޗުގެ އެންމެ ފަހު މިނެޓުގައި ސަލާހު ޖެހި ޕެނަލްޓީއެއްގެ ސަބަބުންނެއެވެ. އޭނާއަކީ އެ ޓީމުގެ ކެޕްޓަނަށް ވާއިރު އޭނާއަކީ މިވަގުތު ދުނިޔޭގައި ތިބި އެންމެ މޮޅު ކުޅުންތެރިންގެ ތެރޭގައި ގުނާލެވޭ ކުޅުންތެރިޔެކެވެ. މިފަހަރުގެ ވޯލްޑް ކަޕްގައި މިސްރު ހިމެނިފައި ވަނީ އުރުގުއޭ އަދި ރަޝިއާގެ އިތުރުން ސައުދީ އަރަބިއްޔާއާ އެކު ގްރޫޕް އޭގައެވެ.


Dhivehi dhaulatha dhigu mudhathaka hidhuma kurehvumuge inaamu Fuvahmula City ge dhe beyfulhaka - AO News\nދިގުމުއްދަތަށް ޚިދުމަތް ކުރެއްވުމުގެ އިނާމު ލިބިވަޑައިގަތް މުހައްމަދު އިބްރާހިމް ދީދީ ފޮޓޯ: ރައީސް އޮފީސް\nދިވެހި ދައުލަތަށް ގިނަ ދުވަހު ޚިދުމަތް ކުރެއްވުމުގެ އިނާމު ފުވައްމުލައް ސިޓީގެ ދެ ބޭފުޅަކަށް ލިބިއްޖެއެވެ.\nދައުލަތަށް ގިނަ ދުވަހު ހިދުމަތް ކުރުމުގެ އިނާމް ހާސިލްކުރެއްވި ދެ ބޭފުޅުންނަކީ އަލްފާޟިލް މުހައްމަދު ސައީދު އަހުމަދު، އަހިމާގެ، ހޯދަޑު އާއި އަލްފާޟިލު މުހައްމަދު އިބްރާހިމް ދީދީ، ލީނާ، މިސްކިތްމަގުއެވެ. އިނާމް ހާސިލްކުރެއްވި މުހައްމަދު ސައީދު ވަނީ ދިވެހި ދައުލަތަށް 38 އަހަރު ހިދުމަތްކުރައްވާފައެވެ. އަދި މުހައްމަދު އިބްރާހީމް ވަނީ 41 އަހަރު ދައުލަތަށް ހިދުމަތް ކުރައްވާފައެވެ.\nދިގުމުއްދަތަށް ޚިދުމަތް ކުރެއްވުމުގެ އިނާމު ލިބިވަޑައިގަތް މުހައްމަދު ސައީދު\nއެއްބައިވަންތަކަމުގެ ދުވަހުގެ ޖަލްސާ ޑިސެންބަރު 26 ގައި


ބ. ހިތާދޫ އިންޖީނުގޭގެ ހާލަތު ރަނގަޅު ކުރުމުގެ ގޮތުން 150 ކިލޯވޮޓު ޖަނަރޭޓަރެއް ބ. އަތޮޅު ކައުންސިލުން ގެނެސްދީފައިވާ ޖަނަރޭޓަރ ވަރަށް އިންސްޓޯލުކޮށް އޭގެ ޚިދުމަތް ދޭނެކަމަށް ފެނަކައިން ބުނެފިއެވެ. ފެނަކަ ކޯޕަރޭޝަންގެ ބ. ރީޖަނަލް އޮފީހުން ބުނީ ހިތާދުއަށް ގެނެވުނު ޖަނަރޭޓަރު ވަރަށް އަވަހަށް އިންސްޓޯލްކޮށް ހިދްމަތްދޭން ފަށާނެކަމަށެވެ. އަދި މީގެ އިތުރުން ބ. އަތޮޅުގައި ފެނަކައިން ހިންގާ އިންޖީނުގެ ތަކުގެތެރެއިން ކުޑަރިކިލު، ކަމަދޫ، އަދި ފުޅަދުއާ ފެހެންދޫގައި މިއަހަރު އެކުންފުނިން އާއިންޖީނުތަކެއް ބަހައްޓާފައި ވީއިރު އޭދަފުއްޓަށް\nބ. އަތޮޅު ކައުންސިލުން ހިތާދުއަށް ގެނައި ޖަނަރޭޓަރ އިންޖީނުގެއަށް ގެންދަނީ ފޮޓޯ- ހިތާދޫ އޮންލައިން\nހިތާދުއަށް ގެނައި އިންޖީނު ވަރަށް އަވަހަށް އިންސްޓޯލް ކުރެވޭނެ\nޢާމިރު | 02\nބ. ހިތާދޫ އިންޖީނުގޭގެ ހާލަތު ރަނގަޅު ކުރުމުގެ ގޮތުން 150 ކިލޯވޮޓު ޖަނަރޭޓަރެއް ބ. އަތޮޅު ކައުންސިލުން ގެނެސްދީފައިވާ ޖަނަރޭޓަރ ވަރަށް އިންސްޓޯލުކޮށް އޭގެ ޚިދުމަތް ދެވޭނެކަމަށް ފެނަކައިން ބުނެފިއެވެ.\nފެނަކަ ކޯޕަރޭޝަންގެ ބ. ރީޖަނަލް އޮފީހުން ބުނީ ހިތާދުއަށް ގެނެވުނު ޖަނަރޭޓަރު ވަރަށް އަވަހަށް އިންސްޓޯލްކޮށް ހިދްމަތްދޭން ފަށާނެކަމަށެވެ. އަދި މީގެ އިތުރުން ބ. އަތޮޅުގައި ފެނަކައިން ހިންގާ އިންޖީނުގެ ތަކުގެތެރެއިން ކުޑަރިކިލު، ކަމަދޫ، އަދި ފުޅަދުއާ ފެހެންދޫގައި މިއަހަރު އެކުންފުނިން އާއިންޖީނުތަކެއް ބަހައްޓާފައި ވީއިރު އޭދަފުއްޓަށް ރަށުކައުންސިލުން މިދިޔަ ޖުލައިމަހު 400 ކިލޯވޮޓްގެ ސެކަންޑްހޭންޑް ޖަނަރޭޓަރެއް ހަދިޔާކޮށްފައިވާ ކަމަށް ފެނަކަ ކޯޕަރޭޝަންގެ ބ. ރީޖަނަލް އޮފީހުން ބުނެއެވެ.\nޔުނި އިންޖިނިއަރިންއާ ހަވާލުކޮށްގެން ގެނައި މިޖަނަރޭޓަރު މިދިޔަ ހަފްތާތެރޭގައި ހިތާދުއަށް ގެންގޮސް ފެނަކަ ކޯޕަރޭޝަން ހިތާދޫ ބުރާޗާއި ވަނީ ހަވާލު ކޮށްފައެވެ. .\n2000 ވަނައަހަރު ރައްޔިތުންގެ ނަމުގައި ހިންގަންފެށި ހިތާދޫ އިންޖީނުގެ 2009ވަނަ އަހަރު ފެނަކަ ކޯޕަރޭޝަނަށް ބަދަލުވިނަމަވެސް އެރަށުގެ ކަރަންޓްގެ ހާލަތު މިވަގުތު އޮތީ ވަރަށް ދަށުގައެވެ. މިހާރު ބޭނުންކުރާ 100 ކިލޯވޮޓްގެ2ޖަނަރޭޓަރަށް ބޮޑެތި މައްސަލަތައް ދިމާވެ، ރަށުން ކަރަންޓް ކެނޑުމުގެ މައްސަލަ އަންނަނީ ދިމާވަމުންނެވެ..\nބ. އަތޮޅު ކައުންސިލުން މިގެންނަ އިންޖީނަކީ 2008 ވަނަ އަހަރު ބ. ހިތާދޫ އިންޖީނުގެ ތަރައްޤީ ކުރުމަށް އެހީތެރިވުމުގެ ގޮތުްން އޭރުގެ ސަރުކާރުން ދެއްވި ބައި މިލިއަން ރުފިޔާއަށް ގެންނަ އިންޖީނެކެވެ. މިފައިސާ ވަނީ އަތޮޅު އޮފީހުގެ އެކައުންޓަށް ޖަމާ ކުރުމުން ހިތާދޫ ރައްޔިތުންނާ ހަވާނުކޮށެވެ. މިފައިސާ ޖަމާކޮށްފައި ވާކަން އެނގުނީ ކައުންސިލުތައް އުފެދުނު ފަހުން 2013 ވަނަ އަހަރު ހިތާދޫ ކައުންސިލަށް ލިބުނު މަޢްލޫމާތަކާއި ގުޅިގެން ބެލިބެލުމުންނެވެ.\nފުޅަދުއާ ފެހެންދޫގައި މިއަހަރު އެކުންފުނިން އާއިންޖީނުތަކެއް ބަހައްޓާފައި ވީއިރު އޭދަފުއްޓަށް ރަށުކައުންސިލުން މިދިޔަ ޖުލައިމަހު 400 ކިލޯވޮޓްގެ ސެކަންޑްހޭންޑް ޖަނަރޭޓަރެއް ހަދިޔާކޮށްފައިވާ ކަމަށް ފެނަކަ ކޯޕަރޭޝަންގެ ބ. ރީޖަނަލް އޮފީހުން ބުނެއެވެ.\n2000 ވަނައަހަރު ރައްޔިތުންގެ ނަމުގައި ހިންގަންފެށި ހިތާދޫ އިންޖީނުގެ 2009ވަނަ އަހަރު ފެނަކަ ކޯޕަރޭޝަނަށް ބަދަލުވިނަމަވެސް އެރަށުގެ ކަރަންޓްގެ ހާލަތު މިވަގުތު އޮތީ ވަރަށް ދަށުގައެވެ. މިހާރު ބޭނުންކުރާ 100 ކިލޯވޮޓްގެ2ޖަނަރޭޓަރަށް ބޮޑެތި މައްސަލަތައް ދިމާވެ، ރަށުން ކަރަންޓް ކެނޑުމުގެ މައްސަލަ އަންނަނީ ދިމާވަމުންނެވެ.\nބ. އަތޮޅު ކައުންސިލުން ގެނައި މި އިންޖީނަކީ 2008 ވަނަ އަހަރު ބ. ހިތާދޫ އިންޖީނުގެ ތަރައްޤީ ކުރުމަށް އެހީތެރިވުމުގެ ގޮތުްން އޭރުގެ ސަރުކާރުން ދެއްވި ބައި މިލިއަން ރުފިޔާއަށް ގެންނަ އިންޖީނެކެވެ. މިފައިސާ ވަނީ އަތޮޅު އޮފީހުގެ އެކައުންޓަށް ޖަމާ ކުރުމުން ހިތާދޫ ރައްޔިތުންނާ ހަވާނުކޮށެވެ. މިފައިސާ ޖަމާކޮށްފައި ވާކަން އެނގުނީ ކައުންސިލުތައް އުފެދުނު ފަހުން 2013 ވަނަ އަހަރު ހިތާދޫ ކައުންސިލަށް ލިބުނު މަޢްލޫމާތަކާއި ގުޅިގެން ބެލިބެލުމުންނެވެ.\nabu bakuru kaleyfanu\nހިތާދޫއަށް މިވަގުތުބޭނުމީ އިންޖީނުތޯ؟ ކޭބަލްތޯ؟؟؟؟؟


Hangandu omaan koh reethi koh behehttumah lonu - One Online\nލޮނު ސްކޮރަބް އަކީ ފަހުގެ "ކޫލް" އެވެ. ގިނަ ބަޔަކު ރީތި ވުމަށް ލޮނު ބޭނުން ކުރަން ފަށާފައިވާއިރު މި އާޓިކަލުގައި މި ބަލައިލަނީ ރީތިވުމަށް ލޮނު ބޭނުން ކުރެވިދާނެ ބައެއް ގޮތްތަކެވެ.\nލޮނުން ލިބިދޭ ފައިދާތައް ނުހަނު ގިނައެވެ. މޫނުގައި ނަގާ ބިހިން ރައްކާތެރިކޮށް މޫނު އޮމާން ކޮށްލެވޭއިރު، އޭގެ ސަބަބުން މޫނު ގްލޯވެސް ކުރެއެވެ.\nއެންމެ ގިނައިން މިހާރު މީހުން ގަންނަ ބިއުޓީ ޕްރޮޑަކްޓްސް ތަކުގެ ތެރޭގައި ހިމެނެނީ ކޮރެއަން ބިއުޓީ ޕްރޮޑަކްޓްސްއެވެ. މީގެ ގިނަ ޕްރޮޑަކްޓްސް ތަކުގައި ލޮނުގެ މާއްދާ ހިމެނެއެވެ.\nމޫނު ސާފު ކުރުމަށް\nގިނަ ބަޔަކަށް ނޭނގޭ ކަމަކީ ލޮނުގައި އެންޓިމައިކްރޯބިއަލް ޕްރޮޕަޓީސް ހިމެނޭކަމެވެ. މީގެ އިތުރުން ލޮނުގައި އެބްސޯބަންޓް މާއްދާވެސް ހިމެނެއެވެ. އެހެންކަމުން ލޮނުން މޫނުގެ ޑީޕް ކްލީނިންއެއް ކުރެވިދާނެއެވެ.\nމިއީ ސީދާ ލޮނު މޫނުގައި ބޭނުން ކޮށްގެން މޮއިސްޗަރައިޒް ކުރުމެއް ނޫނެވެ. މުހިއްމީ ލޮނުގެ މާއްދާ ހިމެނޭ ޕްރޮޑަކްޓެއް ބޭނުން ކުރުމެވެ. ސީސޯލްޓް އަކީ ވަރަށް މޮޅު މޮއިސްޗަރައިޒަރެކެވެ. އަދި އޭގެން މޫނުގެ ރީތިކަން އިތުރުވަމުންދެއެވެ.\nއިމްޕިއުރިޓީސް އޮބްސޯބް ކުރުމަށް\nލޮނަކީ ކުނި އަދި އިމްޕިއުރިޓީޒް ނައްތާލުމަށް ބޭނުން ކުރެވޭ މުހިންމު އެއްޗެކެވެ. އޭގެ އިތުރުން މޫނުގައި ހުންނަ ތެޔޮކަން ބެލެންސްކޮށްލައެވެ. ލޮނު މާއްދާ ހިމެނޭ ޓޯނާއެއް ގަވައިދުން ބޭނުން ކުރާނަމަ ހަންގަނޑު އިތުރަށް އުޖާލާ ވާނެއެވެ.\nއެކްސްފޯލިއޭޓަރެއްގެ ގޮތުގައި ބޭނުން ކުރުން\nހަކުރެކޭ އެއްފަދައުން ލޮނަކީވެސް ރަނގަޅު އެކްސްޕޯލިއެންޓެކެވެ. މޫނުގައި މަރުވެފައިވާ ހުންނަ ހަންތައް ނައްތައިލުމަށް ލޮނު އެހީވެދެއެވެ. މީގެ އިތުރުން ހަންގަނޑު މަޑުވެ، މޫނުގެ ކުލަ އެއްވަރު ވެގެން ދެއެވެ.\nކޮންމެ މީހަކީ ވެސް ތަފާތު ހަމެއް ލިބިފައިވާ މީހެއް ކަމުން، މިކިޔައިދިން ބައެއް ކަންކަމަކީ ބައެއް މީހުނަށް ނުކުރެވޭނެ ކަންތައްތަކެވެ. ބައެއް މީހުނަށް ލޮނުން އެލާޖިކްވެސް ވެއެވެ. އެހެންކަމުން އަބަދުވެސް ޕެޗް ޓެސްޓެއް ހެދުން މުހިންމެވެ.\nއަގުބޮޑު ބިއުޓީ ޕްރޮޑަކްޓްސް ގަނެގެން ބޭނުން ކުރުމުގެ ބަދަލުގައި ގެއިން ލިބެން ހުންނަ މިކަހަލަ އެއްޗެހިތަކުން ވެސް ބޭނުން ހިފުމަށް އާދަ ކުރަމާތޯއެވެ.


މިނިސްޓަރ އޮފް އިސްލާމިކް އެފެއާރޒް މަދީނާގައި ތިބޭ ދިވެހި ކިޔަވައި ކުދިންނާ ބައްދަލުކުރައްވައިފި\n20 ނޮވެމްބަރ 2009\nޙަބަރު : ނޫރުލްއިސްލާމް\nމިއަހަރުގެ ޙައްޖުގެ އަޅުކަން އަދާކުރުމަށް ދިވެހިރާއްޖެއިން މައްކާ އަށް އައި ޙައްޖާޖީންގެ އަމީރުގެ ގޮތުގައި ވަޑައިގެންނެވި މިނިސްޓަރ އޮފް އިސްލާމިކް އެފެއާޒް ޑރ.ޢަބްދުލްމަޖީދު ޢަބްދުލްބާރީ މަދީނާގައި ތިބޭ ދިވެހި ކިޔަވާ ކުދިންނާ ބައްދަލަކުރައްވައިފިއެވެ. ބައްދަލުކުރެއްވުން އޮތީ 19 ނޮވެމްބަރު 2009 ވީ ބުރާސްފަތި ދުވަހުގެ ހަވީރު 4:00 ގައި މަދީނާގެ އިސްލާމިކް ޔުނިވާރސިޓީގައެވެ. ބައްދަލުވުމުގައި މިނސްޓަރުގެ އަރިހުގައި ސަޢުދީޢަރަބިއްޔާގެ ރިޔާޟުގައި ހުންނަ ދިވެހި އެމްބަސީގެ މުސްތަޝާރު އަލްއުސްތާޛު އާދަމް މޫސާ ބައިވެރިވެވަޑައިގެންނެވިއެވެ.\nމިބައްދަލުވުމުގައި މިނިސްޓަރ ދެއްކެވި ވާހަކަފުޅުގައި ކިޔެވުމުގެ ކަންތައްތަކަށް ދޭންޖެހޭ އަހައްމިއްޔަތު ކަމުގެ މައްޗަށް އަލިއަޅުއްވާލެއްވިއެވެ. މިގޮތުން ޢަރަބި ބަހަށް މޮޅުވުމަށް މަސައްކަތް ކުރުމާއި އަދުގެ ދުނިޔޭގެ މަސްރަހާބެހޭ މައުލުމާތު ކޮންމެ ކުއްޖަކަށްވެސް އެނގެންޖެހުމުގެ މުހިއްމުކަމުގެ މައްޗަށް ވާހަކަފުޅު ދެއްކެވިއެވެ.\nމީގެއިތުރުން ދިވެހިރާއްޖެއަށް ކުރިމަތިވަމުން އަންނަ ތަފާތު ގޮންޖެހުންތަކާއި ޚާއްޞަކޮށް އިސްލާމްދީނާ ބެހޭގޮތުން ކުރިމަތިވަމުންއަންނަ ކަންތައްތައް ފާހަގަ ކުރެއްވިއެވެ.\nއަލްއުސްތާޛް އާދަމް މޫސާ ދެއްކެވި ވާހަކަ ފުޅުގައި ކިޔެވުމުގައި ލިބިފައިވާ ފުރުޞަތުގެ ބޭނުން ހެޔޮގޮތުގައި ހިފުމާއި ޢަރަބި ބަހާއި އެހެނިހެން ޘަޤާފަތްތަކަށް ލޮހުޅުވުމުގެ މުޙިއްމުކަން ފާހަގަ ކުރެއްވިއެވެ. މީގެ އިތުރުން ދިވެހި ކިޔަވާ ކުދިންނަށް ދިމާވާ ދަތިތައް ޙައްލުކޮށްދިނުމުގައި އެމްބަސީން ފުރިހަމަ އެއްބާރުލުން ދެއްވާނެކަމަށް ވިދާޅުވިއެވެ.\nމި ބައްދަލުވުމުގައި ކުދިން ކުރެއްވި ސުވާލުތަކަށް ދެބޭފުޅުން ޖަވާބުދެއްވިއެވެ. މިގޮތުން މަދީނާގައި ދިވެހި ކިޔަވާކުދިންނާއި ޙައްޖުވެރިންނަށް ދިމާވާ ދަތިތައް ޙައްލުކުރުމަށް އެމްބސިގެ ފަރާތުން ބޭފުޅަކު އައްޔަންކުރުމަށްވެސް މަސައްކަތް ކޮށްދެއްވާނެކަމަށް ވިދާޅުވިއެވެ.\nބައްދަލުވުން ނިމުނީ ހަވީރު 5:15 ގައެވެ.\nމިހާތަނަށް މި ލިޔުން ކިޔާފައިވަނީ 808 ފަހަރު


Nasheed hunnevey COVID-19 test hedhumah thayyaarah – Iru\nއައްޑޫ ސިޓީގައި ހުންނަ ރޫޓް ފިހާރަ ފަޅާލައި ވައްކަން ކޮށްފި\nނަޝީދު ހުންނެވީ ކޮވިޑް-19 ޓެސްޓު ހެދުމަށް ތައްޔާރަށް\nމިދިޔަ މަހުގެ 14ވަނަ ދުވަހުން ފަހުން އިނގިރޭސިވިލާތުން ރާއްޖެ ވަޑައިގެންނެވި ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު އެޗްޕީއޭ އިން އެދިވަޑައިގެންނެވިގޮތައް ބޯލަނބާނެ ކަމަށް ރައްޔިތުން މަޖިލީހުން ބުނެފިއެވެ.\nމަޖިލީހުން މިފަދައިން ބުނެފައި މިވަނީ ދަރުބާރުގޭގައި ރޭ ބޭއްވި ނޫސްވެރިންގެ ބައްދަލުވުމެއްގައި ކޮވިޑް19 ގެ ތަރުޖަމާން މަބްރޫކް އަޒީޒް ވިދާޅުވީ އިނގިރޭސި ވިލާތުން ރާއްޖެ އައި މީހުންގެ ތެރެއިން މިދިޔަ މަހުގެ 14 ވަނަ ދުވަހުން 19 ވަނަ ދުވަހާ ދެމެދު ރާއްޖެ އައި އެންމެން އަދި އެމީހުންނާއި ކޮންޓެކްޓްވީ މީހުން ކޮވިޑް 19 އަށް ޓެސްޓުކުރަން ނިންމާފައިވާ ކަމަށެވެ.\nމިކަމާއި ގުޅިގެން މަޖިލީހުގެ އިދާރާއިން ބުނީ އެމަނިކުފާނު އެ ދަތުރުފުޅު ކުރެއްވިއިރު، ކޮވިޑް19 އިން ރައްކާތެރިވުމަށް ރާއްޖެއިން އަޅަމުންދާ ފިޔަވަޅުތަކުގެ ތެރޭގައި އިނގިރޭސިވިލާތުން ރާއްޖެ އަންނަ ހުރިހާ ފަރާތްތައް ކޮވިޑް19 އަށް ޓެސްޓު ކުރުން ރާއްޖޭގެ ކަމާއިބެހޭ ފަރާތްތަކުން ނިންމާފައި ނުވާ ކަމަށެވެ. މީގެއިތުރުން އިނގިރޭސިވިލާތާއި ގުޅޭ ގޮތުން އެފަދަ ޓްރެވެލް އެޑްވައިޒަރީއެއް ނެރުއްވާފައިނުވާ ކަމަށްވެސް މަޖިލީހުން ބުނެއެވެ. އެހެން ނަމަވެސް ރައީސް ނަޝީދު ހުންނެވީ އެޗްޕީއޭ އިން އެދިވަޑައިގެންނެވިގޮތައް އަމަލު ކުރެއްވުމަށް ތައްޔާރަށް ކަމަަށް މަޖިލީހުން ބުނެއެވެ.\nޤައުމީ ޤުރުއާން ކިޔެވުމުގެ މުބާރާތުން 1 ވަނަ މުޙައްމަދު ސާއީ މުބާރިކު ހޯދައިފި\nނަޝީދު ވަނީ މިދިޔަ މަހުގެ 11 ވަނަ ދުވަހުން 14 ވަނަ ދުވަހަށް ވަނީ އަމިއްލުފުޅު ދަތުރުފުޅެއްގައި އިނގިރޭސިވިލާތަށް ވަޑައިގެންފައެވެ.


MDP ah gondi dheynvee sarukaarah faseyha kohdeyn: Qasim\nކޮމަންޑޫގައި މިއަދު ބޭއްވި ޖަލްސާގައި ޖުމްހޫރީ ޕާޓީގެ ލީޑަރު ގާސިމް އިބްރާހީމް ވާހަކަދައްކަވަނީ -- ފޮޓޯ: އެމްޑީޕީ\nރައްޔިތުންގެ އެއްބާރުލުމާއި ތާއީދު ސަރުކާރަށް އޮތްކަން އެނގިގެން ދިއުމަކީ ތަރައްގީގެ މަޝްރޫއުތަކަށް އެހެން ގައުމުތަކުން ލޯނު ނަގާއިރު ވަރަށް މުހިއްމު ދައުރެއް އަދާކުރާ ކަމެއް ކަމަށް ޖުމުހޫރީ ޕާޓީގެ ލީޑަރު އަދި މާމިނގިލީ ދާއިރާގެ މެމްބަރު ގާސިމް އިބްރާހިމް ވިދާޅުވެއްޖެ އެވެ.\nގާސިމް މިހެން ވިދާޅުވީ މަޖިލީހުގެ ކޮމަންޑޫ ދާއިރާގެ ބައި-އިލެކްޝަންގައި ވާދަކުރައްވާ އެމްޑީޕީގެ ކެންޑިޑޭޓް މުހައްމަދު ރާޝިދުގެ ކެމްފޭނަށް މިއަދު ކޮމަންޑޫގައި ބޭއްވި ޖަލްސާގައި ވާހަކަދައްކަވަމުންނެވެ.\nގާސިމް ވަނީ މިއަދު ހެނދުނު ރައީސް ސޯލިހް އިއްވެވި ރިޔާސީ ބަޔާނަށް ވަރަށް ބޮޑަށް ތައުރީފް ކުރައްވާފަ އެވެ. އެގޮތުން އެއީ ވަރަށް ފުރިހަމަ ބަޔާނެއް ކަމަށް ވިދާޅުވި އެވެ. ރާއްޖޭގައި ރައީސްކަން ކުރެއްވެވި ބޭފުޅުން އިއްވެވި ބަޔާންތަކުގެ ތެރެއިން މިއަދު ރައީސް ސޯލިހް އިއްވެވި ބަޔާނަކީ އެންމެ ފުރިހަމަ ބަޔާން ކަމުގައިވެސް ވިދާޅުވި އެވެ.\nގާސިމް ވިދާޅުވީ އެމްޑީޕީއަށް ކޮމަންޑޫ ދާއިރާގެ ގޮނޑި މުހިއްމު ވަނީ ހަމައެކަނި އެ ދާއިރާގެ ތަރައްގީއަށް އެކަނި ނޫން ކަމަށެވެ. ރާޝިދަށް ވޯޓު ދޭން ޖެހެނީ ދައުލަތުގެ ކުރިއެރުމަށް ކަމަށާއި އެ ގޮނޑި އެމްޑީޕީ އަށް ލިބުމަކީ ސަރުކާރުން ކުރަން ބޭނުންވާ ކަންކަން ކުރުމަށް މުހިއްމު ކަންކަން ފަހިވެގެންދާނެ ކަމެއް ކަމަށްވެސް ވިދާޅުވި އެވެ.\nކޮމަންޑޫގައި މިއަދު ބޭއްވި ޖަލްސާގެ ތެރެއިން -- ފޮޓޯ: އެމްޑީޕީ\nކޮމަންޑޫ ދާއިރާއަށް ކުރިއެރުން ލިބުމަކީ އެދިވަޑައިިގަންނަވާ ގޮތް ކަމަށް ފާހަގަކުރައްވަމުން ގާސިމް ވިދާޅުވީ އެ ދާއިރާގެ ތަރައްގީއަށް ގިނަ މަސައްކަތްތަކެއް މިހާރުވެސް ސަރުކާރުން ފަށާފައިވާ ކަމަށެވެ.\n"އެއިރެއްގައި އޮންނަ ސަރުކާރަށް ރައްޔިތުންގެ އެއްބާރުލުމާއި އެއްބައިވަންތަކަށް އޮތްކަން އެނގިގެން ދިއުމަކީ ފައިސާ ދޭ ފަރާތްތަކަށް، ލޯނު ނަގަން އަޅުގަނޑުމެންދާ ފަރާތްތަކުން ލޯނު ދިނުމުގަޔާއި އެހީތެރިވުމުގައި ވަރަށް މުހިންމު ދައުރެއް ކުޅޭ ކަމެއް." ކުރީގެ ފިނޭންސް މިނިސްޓަރު ވިދާޅުވި އެވެ.\nގާސިމް އިތުރަށް ވިދާޅުވީ ރައްޔިތުންގެ މަޖިލީހުގެ މެޖޯރިޓީ މިހާރުވެސް އޮތީ އެމްޑީޕީގައި ކަމަށެވެ. އެހެންކަމުން ގާނޫނުއަސާސީ ބަދަލުކުރުމަށް އެމްޑީޕީ އަށް މިހާރުވެސް އެއްވެސް ހުރަހެއް ނެތްކަން ފާހަގަކުރައްވަމުން ވިދާޅުވީ ކޮމަންޑޫ ދާއިރާގެ ގޮޑި ކާމިޔާބު ކުރުން އެ ޕާޓީއާއި ސަރުކާރަށް މުހިންމީ ގައުމުގެ ކުރިއެރުމަށް އެދޭތީ ކަމަށެވެ.\nއެމްޑީޕީ ރައްޔިތުންގެ މަޖިލިސް ގާސިމް އިބްރާހިމް + އިލެކްޝަންސް ކޮމިޝަން ޖުމްހޫރީ ޕާޓީ ޕޮލިޓިކްސް ކޮމަންޑޫ


Baaru hoadhan Adhaalathuge verin konme ehchehves vihkaafaane: Dhiyana\nބާރު ހޯދަން އަދާލަތުން ކޮންމެ އެއްޗެއްވެސް ވިއްކާފާނެ: ދިޔާނާ\nއަދާލަތު ޕާޓީގެ ރައީސް އިމްރާން އަބްދުﷲ އަދި ކުރީގެ ބަންޑާރަ ނާއިބު ފާތިމަތު ދިޔާނާ ސައީދު: އަދާލަތަށް ވަރަށް ބޮޑަށް ފާޑުވިދާޅުވި -- އަވަސް ފޮޓޯ\nއަރާއި ބާރު ހޯއްދެވުމަށް އަދާލަތު ޕާޓީގެ އިސް ބޭފުޅުން ނުވިއްކަވާނެ އެއްވެސް އެއްޗެއް މި އުޑުދަށުގައި ނޯންނާނެ ކަމަށް ވިދާޅުވެ ކުރީގެ ބަންޑާރަ ނާއިބު ފާތިމަތު ދިޔާނާ ސައީދު އެ ޕާޓީގެ އިސް ބޭފުޅުންނަށް ވަރުގަދައަށް ފާޑުވިދާޅުވެއްޖެ އެވެ.\nދިޔާނާގެ ފާޑުވިދާޅުވުމުން އަދާލަތު ޕާޓީގެ ވެރިންނަށް އަމާޒު ކުރެއްވީ އިސްލާމް ދީނާއި ގައުމުގެ މިނިވަންކަން ރައްކާތެރި ކޮށްދިނުމުގައި ރައީސް އިބްރާހީމް މުހައްމަދު ސޯލިހުގެ ފަރާތްޕުޅުން އިހްމާލެއް ނުފެންނަހާ ހިނދަކު އެމަނިކުފާނާއެކު އަދާލަތު ޕާޓީ އޮންނާނެ ކަމަށް އެ ޕާޓީގެ ރައީސް އަދި ހޯމް މިނިސްޓަރު އިމްރާން އަބްދުﷲ ވިދާޅުވުމާއި ގުޅިގެންނެވެ.\nރާއްޖޭގައި ތިންވަނައަށް ރަޖިސްޓްރީ ކުރި ސިޔާސީ ޕާޓީގެ ގޮތުގައި ދަފްތަރު ކޮށްފައިވާ އަދާލަތުގެ 16 ވަނަ އަހަރީ ދުވަހުގެ ޖަލްސާގައި ރޭ އިމްރާން ވިދާޅުވީ މިދިޔަ 16 އަހަރު އަދާލަތު ޕާޓީ ވަނީ އިސްލާމް ދީނާއި ދިވެހި ގައުމުގެ މިނިވަންކަން ރައްކާތެރި ކޮށްދިނުމަށް ރާއްޖޭގެ ސިޔާސީ ޕާޓީ ތަކަށް ނަމޫނާއެއް ދައްކާފައި ކަމަށެވެ.\nއަދާލަތު ޕާޓީ އަކީ ސަރުކާރުގައި މުހިއްމު ބައިވެރިއެއްކަން ފާހަގަ ކުރައްވަމުން އިމްރާން ވިދާޅުވީ އެ ޕާޓީ ސަރުކާރާ އެކު ސާބިތުވެ އޮންނާނީ އިސްލާމް ދީނާއި ގައުމުގެ މިނިވަންކަން ރައްކާތެރި ކޮށްދިނުމާއެކު ރައްޔިތުންގެ ހައްގުތައް އަދާ ކޮށްދިނުމުގައި ފުރިހަމައަށް މަސައްކަތް ކުރާނަމަ ކަމަށެވެ.\n"މިދެންނެވި އަސާސްތަކާ ދުރަށް ޖެހިލައިފި ހިނދަކު މި ކޯލިޝަން ރޫޅާލުމަށް ފަހު ސަރުކާރާ ދެކޮޅަށް މަސައްކަތް ކުރަން އަދާލަތު ޕާޓީ ފަހަރެއްގައި ވެސް ފަހަތަކަށް ނުޖެހޭނެ. މިއީ އަޅުގަނޑުމެންގެ މި ޕާޓީގެ ނިންމުން،" އިމްރާން ވިދާޅުވި އެވެ.\nއަދި ވިދާޅުވީ އަދާލަތު ޕާޓީގެ ކޮންމެ ނިންމުމެއްގެ ކުރިއަށް އިސްލާމް ދީނާއި ދިވެހި ގައުމު އިސް ކުރާނެ ކަމަށެވެ. އެހެން ކަމުން އިސްލާމް ދީނަށް ގެއްލުން ދީ ގައުމުގެ މިނިވަން ކަމަށް ލޮޅުން އަރާ ހިނދަކު އެ މަންޒަރު ބަލަން އަދާލަތު ޕާޓީ މަޑުން ނޯންނާނެ ކަމަށެވެ.\nއިމްރާންގެ އެ ވާހަކަތަކަށް އިޝާރާތް ކުރައްވާ ދިޔާނާ ވިދާޅުވީ އަރާއި ބާރު ހޯއްދެވުމަށް އަދާލަތު ޕާޓީގެ އިސް ބޭފުޅުން ނުވިއްކަވާނެ އެއްވެސް އެއްޗެއް މި އުޑުދަށުގައި ނޯންނާނެ ކަމަށެވެ. އަދި ރައްޔިތުންގެ ތާއީދު ބޭސްއެއް ނެތްއިރުވެސް ސަރުކާރު އަމިއްލަ ކުންފުންޏެއްހެން ފޮތިފޮތިކޮށްގެން ހިއްސާ ނަންގަވައިގެން ތިއްބެވީ "ދީނާ ސިޔާދަތު" ރަހުނުކޮށްގެން ކަމަށްވެސް ވިދާޅުވިއެވެ.\nދިޔާނާގެ ފާޑުވިދާޅުވުން އަދާލަތަށް އަމާޒު ކުރެއްވިއިރު ރައީސް އިބްރާހިމް މުހައްމަދު ސޯލިހް އަދާލަތާއެކު ބާއްވަވާ ގުޅުމާމެދު އެމްޑީޕީގެ ބައެއް އިސް ބޭފުޅުންނާއި އާންމު މެންބަރުންވެސް ގެންދަވަނީ ސުވާލު އުފައްދަވަމުންނެވެ. ހުދު ރައީސް މުހައްމަދު ނަޝީދުވެސް ވަނީ ރައީސް ހުންނެވީ "އަދާލަތުގެ ހިސޯރެއް"ގެ ތެރޭގައި ކަމަށް ވިދާޅުވެ ފާޑުވިދާޅުވެފައެވެ.\nއަދާލަތު ޕާޓީ އިމްރާން އަބްދުﷲ ދިޔާނާ ސައީދު


Hiyaa flat thakuge agu hedhi gothuge mauloomathu council ah nufonuvaa! | Jazeera\tފްލެޓްތަކުގެ އަގު ހެދިގޮތެއް ކައުންސިލަށް ނުފޮނުވާ! - Jazeera\nހިޔާ ފްލެޓްތަކުގެ އަގު ހެދި ގޮތުގެ މައުލޫމާތު ކައުންސިލަށް ނުފޮނުވާ!\nޖަވިޔަނި June 18, 2021 593 views0\nހިޔާ ފްލެޓްގެ ޓަވަރުތައް\nމި ސަރުކާރުން ހިޔާ ފްލެޓްތަކުގެ އަގުތައް ކަނޑައެޅިގޮތުގެ މައުލޫމާތުތަކެއް ހިއްސާކުރުމަށް މާލެ ސިޓީ ކައުންސިލުން އެދުނު ނަމަވެސް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން އެ މައުލޫމާތު ފޯރުކޮށްދީފައިނުވާ ކަމަށް މާލެ ސިޓީގެ މޭޔަރ ޑރ. މުހައްމަދު މުއިއްޒު ވިދާޅުވެއްޖެއެވެ.\nކުރެއްވި ޓުވީޓެއްގައި މުއިއްޒު ވިދާޅުވީ ހިޔާ ފްލެޓަށް މަހަކު ދައްކަންޖެހޭ އަދަދު ކުޑަކޮށްދޭތޯ ކައުންސިލުން ކުރަމުންދާ މަސައްކަތުގެ ދަށުން އެޗްޑީސީން ހެދި ހިސާބުތައް ފޮނުވައިދޭން އެދިފައިވާނެ ކަމަށެވެ. އަދި އެކަމަށް އެޗްޑިސީން ބުދަ ދުވަހު އެއްބަސްވެފައިވީ ނަމަވެސް، ރޭ ގެ ނިޔަލަށް އެ މައުލޫމާތު ކައުންސިލާއި ހިއްސާކޮށްފައިނުވާ ކަމަށެވެ.\nއެހެންމެ މޭޔަރ ވަނީ އެ މައުލޫމާތު ފޮނުވުމަށް އެޗްޑީސީގައި އަނެއްކާވެސް އެދިވަޑައިގަންފައެވެ.\nHiyaa flat ah mahaku dhakkanjehey varu kudakohdheytho @MaleCitymv kuramundhaa masakkathuge dhashun, @hdcmaldives hedhi hisaabuthah fonuvaidheyn iyye ebbasvefai mireyaa hamayavves nufonuvaa othumun HDC gai anekkaaves dhannavaafa vaane fonuvaidheyn.\nކުރީގެ ރައީސް އަބްދުﷲ ޔާމީންގެ ސަރުކާރުގައި ޑރ. މުއިއްޒު ހަައުސިންގ މިނިސްޓަރ ކަމުގައި ހުންނެވިއިރު ހިޔާ ފްލެޓުތަކުގެ އަގުގެ ގޮތުގައި ކަނޑައެޅީ މަހަކު 5،500 ރުފިޔާ އެވެ. އެހެންނަމަވެސް މި ސަރުކާރުން އެންމެ ބޮޑު އަގަކަށް ދައްކަން ޖެހޭ އަގެއްގެ ގޮތުގއި ކަނޑައެޅީ މަހަކު 7500 ރުފިޔާއެވެ.\nހައުސިން މިނިސްޓަރ މުހައްމަދު އަސްލަމް ވިދާޅުވެފައިވަނީ 7500 ރުފިޔާއަކީ ފްލެޓުތައް އެޅުމަށް ދިޔަ ހަރަދާއި އަޅާބަލާއިރު ކުޑަ އަދަދެއް ކަމަށާއި އޭގެ ސަބަބުން އެޗްޑީސީއަށް 'ބަރޑެން' ބޮޑުވާނެ ކަމަށެވެ. އޭނާ ވިދާޅުވީ ހުރިހާ ހަރަދަކާއި އެކު ފްލެޓުތަކުގެ އަސްލު އަގަކީ މަހަކު 11،000 ރުފިޔާ ކަމަށެވެ.\nއިއްޔެ ރައީސް އޮފީހުން ބޭއްވި ނޫސްވެރިންގެ ބައްދަލުވުމުގައި އެޗްޑީސީން ވަނީ އަގުތައް ކަނޑައެޅި ގޮތުގެ ތަފްސީލް ހިއްސާކޮށްފައެވެ. އެގޮތުން ކުރީ ސަރުކާރުން ހިޔާ މަޝްރޫއު ހަވާލުކޮށްފައި ވަނީ އެންމެ ބޮޑު އަގު ހުށަހަޅާފައިވާ ކުންފުންޏަށް ކަން ވަނީ ހާމަކޮށްފައެވެ.\nހައުސިން ޑިވެލޮޕްމެންޓް ކޯޕަރޭޝަން\nފްލެޓްތަކުގެ އަގު ހެދިގޮތެއް ކައުންސިލަށް ނުފޮނުވާ!


އައްޑޫ ސިޓީގެ ހުޅުމީދޫ ބޮޑުމަގުގައި ގާ އެތުރުމުގެ މަސައްކަތުގައި އެމްޑީޕީ ޕާލަމެންޓްރީ ގްރޫޕުން ބައިވެރިވެއްޖެ – Maldivian Democratic Party\nއައްޑޫ ސިޓީގެ ހުޅުމީދޫ ބޮޑުމަގުގައި ގާ އެތުރުމުގެ މަސައްކަތުގައި އެމްޑީޕީ ޕާލަމެންޓްރީ ގްރޫޕުން ބައިވެރިވެއްޖެ\nއައްޑޫ ސިޓީގެ ހުޅުމީދޫގެ ބޮޑުމަގުގައި ގާއެތުރުމުގެ މަސައްކަތް މިއަދު ހެނދުނު ފަށައިފިއެވެ.\nމިއަދު ހެނދުނު ހުޅުމީދޫގައި އޮތް މި ރަސްމިއްޔާތުގައި ގާއެތުރުމުގެ މަސައްކަތް ފައްޓަވައިދެއްވީ އައްޑޫ ސިޓީގައި ބާއްވާ ސަރކްސަމިޓަށް އެސިޓީ ތައްޔާރުކުރުމަށް ސަރުކާރާއި އައްޑޫ ސިޓީގެ ރައްޔިތުން ކުރަމުންދާ މަސައްކަތްތަކުގައި އަމަލީ ގޮތުން ބައިވެރިވުމަށް މިވަގުތު އައްޑޫ ސިޓީ ގައި ހަރަކާތްތެރިވާ އެމްޑީޕީ ޕާރލަމެންޓް ގުރޫޕުގެ މެމްބަރުންނެވެ.\nހުޅުމީދޫގެ ބޮޑުމަގުގައި ގާއަތުރާނެކަން ރައީސް ނަޝީދު އިޢުލާންކުރެއްވީ މި އަހަރުގެ ފިޠުރު އީދު ދުވަހު އައްޑޫ ސިޓީ އަށް ކުރެއްވި ދަތުރުފުޅުގެ ތެރޭގައެވެ. ގާއެތުރުމުގެ މަސައްކަތް ފެށާފައިވަނީ ހުޅުމީދޫގައި މިހާރު ތައްޔާރު ކުރެވެމުންދާ ބެންކުއެޓް ހޯލު ގެ ކުރިމަތިންނެވެ.\nމިއަދުގެ ރަސްމިއްޔާތުގައި އެމްޑީޕީ ޕާލަމެންޓްރީ ގްރޫޕްގެ މެންބަރުން ދެއްކެވި ވާހަކައިގައި، ސަރުކާރުން އައްޑޫ ސިޓީ ގެ ތަރައްޤީ ކުރުމަށް ކުރާ މަސައްކަތުގައި އައްޑޫ ސިޓީގެ ހިތަދޫ ދެކުނު ދާއިރާގެ މެމްބަރ ހަސަން ލަޠީފު ގެ އެއްބާރުލުން އެއްވެސް ވަރަކަށް ނުލިބޭ ކަމަށާއި، ކިތަންމެ ގިނަ ގޮންޖެހުންތަކަކާއި، ދަތިތައް ހުރިނަމަވެސް އައްޑޫ ސިޓީގައި ވެސް އަދި ރާއްޖޭގެ އެހެން ސަރަހައްދުތަކުގައި ސަރުކާރުން ތަރައްޤީގެ މަޝްރޫޢުތައް ހިންގަވާނެކަމަށް އެބޭފުޅުން ވިދާޅުވިއެވެ. އަދި ހުޅުމީދޫގައި މިއަދު މި ފެށި ގާއެތުރުމުގެ މަސައްކަތްވެސް ސުންގަޑިއަށް ސަރުކާރުން ނިންމާލާނެކަމަށާއި، ސާކު ސަމިޓް ވެސް ރޭވިފައިވާގޮތަށް އެ ތާރީޚްގައި ބާއްވާނެކަމަށް ވިދާޅުވިއެވެ.\nނޮވެމްބަރ މަހު ބޭއްވުމަށް ހަމަޖެހިފައިވާ ސާކް ސަމިޓުގައި ރައީސް ޖުމްހޫރިއްޔާ ދެއްވާ ރަސްމީ ފަރިއްކޮޅު ބޭއްވުމަށް ހަމަޖެހިފައިވަނީ ހުޅުމީދޫ ގައެވެ. މިކަމަށް ޙާއްސަ މަލްޓި ޕާރޕަސް ހޯލެއް އިމާރާތްކުރުމުގެ މަސައްކަތް މިހާރުވެސް ދަނީ ކުރެވެމުންނެވެ.\nމަސައްކަތް ފަށާތާ 60 ދުވަހުގެ ތެރޭގައި ނިންމަން އެއްބަސްވި އެ އިމާރާތަކީ 36 މީޓަރު 60 މީޓަރު ބޮޑުމިނުގައި، 4.9 މިލިއަން ރުފިޔާ ހަރަދުކޮށްގެން ހަދާ އިމާރާތެއް ކަމަށް މަޢުލޫމާތު ލިބެއެވެ. ސާކް ސަމިޓަށް ފަހު މި އިމާރާތް ބޭނުންކުރުމަށް ހަމަޖެހިފައިވަނީ، އެ ސްކޫލްގެ އެކި ކަންކަމަށެވެ.\nސަރކް ސަމިޓާއި ގުޅިގެން އައްޑޫސިޓީ އާއި ޏ.އަތޮޅު ފުވައްމުލަކުގައި މި ސަރުކާރުން ގެންދަނީ ތަރައްޤީގެ ގިނަ މަޝްރޫޢުތަކެއް ހިންގަމުންނެވެ. އެގޮތުން އެންމެ ފާހަގަކޮށްލެވެނީ ފުވައްމުލަކު އެއަރޕޯޓާއި، އައްޑޫ ސިޓީގެ ހިތަދޫ އަވަށުގެ މާމެންދޫ ސަރަޙައްދުގައި ޢިމާރާތްކޮށް ނިމެމުންދާ ރީތި ކޮންވެންޝަން ސެންޓަރެވެ.\nކުރު މުއްދަތެއްގެ ތެރޭގައި އައްޑޫސިޓީ އާއި ފުވައްމުލަކަށް އެމްޑީޕީ ސަރުކާރުން ގެނެސްދީފައިވާ ތަރައްޤީއަށް އެ ސަރަހައްދަށް ނިސްބަތްވާ ރައްޔިތުންގެ އިތުރުން ގިނަ ބަޔަކު ތައުރީފްކުރަމުންދާކަން ފާހަގަކުރެވެއެވެ.